Brazil gai Copa America beyvee keehve?\nބްރެޒިލް ޓީމު ކޮޕަ އެމެރިކާ 2019 ޗެމްޕިއަންކަން ނެގުމަށްފަހު\nކޮޕަ އެމެރިކާ 2021 ބާއްވަން އަސްލު ހަމަ ޖެހިފައި އޮތީ އާޖެންޓީނާ އަދި ކޮލަމްބިއާގަ އެވެ.\nނަމަވެސް މުބާރާތް ފަށަން ދެ ހަފްތާއަށް ވެފައި ވަނިކޮށް މުބާރާތް ބާއްވާ ގައުމު ބަދަލުކޮށް ބްރެޒިލްގައި މުބާރާތް ބާއްވަން ވަނީ ނިންމާފަ އެވެ. އެއީ މުބާރާތް ބޯމަތިވެފައި ވަނިކޮށް ކޮލަމްބިއާ އަދި އާޖެންޓީނާއަށް ކޮވިޑްގެ ބޮޑު ރާޅެއް އަރައި އެ ދެ ގައުމުގެ ސިއްހީ ހާލަތު ވަރަށް ބޮޑަށް ގޯސްވުމުންނެވެ. އެހެން ކަމުން އެ ދެ ގައުމުގައި މުބާރާތް ނުބޭއްވި ބްރެޒިލްއަށް މުބާރާތް ބަދަލު ކުރީ އެ ދެގައުމަށް ވުރެ ބްރެޒިލްގެ ހާލަތު ރަނގަޅު ކަމަށް ބުނެ އެވެ.\nދެ ގައުމެއްގައި މުބާރާތް ބާއްވަން ނިންމީ ކީއްވެ؟\nކޮޕަ އެމެރިކާގެ ދިގު ތާރީހުގައި މިހާތަނަށް ދެ ގައުމެއްގައި މުބާރާތް ބާއްވާފައެއް ނުވެ އެވެ. ކޮންމެ މުބާރާތެއް ވެސް ބާއްވަނީ ކޮންމެސް އެއް ގައުމެއްގަ އެވެ. ނުވިތާކަށް މުބާރާތް ބާއްވަން ގަސްތު ކުރި ދެ ގައުމަކީ އެ ކޮންޓިންޖެންޓުގެ ދެކޮޅުގައި އޮންނަ ދެ ގައުމެވެ. އެހެން ކަމުން ފްލައިޓެއްގައި ދަތުރު ކުރި ނަމަވެސް މި ދެގައުމު ދޭތެރޭގައި ހަ ގަޑިއިރު ހޭދަވާނެ އެވެ.\nމި ހުރިހާ ކަމަކީ ވެސް ސިޔާސީ ކަންތައް ގަނޑެކެވެ. މި މުބާރާތަކީ އަސްލު ކޮޕަ އެމެރިކާ ބާއްވާ އުސޫލުގެ އިތުރުން ބާއްވާ މުބާރާތެކެވެ. އެހެން ކަމުން އާންމު ގޮތެއްގައި މި މުބާރާތް އޮންނަ ގޮތަށް މިފަހަރު ބާއްވާކަށް ނުޖެހޭނެތާ އެވެ.\nއާޖެންޓީނާއިން ހުރީ 2030 ވަނަ އަހަރު އޮންނަ ފީފާ ވޯލްޑް ކަޕް ހޯސްޓު ކުރަން ފޫގަޅައިގެންނެވެ. އެމީހުންގެ އުންމީދަކީ ފީފާ ވޯލްޑް ކަޕަށް 100 އަހަރު ފުރޭ މުބާރާތް އެންމެ ފުރަތަމަ ވޯލްޑް ކަޕް ބޭއްވި އުރުގުއޭ ގައި ބާއްވާއިރު މުބާރާތް ހޯސްޓު ކުރުމުގައި ބައިވެރި ވުމެވެ. މިފަހަރުގެ ކޮޕަ އެމެރިކާ އާޖެންޓީނާ އިން ހޯސްޓު ކުރަން ބޭނުންވީ 2030 ވޯލްޑް ކަޕުގެ ކުރިން 2018 ވަނަ އަހަރު އެގައުމުގައި ހިނގި ހަމަނުޖެހުމުގެ ލައްގަނޑު ފިލުވައިލުމެވެ. އެއީ 2030 ވަނަ އަހަރުގެ ވޯލްޑް ކަޕް ހޯސްޓު ކުރުމުގެ ބިޑަށް ލިބޭނެ ބާރަކަށް ވާތީ އެވެ.\nމިއީ ކޮލަމްބިއާ އިން މާ ގަޔާވާ ކަމަކަށް ނުވި އެވެ. އާޖެންޓީނާގައި 2011 ވަނަ އަހަރު ކޮޕަ އެމެރިކަ ބޭއްވި އިރު ކޮލަމްބިއާގައި މުބާރާތް ބެއްވި އެންމެ ފަހަރަކު އެވެ. އެއީ 2001 ވަނަ އަހަރުގަ އެވެ. އަނެއް ކޮޅުން ކޮލަންބިއާ ވެސް އޮތީ 2030 ގެ ވޯލްޑް ކަޕް ހޯސްޓު ކުރުމަށް ޝައުގުވެރިކަން ފާޅު ކޮށްފަ އެވެ.\nއެހެން ކަމުން ކޮލަމްބިއާ އިން އައީ މިކަމަށް ހައްލެއް ހޯދައިގެންނެވެ. އާންމު ގޮތެއްގައި ކޮޕަ އެމެރިކާ ކުޅެނީ ސައުތު އެމެރިކާގެ 10 ޓީމަކާއި ގެސްޓް ދެޓީމެއް ހިމަނައިގެންނެވެ. ނަމަވެސް ވޯލްޑް ކަޕް ކޮލިފިކޭޝަން ކުޅެން ޖެހުމުން ގެސްޓް ދެ ގައުމު (އިސްޓްރޭލިއާ، ގަތަރު) އަށް މި މުބާރާތުގައި ބައިވެރި ނުވެވުނެވެ. ކޮލަމްބިއާ އިން އެދުނީ ކޮބަ އެމެރިކާ 2021 ކޮލަމްބިއާ އާއި އާޖެންޓީނާއަށް ބަހާލައިގެން ކުރިއަށް ގެންދިއުމަށެވެ. އެއީ ދެ ގްރޫޕްގެ މެޗުތައް ދެ ގައުމަށް ބަހާލައިގެންނެވެ.\nމުބާރާތް ކުރިއަށް ގެންދަނީ ކީއްވެ؟\nމިއަންނަ އަހަރު އޮންނަ ވޯލްޑް ކަޕަށް ޓީމުތައް ތައްޔާރު ވަމުން އަންނަ އިރު ސައުތު އެމެރިކާގެ ޓީމުތައް އޮތީ އެހެން ގައުމު ތަކާއި އަޅާ ބަލާއިރު ކޮލިފިކޭޝަން ރޭހުގެ ފަހަތުގަ އެވެ. ކޮވިޑުގެ ހާލަތާއި އެކު އެމީހުންނަށް ވަނީ ވޯލްޑް ކަޕަށް ތައްޔާރުވަން ގިނަ ގޮންޖެހުން ތަކަކާއި ކުރިމަތިލާން ޖެހިފަ އެވެ. އެހެން ކަމުން މި މުބާރާތް އެމީހުން ބޭނުން ކުރަނީ ގެއްލުނު ބައި ފޫބައްދަން ގެންދާ މުބާރާތެއްގެ ގޮތުގަ އެވެ.\nކޮޕަ އެމެރިކާ އަކީ ބޮޑު މުބާރާތަކަށް ވެފައި ގާތް ގަނޑަކަށް 120 މިލިއަން ޑޮލަރުގެ ފައިދާ މި މުބާރާތުން ވާނެ އެވެ. މި މުބާރާތް ކުރިއަށް ގެންދަނީ ސަޕޯޓަރުންނާއި، ގެސްޓު ޓީމު ތަކުގެ ބައިވެރި ވުމާއި ނުލާ ކަމަށް ވާތީ މި މުބާރާތުން ބޮޑު ގެއްލުމެއް ވާނެ ކަމަށް ބެލެވެ އެވެ. ނަމަވެސް މުބާރާތް ކުރިއަށް ނުގެންގޮސްފި ނަމަ ލިބޭ ގެއްލުން އަދި މާބޮޑު ވެދާނެ އެވެ. އެއީ އޭރު ހުރިހާ ކޮންޓްރެކްޓެއްގައި ސޮއި ކުރެވި ހުރިހާ ކަމެއް އިންތިޒާމުވެފައި ކަމަށް ވުމުންނެވެ.\nމުބާރާތުގައި ބައިވެރިވާ ގައުމުތަކުގެ ހާލަތަށް ބަލައި މިފަހަރު ބްރެޒިލް ނޫން އެހެން ތަނެއްގައި މުބާރާތް ބޭއްވޭކަށް ނެތެވެ. ވަގުތު ނެތުމާއި އެކު ވިސާ ހަމަ ޖެއްސުން ފަދަ ކަންތައް އުނދަގޫ ވާނެތީ ސައުތު އެމެރިކާ އިން ބޭރުގައި މުބާރާތް ބޭއްވުންވި ނާދިރު ކަމަކަށެވެ.\nކޮލަމްބިއާގައި ކުރިއަށް ގެންދަން ހަމަޖެހިފައި ހުރި މެޗުތައް ޗިލި ފަދަ ގައުމެއްގައި ކުރިއަށް ގެންދެވުނީހެވެ. ނަމަވެސް ހާލަތު ދިމާ ކުރި ގޮތުން މުބާރާތުގެ ހުރިހާ މެޗެއް އެއް ގައުމެއްގައި ބާއްވަން ޖެހުމުން 28 މެޗު ޗިލީއަށް އިިންތިޒާމު ކުރެވޭނެ ކަމާއި މެދު ޗައްކު އުފެދުނެވެ.\nއެހެން ކަމުން ވަގުތަށް ބަލައި އެންމެ ރަނގަޅު ވާނީ ބްރެޒިލްގައި ބާއްވަން ކަމަށް ބުނި އިރު ބްރެޒިލްގެ ރައީސް ވަނީ ކޮވިދްގެ ހާލަތު އެންމެ ރަނގަޅު ނޫނަސް އެގައުމުގައި މުބާރާތް ބޭއްވުމަށް ޝައުގުވެރިކަން ފާޅު ކޮށްފަ އެވެ. ނަތިޖާ އަކަށްވީ ބްރެޒިލްގައި މުބާރާތް ބާއްވާ ގޮތަށް ނިމުމެވެ.\nބްރެޒިލް އާޖެންޓީނާ ކޯޕާ އެމެރިކާ


Dho?! Goaheh hedhijje, Ekamaku mivaru kollaakah nuvey: Zakitte\nގޯހެއް ހެދިއްޖެ، އެކަމަކު މިވަރުކޮށްލާކަށް ނުޖެހޭ: ޒަކިއްޓެ\nއަބަދުވެސް ބަހުސްތައް ބޮޑު ސޯޝަލް މީޑިއާގައި ރޭ ވަރުގަދަ ހުޅުގަނޑެއް ރޯވީ މޯލްޑިވިއަން އައިޑޮލް އިން ތައާރަފުވެ، ގިނަ ބަޔަކަށް އެނގުނު ލަވަކިޔުންތެރިޔާ ހަސަން އިރުފާން (ޒަކިއްޓެ) ފޭސްބުކްގައި ޖެހި ސްޓޭޓަސްއެއްގެ ސަބަބުންނެވެ. އެ ސްޓޭޓަސްގައި ޒަކިއްޓެ ލިޔެފައި އޮތީ، ގިނަ ބައެއްގެ ލޯތްބާއި އިހުތިރާމް ހޯދާފައިވާ، އަދިވެސް ދިވެހިންގެ ހިތްތަކުގައި ރަސްކަންކުރާ، ކުރީގެ ލަވަކިޔުންތެރިޔާ އަލީ ރަމީޒް، އޭނާގެ ކެރިއަރުގައި ކިޔާފައިވާ ގިނަ ލަވަތަކަކީ އެހެން އާޓިސްޓުންގެ ލަވަތަކުން "އިރާލައިގެން" ކޮށްފައިވާ މަސައްކަތްތަކެއް ކަމަށެވެ.\nރޯވި ހުޅުގަނޑު ބޮޑުވެ ޒަކިއްޓެ އަންދާލުމުން އޭނާ މިހާރު ވަނީ ގޯހެއް ހެދުނު ކަމަށް ގަބޫލުކޮށް މާފަށް އެދިފަ އެވެ. އެކަމަކު އޭނާ ބުނަނީ މިހާ ވަރު ކޮށްލަންޖެހޭ ސަބަބެއް ނެތް ކަމަށެވެ.\nޒަކިއްޓެ އެ މާނަކުރީ އަލީ ރަމީޒްގެ ގިނަ ލަވަތަކަކީ ކޮޕީ ރާގުތަކަށް ވުން ކަމަށް ބެލެވެ އެވެ. ކުރީގެ ގިނަ ދިވެހި ލަވަތައް ހަދާފައި ވަނީ ހިންދީ ރާގުތަކަށެވެ. އަލީ ރަމީޒްގެ ބައެއް ލަވަތައް ވެސް ހިންދީ ރާގުތަކަށާއި އެހެން ބައެއް ރާގުތަކަށް ހަދާފައި އެބަހުއްޓެވެ. އެއީ ކިހާ ޕަސެންޓެއްގެ ކޮޕީ ރާގު ކަމެއް ސީދާ ބުނާކަށް ނޭނގެ އެވެ. އެކަމަކު ޒަކިއްޓެގެ ހިސާބުން ދައްކަނީ އެއީ "80 ޕަސެންޓް" ކަމަށެވެ. އަލީ ރަމީޒް ވިދައިލި ދުވަސްވަރު އެކަން އޮތީ އެހެންނެވެ.\nމައްސަލަ އަކީ ހަމަ އަލީ ރަމީޒް ކޮޕީ ރާގު ކިޔުންތަ؟\nއަލީ ޒަމީޒާއި ކުރީގެ މަޝްހޫރު އެހެން ގިނަ ލަވަކިޔުންތެރިން ވެސް ގިނައިން ކިޔާފައި ހުރީ ހަމަ ކޮޕީ ރާގުތަކެވެ. އަލީ ރަމީޒް އަކީ އޭނާގެ ކެރިއަރުގައި ހަމައެކަނި ލަވަކިޔުންތެރިއެއްގެ ގޮތުގައި މަސައްކަތްކުރި އާޓިސްޓެކެވެ. މިއުޒިކް ޕްރޮޑިއުސަރުންގެ އަލްބަމްތަކަށް އޭނާ ލަވަކިޔައީދީ އުޅުނެވެ. އެކަމަކު އޭނާ އަކީ އެއްވެސް ވަރަކަށް މިއުޒިކް އުފެއްދުމުގެ މަސައްކަތްކުރި އާޓިސްޓެއް ނޫނެވެ.\nއަލީ ރަމީޒާ އެކު ކުރިން ވަރަށް ގާތްކޮށް މަސައްކަތް ކުރި މީހަކު ނަން ނުޖަހާ ގޮތަކަށް ބުނީ އަލީ ރަމީޒް މަޝްހޫރުވެ، ގިނަ ބައެއް ލޯތްބާއި އިހުތިރާމް ލިބުނީ އޭނާގެ ރީތި އަޑާއި، ހިފެހެއްޓި ރަނގަޅު އަހުލާގުގެ ސަބަބުން ކަމަށެވެ. އޭނާ ދެކޭ ގޮތުގައި މިއަދު ގިނަ އާޓިސްޓުންގެ ކިބައިން ނުފެންނަ އެންމެ މުހިންމު ސިފަ އަކީ ރަނގަޅު އަހުލާގެއް ނެތުމެވެ. ޒަކިއްޓެގެ ސްޓޭޓަސްގެ މައްސަލާގައި ވެސް މި ފެންނަނީ އެކަމެވެ.\nޒަކިއްޓެ އަލީ ރަމީޒާ ބެހޭގޮތުން ޖެހި ސްޓޭޓަސް.\nއަމިއްލަ ދާއިރާގައި މަސައްކަތް ކޮށްފައި ތިބި ލެޖެންޑްރީ އާޓިސްޓުނާ ދިމާލަށް ހުތުރު ބަސް ބުނުމަކީ އާޓިސްޓެއްގެ ކެރިއަރުގައި ޖެހޭނެ އެންމެ ބޮޑު ލައްގަނޑު ކަމަށް އޭނާ ބުންޏެވެ.\n"އަސްލު ވާ ގޮތަކީ ފޭނުން ވެސް އާޓިސްޓުން ވެސް އަދިވެސް މާ ބޮޑަށް އަލީ ރަމީޒް މަތިން މިސް ވަނީ. ކޮންމެހެން އޭނާ ކޮޕީ ރާގު ކިޔައިގެން މައްސަލައަކަށް ވެގެންނެއް ނޫން މި އުޅެނީ. ހަގީގަތަކީ އަދި މިދިޔަ 20 އަހަރުގެ ތެރޭގައި ވެސް އަދި ނެތް އަލީ ރަމީޒާ ގާތްކުރާ ވަރަށް ވެސް ލަވަ ކިޔާލެވޭ އާޓިސްޓެއް އަދި އެހާ ރީތި އަޑެއް ވެސް،" މިއީ އެހެން އާޓިސްޓުނަށް ބުނާ ބަދު ބަހެއް ނޫން ކަމަށާއި އެކަމަކު އިހުތިރާމު ލިބޭނީ އިހުތިރާމު ދީގެން ކަމަށް އޭނާ ބުންޏެވެ.\n"އެއީ ކޮޕީ ރާގުތަކަށް ވިޔަސް އަދިވެސް އެހާ ގިނަ މީހުން އަޑުއަހާ އަދި މަޝްހޫރު ދިވެހި ލަވަތަކެއް ނެތް،" ބަޔަކަށް ހަޖަމުކުރަން ދަތިވި ނަމަވެސް، ހަގީގަތަކީ އެއީ ކަމަށް އޭނާ ބުންޏެވެ.\nޒަކިއްޓެ އަށް ހެދުނު ގޯހަކީ ކޮބާ؟\nޒަކިއްޓެގެ ސްޓޭޓަސްގައި އޮތީ މުޅިން ދޮގު ވާހަކައެއް ވެސް ނޫނެވެ. އަލީ ރަމީޒް ގިނައިން ކިޔާފައި ހުރީ ކޮޕީ ރާގުތަކެވެ. އެކަމަކު އެ ސްޓޭޓަސްއާ މެދު ހިތްހަމަނުޖެހި ކޮމެންޓް ކުރި މީހުންނަށް ދިން ޖަވާބުތަކުގައި ޒަކިއްޓެ ހުތުރުކޮށް ވާހަކަދެއްކުން އެއީ އޭނާ އަށް ހެދުނު ބޮޑު ގޯހެކެވެ. އަދި އަލީ ރަމީޒް އަކީ "ޓީވީއެމުން އުފެއްދި ޕަޕެޓެއް" ކަމަށް ބުނާއިރު، މިއަދު ޒަކިއްޓެ އަށް ލިބިފައިވާ މަޝްހޫރު ކަމަކީ ވެސް ހަމަ އެ ޓީވީއެމުން ގެނެސްދިން "މޯލްޑިވިއަން އައިޑޮލް" އިން ތައާރަފުވެ، އޭނާ ލިބުނު ނަމެއްކަން ދަންނަން ވާނެ އެވެ.\nހަސަން އިރުފާން (ޒަކިއްޓެ): އޭނާ ވިދާލީ މޯލްޑިވިއަން އައިޑޮލް އިން.\nޒަކިއްޓެ އަކީ ލަވަކިޔުންތެރިއަކަށްވެ ހުރެ، މި ކަހަލަ ވަރުގަދަ ސްޓޭޓަސްއެއް ޖަހާއިރު، އަދި އެހާ ބޮޑު ފޭން ބޭސްއެއް އޮތް އާޓިސްޓަކާ ވިއްދާ އެއްޗެއް ލިޔާއިރު، ވަރަށް ގިނަ ބައެއް ފާޑުކިޔުންތައް އަންނާނެކަން އަމިއްލަ އަށް ވެސް އެނގެން ވާނޭ ކަމަށް މީހުން ބުނެ އެވެ. އަދި އެ ފާޑުކިޔުންތައް ބަލައިގަނެ ޖަވާބު ވެސް ދޭންޖެހޭނެ އެވެ. އެކަމަކު ޖަވާބުގައި އަލީ ރަމީޒަށް ކުޑައިމީސްކޮށް ވާހަކަދެއްކުން ގިނަ ބަޔަކަށް ބަލައެއް ނުގަނެވުނެވެ.\n"މިއީ އެހެން އާޓިސްޓަކު ހޯދާފައިވާ ކާމިޔާބީއާ މެދު ހަސަދަވެރިވުން. ކުރިއަށް ދެވޭނީ އެހެން އާޓިސްޓުންގެ މަސައްކަތްތަކަށް ވެސް އިހުތިރާމްކޮށްގެން،" ޒަކިއްޓެ މިހާރު ޑިލީޓްކޮށްފައިވާ މި ސްޓޭޓަސް އަށް މީހަކު ކުރި ކޮމެންޓްގައި ލިޔެފައި އޮތެވެ.\nރޯވި ގަދަ ހުޅުގަނޑުގައި ޒަކިއްޓެ ރަނގަޅަށް ވެސް އަންދާލައިފި އެވެ. މި ސްޓޭޓަސް އަށް ލިބުނު ފުރަތަމަ ދިހަ ވަރަކަށް ކޮމެންޓުގައި ވަރަށް ބިނާކުރަނިވިކޮށް މީހުން ފާޑުކިޔާފައި ހުއްޓެވެ. އެކަމަކު އޭގެ ފަހުން ގިނަ މީހުން ހުރީ މުޅިން ވެސް އިހުތިރާމް ކުޑަވާ ގޮތަށް ޒަކިއްޓެއަށް އެއްޗެހި ލިޔެ، ޒާތީ ބަހުގެ ހަމަލާތައް ދީފަ އެވެ. އެހިސާބުން ކަންތައްގަނޑު ވަރަށް ގޯސްވި އެވެ. އަދި ޒަކިއްޓެ އޭނާގެ ދިފާއުގައި އެއްޗެހި ބުނަން ފެށި އެވެ. ހަމައިން ވެސް ނެއްޓުނީ އެވެ.\nޒަކިއްޓެ ޝޯއެއްގައި ޕާފޯމްކުރަނީ. -- ފޮޓޯ: ވިޝާހް ޒަރީރް\nޒަކިއްޓެ އާންމުކުރި ޕޯސްޓެއްގައި ބުނީ އާންމުން އޭނާ އަށް ފުރައްސާރަކޮށް، އޭނާ އާއި އޭނާގެ އާއިލާ އަދި ރަށްޓެހިންނަށް އަނިޔާކުރާނެ ކަމަށް ވެސް އިންޒާރުދޭ ކަމަށެވެ. އަދި މަރުގެ އިންޒާރުތައް ވެސް ދޭ އަންނަ ކަމަށް ބުންޏެވެ. އަދި އޭނާ އާއި އޭނާ ލޯބިވާ މީހުންނާ ގުޅުވައި ސޯޝަލް މީޑިއާގައި ވަރަށް ހުތުރު މީމްތަކާއި ޖޯކުތައް ހަދާ ފުރައްސާރަ ކުރަމުންދާކަން ފާހަގަކުރި އެވެ. މި ކަންތައްގަނޑު ބޮޑުވެ، ރޭ އެންމެފަހުން ޒަކިއްޓެ އޭނާގެ ހުރިހާ ސޯޝަލް މީޑިއާ އެކައުންޓްތައް ޑީއެކްޓިވޭޓް ވެސް ކުރި އެވެ.\nޒަކިއްޓެ އަށް ގޯހެއް ހެދުނުކަން އޭނާ ގަބޫލުކޮށްފި އެވެ. އެކަމަކު އޭނާ އަށް މިވަރު ކޮށްލަންޖެހޭ ކަމަށް ގަބޫލެއް ނުކުރެ އެވެ.\nއޭނާ ފާޅުކުރީ އޭނާ ހިޔާލެވެ. އިންޒާރުތައް ދޭންޖެހޭ ވަރުގެ ގެއްލުމެއް އޭނާ މީހަކަށް ނުދެ އެވެ.\nމާފަށް އެދެފި، ދެން ހުއްޓާލާ!\nރޭ ދެއްކުނު ވާހަކަތަކަށް މާފަށް އެދި ޒަކިއްޓެ ވަނީ މިއަދު އޭނާގެ ފްރައިވެޓް ފޭސްބުކް އެކައުންޓްގައި ސްޓޭޓަސްއެއް ޖަހައިފަ އެވެ. މީހުންނާ ދިމާލަށް ކިޔުނު އެއްޗެއްސަށް އޭނާ މާފަށް އެދޭ ކަމަށާއި އެހެން ނަމަވެސް އޭނާ ޖެހި ސްޓޭޓަސްގައި އޮތީ -- އަލީ ރަމީޒްގެ ގިނަ ލަވަތަކަކީ ކޮޕީއެއް ކަމަށް -- ދޮގު ވާހަކައެއް ކަމަށް އަދިވެސް އޭނާ ގަބޫލުނުކުރާ ކަމަށް ބުނެފައިވެ އެވެ.\nޒަކިއްޓެ މައާފަށް އެދި ޖެހި ސްޓޭޓަސް.\n"އެ ސްޓޭޓަސް އަށް ފަހު އަހަރެން ދެއްކި ބައެއް ވާހަކަތައް އެހާ ރަނގަޅެއް ނޫން. އެއްބަސްވަން ވަރަށް އިހުތިރާމް ކުޑަކުރެވުނު ކަމަށް. އެކަމަކު އެއީ އަހަރެން ވެސް ގަސްތުގައި ކުރި ކަމެއް ނޫން،" ކެރިއަރާ ގުޅޭ ކަންކަމުގައި އަބަދު ވެސް އަމިއްލަ މީހާ ވަރަށް ބޮޑަށް ދިފާއުކުރާ ކަމަށާއި އެއީ އޭނާ އަށް މިހާ ހިސާބަށް އާދެވުނީ އަމިއްލައަށް ކުރި ވަރަށް ބުރަ މަސައްކަތުން ވީމަ ކަމަށް ޒަކިއްޓެ ބުނެފައިވެ އެވެ.\n"އަމިއްލަ ނަފުސާއި އެހެން މީހަކާ އަޅާކިޔުން އެއީ އަހަންނަށް ހެދުނު ގޯހެއް، އެ ގޯސް ދެން ތަކުރާރެއް ނުކުރާނަން،" ކުރިއަށް އޮތް ތަނުގައި ރަނގަޅަށް މަސައްކަތް ކުރާނެ ކަމުގެ ޔަގީންކަން ދެމުން އޭނާ ބުނެފައިވެ އެވެ.\nޒަކިއްޓެ މާފަށް އެދުނު މި ސްޓޭޓަސް އަށް ވެސް ވަރަށް ގިނަ ބަޔަކު ވަނީ ބަހުގެ ހަމަލާތައް ދީފަ އެވެ. އެކަމަކު އޭނާ މާފަށް އެދުމުން އެކަން ބަލައިގަތް މީހުން ވެސް މަދެއް ނޫނެވެ. އަދި އޭނާ މާފަށް އެދިފައި ވާތީ، އެކަކު އަނެކަކަށް އެއްޗެހި ނުގޮވައި، މި ބަހުސް މިހާ ހިސާބުން ހުއްޓާލުމަށް ވެސް ވަރަށް ގިނަ މީހުން ވަނީ ބުނެފަ އެވެ.


SunOnline: Mahibadhoo ge mahchah Eagles kaamiyaabu hoadhaifi\nމަހިބަދޫގެ މައްޗަށް އީގަލްސް ކާމިޔާބު ހޯދައިފި\nޙުސައިން ހަބީބު 07 May 2015, 21:11\nމިއަދުގެ މެޗުގައި މަހިބަދޫ ކޮޅަށް ލަނޑު ޖެހުމަށްފަހު އީގަލްސް ކުޅުންތެރީން އުފާފާޅުކުރަނީ -- ސަން ފޮޓޯ: އަލީ ނަސީރު\nއުރީދޫ ދިވެހި ޕްރިމިއާ ލީގް ގައި މިއަދު ހަވީރު ކުޅުނު މެޗް\nމިއަދު އީގަލްސް އާއި މަހިބަދޫ ބައްދަލުކުރި މެޗުގެ ތެރެއިން -- ސަން ފޮޓޯ: އަލީ ނަސީރު 3-0 ގެ ނަތީޖާއަކުން މަހިބަދޫ ސްޕޯޓްސް ކްލަބްގެ މައްޗަށް ކްލަބް އީގަލްސްއިން ކާމިޔާބު ހޯދައިފި އެވެ.\nއީގަލްސްއިން ކާމިޔާބުކުރި ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ޙަސަން އަދުހަމް (ސަޑޭ) އެވެ. އީގަލްސްގެ ފުރަތަމަ ލަނޑު އަދުހަމް ކާމިޔާބުކުރީ ފުރަތަމަ ހާފުގެ 13 ވަނަ މިނެޓްގައި އީގަލްސްގެ ކެޕްޓަން އިސްމާޢިލް ޢީސާ (މެސީ) ހުރަސްކުރި ބޯޅަ ހަމަޖެހިލައިފައި މަހިބަދޫގެ ގޯލަށް ފޮނުވާލައިގެންނެވެ.\nއެލަނޑު ކާމިޔާބު ކުރިތާ ފަސް މިނެޓް ފަހުން ފުރަތަމަ ހާފުގެ 18 ވަނަ މިނެޓްގައި އަދުހަމް ވަނީ އީގަލްސްގެ ދެ ވަނަ ލަނޑު ކާމިޔާބުކޮށްފައެވެ. އެޓީމްގެ ތިން ވަނަ ލަނޑު ދެވަނަ ހާފުގެ 28 ވަނަ މިނެޓްގައި ކާމިޔާބު ކުރީ ރިޒުވާންއެވެ. އޭނާ މިލަނޑު ކާމިޔާބު ކުރީ މަހިބަދޫ ޕެނަލްޓީ އޭރިއާގެ ބޭރުން އީގަލްސްއަށް ލިބުނު ހިލޭޖެހުން މެސީ އޭރިއާތެރެޔަށް ހުރަސް ކުރުމުން ރިޒުވާން ކަކުލުން ޖަހައި މަހިބަދޫގެ ގޯލަށް ފޮނުވާލައިގެންނެވެ.\nމެޗަށް ފަހު ވާހަކަ ދައްކަމުން އީގަލްސްގެ ކޯޗް އިހްސާން ޢަބްދުލް ޣަނީ (ސާންތީ) ބުނީ ތިން ލަނޑުން މޮޅުވި ނަމަވެސް މިއަދު ކުޅެން ބޭނުންވިގޮތަށް ނުކުޅެވޭ ކަމަށެވެ. މަހިބަދޫގެ ކޯޗް ސްޓައިކޯވް ބުނީ، މަހިބަދޫގެ ޓީމްގެ ފަހަތުގައިވެސް އަދު ކުރީގައިވެސް މައްސަލަ އުޅޭކަމަށާއި ނަމަވެސް ފުރަތަމަ މެޗާށްވުރެޓީމްގެ ކުޅުން ރަނގަޅުކަމަށެވެ.\nމިމެޗަށްފަހު ޤައުމީޓީމް ވޯލްޑްކަޕް ކޮލިފައިންގައި ކުޅެންޖެހޭ މެޗަށް ތައްޔާރުވުމުގެ ގޮތުން އެއް މަސްދުވަހުގެ ބްރޭކަކަށް ލީގް މެދު ކަނޑާލެވޭނެއެވެ.\nއުރީދޫ އަތޮޅު ދުވުމަށް ރެޖިސްޓާވާން ބާކީ ދެ ގަޑިއިރު!\nއުރީދޫ އަތޮޅު ދުވުމުގައި ރަޖިސްޓާވުމަށް ބާކީ ދެ ދުވަސް!\nމާލެ ސިޓީ ކައުންސިލާއި އުރީދޫ ގުޅިގެން އުޟްހިޔާ ކަތިލައިފި


ކިނބިދޫ ސްކޫލުގެ ސެކިޔުރިޓީ ބަލަހައްޓައިދޭނެ ފަރާތެއް ހޯދުން\nމިސުކޫލުގެ ސެކިއުރިޓީ ބަލަހައްޓައި ދޭނެ ފަރާތެއް ހޯދުމަށް ދެފަހަރު އިޢުލާން ކޮށް (އިޢުލާން ނަމްބަރު: GS55/IU/2019/02 (27 މާރޗް 2019) އާއި އިޢުލާން ނަމްބަރު: GS55/IU/2019/04 (10 އޭޕްރީލް 2019)) އެއްވެސް ފަރާތަކުން ސަޢުގުވެރިކަން ފާޅުކޮށްފައި ނުވާތީ 01 މެއި 2019 އިން މީލާދީ 1 އަހަރު ދުވަހަށް، މިސްކޫލްގެ ސެކިޔުރިޓީ ބަލަހައްޓައިދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 21 އޭޕްރީލް 2019 ވާ އާދީއްތަ ދުވަހުގެ ހެނދުނު 09:30 އަށް މިސްކޫލަށް ވަޑައިގެން މަޢުލޫމާތު ސާފުކުރެއް ވުމަށްފަހު 25 އޭޕްރީލް 2019 ވާ ބުރާސްފަތި ދުވަހުގެ ހެނދުނު 09:30 އަށް މިސްކޫލަށް އެސްޓިމޭޓް ހުށަހެޅުއްވުން އެދެމެވެ. އެސްޓިމޭޓް ކެނޑުން އޮންނާނީ 25 އޭޕްރީލް 2019 ވާ ބުރާސްފަތި ދުވަހުގެ ހެނދުނު 09:35 ގައި، އެސްޓިމޭޓް ހުށަހެޅި ފަތާތްތަކުގެ ހާޟިރުގައެވެ. އެސްޓިމޭޓް ހުށަހަޅުއްވާ ފަރާތުން މިބައްދަލުވުމުގައި ބައިވެރިވާންވާނެއެވެ. މައުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުން ހުށަހަޅާ ބިޑް ބަލައިނުގަންނާނެ ވާހަކަ ދެންނެވީމެވެ. އަދި މައުލޫމާތު ސާފުކުރެއްވުމަށް ނުވަތަ ބިޑް ހުށަހެޅުމަށް ބަދަލުގައި ބޭފުޅަކު ފޮނުއްވާނަމަ އެސްޓިމޭޓުގެ ވެރިފަރާތުގެ ސިޓީއަކާއެކު އައިޑީކާޑުގެ ކޮޕީއެއް ފޮނުއްވަންވާނެއެވެ.\nއިތުރު މަޢުލޫމާތު ސާފުކުރެއްވުމަށް މިސްކޫލްގެ ނަންބަރު 6780095 އާއި ގުޅުއްވުން އެދެމެވެ.\nސުންގަޑި: 25 އޭޕްރިލް 2019 0930


ވިލާ ކޮލެޖާއި މޯލްޑިވްސް އޯޕަން ސޯސް ސޮސައިޓީއާއި ދެމެދު އެމްއޯޔޫ އެއްގައި ސޮއި ކޮށްފި\nވިލާ ކޮލެޖާއި މޯލްޑިވްސް އޯޕަން ސޯސް ސޮސައިޓީ (މޮސް) އާއި ދެމެދު އެކި ޕްރޮޖެކްޓު ތަކާއި ބެހޭ މަޢުލުމާތާއި އިންޑަސްޓްރި އާއި ބެހޭ މަޢުލޫމާތު ދަރިވަރުންނާއި ހިއްސާކުރުމުގައި ދެފަރާތުން އެއްބާރުލުން ދިނުމަށްޓަކައި ވިލާ ކޮލެޖާއި މޯލްޑިވްސް އޯޕަން ސޯސް ސޮސައިޓީ އާއި ދެމެދު އެމްއޯޔޫ އެއްގައި ސޮއި ކޮށްފިއެވެ.\nމި އެއްބަސްވުމުގައި ވިލާ ކޮލެޖުގެ ފަރާތުން ސޮއި ކުރެއްވީ ވިލާ ކޮލެޖުގެ ރެކްޓަރ ޑރ. އަޙްމަދު އަންވަރެވެ. މޯލްޑިވްސް އޯޕަން ސޯސް ސޮސައިޓީގެ ފަރާތުން ސޮއި ކުރެއްވީ އެ ޖަމިއްޔާގެ ރައީސް، ޔޫސުފް ޢަބްދުﷲ ޝުނާނެވެ.\nމި އެމްއޯޔޫގެ ދަށުން ޚާއްސަ ގޮތެއްގައި ދެފަރާތުގެ އެއްބާރުލުމާއި އެއްކޮށް އިންފޯމޭޝަން ޓެކްނޮލޮޖީ ކިޔަވަމުންދާ ދަރިވަރުންނަށް މި ދާއިރާއަށް ކޮންމެހެން މުހިންމު ޢިލްމީ އަދި ފަންނީ ހުނަރުތައް ދަސްކޮށްދިނުމަށްޓަކައި ހިންގޭނެ ހަރަކާތްތައް ރޭވިގެންދާނެއެވެ. މީގެ ތެރޭގައި ދަރިވަރުންގެ އެސައިންމަންޓްތަކާއި ޕްރޮޖެކްޓްތައް އިޚްތިޔާރުކުރުމުގައި އެހީތެރިވުމާއި،މި ދާއިރާގެ ފަންނީ ރިކުއަރމަންޓްތަކަށް ދަރިވަރުން އަހުލުވެރި ކުރުމުގެ އިތުރުން ދާއިރާއަށް މުޅިން އަލަށް ތަޢާރަފްވާ ޓެކްނޮލޮޖީގެ ވަޞީލަތްތައް ބޭނުން ކުރުމާއި އެއަށް އަހުލުވެރިވުމުގެ ފުރުޞަތު ދަރިވަރުންނަށް ހުޅުވާލުން ހިމެނެއެވެ.\nމީގެ އިތުރުން އިންފޯމޭޝަން ޓެކްނޮލޮޖީ އާއި ކޮމްޕިއުޓަރ ސައިންސްގެ ދާއިރާއިން އިތުރަށް ދިރާސާ ކުރުމުގައިވެސް ވިލާ ކޮލެޖާއި މޮސްގެ ފަރާތުން ގުޅިގެން މަސައްކަތް ކުރުމަށް ވަނީ އެއްބަސްވެފައެވެ.


ދެވަނަ ޙަޔާތެއް ފަށަން ބޭނުންވާ އަދި ތަކްލީފް އުފުލަމުންދާ މީހުންނަށް އޮތް ހިތްވަރުގެ އާޔަތް-\nއިންސާނުން ދުނިޔޭގައި އުޅެންފެށީންސުރެ މިހައިތަނަށް ބެލި ނަމަވެސް ޒަވާޖީ ޙަޔާތުގައި އެންމެ ފުރަތަމަ ބައިވެރިޔާ އާއިއެކު މުޅި ޙަޔާތް ހޭދަކުރެވިފައިވަނީ ވަރަށް މަދު މީހަކަށެވެ. އަދި އިންސާނުންގެ ކިބައިން ރިވެތި ޚުލްޤް އަންނަނީ ދުވަހެއް ދުވަހަކަށް ނެތެމުންނެވެ. އެކަމުގެ ނަތީޖާއެއްގެ ގޮތުން ކައިވެނިކުރަންޖެހޭ އިތުރު މީހުންގެ އަދަދު އަންނަނީ ގިނަވަމުންނެވެ. މާނައަކީ އިތުރު ކައިވެނި ކުރަންޖެހުން އަންނަނީ ގިނަވަމުން ކަމެވެ.\nއެކަމުގެ ސަބަބުތައް ވަރަށް ގިނައެވެ. އަދި އެކި މީހުންނަށް ދިމާވާ ސަބަބުތައްވެސް ވަރަށް ތަފާތެވެ. ވީމާ އެކަން އެގޮތަށް މެދުވެރިވަނީ މިވެނި ސަބަބަކާއިހުރެ ކަމަށް ބުނުން މިވަނީ އުނދަގޫކަމަކަށްވެފައެވެ. ނަމަވެސް މައިގަނޑު ސަބަބަކީ އިސްލާމް ދީނުގައި ކައިވެނީގެ މަތިވެރިކަމާއި ކައވެނީގެ ގުޅުން ދެމެހެއްޓުމަކީ ކިހައި މަތިވެރިކަމެއްކަން ޤަބޫލުކުރެވުން ކުޑަވުމެވެ. އަމިއްލަ އެދުންތައް ކުރިއަށް ނެރެވޭ މިންވަރު އިތުރުވުމެވެ.\nއެންމެ ބޮޑަށް ފާހަގަކުރަންޖެހެނީ އަމިއްލަ އެދުން ބޮޑުކަމެވެ. އެކަމުގެ އެންމެ ބޮޑު ހެއްކަކީ ކައިވެނީގައި ދަރިން ލިބުމުން އެ ދަރިން ރަނގަޅު ގޮތުގައި ތަރުބިއްޔަތުކުރުމަކީ ﷲ ތަޢާލާ އެމީހަކާއި ހަވާލުކުރައްވަވާ އެންމެ ބޮޑު މަސްއޫލިއްޔަތު ނަމަވެސް އެކަންވެސް ދޫކޮށްލާފައި އަމިއްލަ އެދުން ކުރިއަށް ނެރެ ކައިވެނިތައް ރޫޅަމުން ގެންދާ ކަމެވެ.\nކޮންމެއަކަސް ކޮންމެ ސަބަބެއް މެދުވެރިވެގެން ނަމަވެސް ދެވަނަ ޙަޔާތެއް ފަށަން ޖެހިއްޖެ ނަމަ އޮތީ އެކަންކުރުމެވެ. އެހެނީ މުޅި އުމުރު ހިތްދަތިކަމުގައި ހޭދަކުރުމަކީ ހަމަ އެއްވެސް މީހަކަށް ކުރަން ފަސޭހަކަމަކަށް ނުވާނެއެވެ. އަދި އަހުރެން ދެކޭގޮތުގައި އެކަން އެގޮތަށް ގޮށްގެންވެސް ނުވާނެއެވެ. އެނންމެ ބޮޑު އަދި އެންމެ މުހިންމު ސަބަބަކީ އެމީހެއްގެ ނަފްސަށް ކުރިމަތިވެދާނެ މައްސަލަތަކެވެ. އިންސާނާގެ ޞިއްޙަތަށް އެކަމުން ގެއްލުން ލިބޭކަމެވެ.\nފައްތަރުމަތީގައި ދަތިތަކެއް ކުރިމަތިވެދާނެއެވެ. ޚާއްޞަކޮށް އަމިއްލައަށް އާމްދަނީ ނުހޯދޭ، ޢާއިލާގެ އެހީތެރިކަން ލިބެން ނެތް އަންހެނުންނަށެވެ. ނަމަވެސް ހިތްވަރުކޮށްލާށެވެ! މިއާޔަތުން ހިތްވަރުލިބިގަންނާށެވެ!\n"ފަހެ، ހަމަކަށަވަރުން، އުނދަގޫކަމާއެކު ފަސޭހަކަންވެއެވެ." (އަލް އިންޝާރު: 5)\nއެއްވެސް ޙާލެއްގައި ހިތްވަރު މިދެނީ ހަމަ ކަމެއް ދިމާވާއިރަށް ކައިވެނި ރޫޅުމަކަށް ނޫނެވެ. ކައިވެނި ރޫޅައިލުމަކީ ދެން އެހެން ގޮތެއް ނެތިގެން ނޫނީ ކޮށްގެންވާނެ ކަމެއް ނޫނެވެ. މިބަނާ ބަހަކީ އެކުވައި އުޅެވޭނެ ގޮތެއް ނެތަކަން ޔަޤީންވާނަމަ ރަނގަޅު ގޮތަކީ ދެވަނަ ޙަޔާތެއް ފެށުން ކަމެވެ.3ވަނަ4ވަނަ ޙަޔާތެއް ނަމަވެސްމެއެވެ. އަދި އެއަށްވުރެ އިތުރުވުމަކިވެސް އެއްވެސް މިންވަރަކަށް ލަދުގަންނަން ޖެހެންވީކަމެއް ނޫނެވެ.\nބިރުގަންނަންވީވެސް ލަދުވެތިވާންވީވެސް ﷲ ތަޢާލާއަށެވެ! ކޮންމެ ޙާލަތެއްގައިވެސް އެކަން ކުރާށެވެ! ކާމިޔާބީގެ ތަޅުދަނޑިއަކީ އެއީއެވެ.\nދެން އޮތީ ދިރިއުޅުމުގައި ދަތި އުނދަގޫތައް ކުރިމަތިވުމެވެ. އެފަދަ ޙާލަތުގައިވެސް ހިތްވަރުލިބިގަންނަންވީ ހަމަ މިއާޔަތުންނެވެ. ޔަޤީންކުރަންވީ ހަމަ މިއާޔަތުގައިވާ ވަޙީބަސްފުޅެވެ. ދަތި އުނދަގޫ ހާލަތަށްފަހު ފަސޭހަކަން މިންވަރުކުރައްވަވާނެ ކަމެވެ!\nކައްވަޅުން އައި މެސެޖު! ބުނާ ވާހަކަތަކަށް ވިސްނާލަމާ!\nއެންމެ ކަމަކުން ސުވަރުގެއިން މޭވާ ބިނުމުގެ ނަޞީބާ ހަތްދިހަ ހާސް މަލާއިކަތުންގެ ދުޢާ ލިބުމުގެ ފުރުޞަތު!\nކޮންމެ ބައްދަލުވުމަކީ އަޅުކަމަކަށް ހެދިދާނެ!\nބާރަ އަހަރުވީ ދަރިފުޅު ހުކުރު ނޫން ނަމާދަކަށް ނުގެންދާތީ ރޮވިފަ ޝަކުވާކުރި މައިމީހާއަށް އިމާމް ދެއްވި ޖަވާބު!\n1 އޮގަސްޓް 2020


Chelsea Ge Aa Coach Akah Thomas Tuchel Hama Jassaifi - Vaguthu\nޗެލްސީގެ އާ ކޯޗަކަށް ތޯމަސް ޓުޗެލް ހަމަޖައްސައިފި\nއިނގިރޭސި ކުލަބް ޗެލްސީގެ އާ ކޯޗުކަމުގެ މަގާމަށް ކުރިން ޕީއެސްޖީގެ ކޯޗުގެ ގޮތުގައި ހުރި ތޯމަސް ޓުޗެލް ހަމަޖައްސައިފިއެވެ.\nއުމުރުން 47 އަހަރުގެ ޓުޗެލް އެންމެ ފަހުން ކޯޗުކަންކޮށް ދިން ޕީއެސްޖީގެ ކޯޗުކަމުން ވަކިކޮށްފަައިވަނީ މިދިޔަ ޑިސެމްބަރު މަހުގެ ތެރޭގައެވެ.\nޗެލްސީގެ ކޯޗުކަމުން ލަމްޕާޑް ވަކިކޮށްފައިވަނީ މީގެ އެއް ދުވަސް ކުރިންނެވެ. އޭނާ މަގާމުން ވަކިކޮށްފައިވަނީ އެ ޓީމު ނެރެމުންދާ ދަށް ނަތީޖާތަކާ ގުޅިގެންނެވެ. ޗެލްސީން ވަނީ މި ސީޒަނަށް ބޮޑު ހޭދައެއް ކޮށްފައެވެ. އެގޮތުން ގާތްގަނޑަކަށް 220 މިލިއަން ޕައުންޑަށް ކުޅުންތެރިން ގަނެފައިވާއިރު އެ ކުޅުންތެރިންގެ ފަރާތުންވެސް މާ އެދެވޭ ކުޅުމެއް ނުފެނެއެވެ. ނަތީޖާއެއްގެ ގޮތުން ގިނަބައެއްގެ ފާޑުކިޔުން އެ ޓީމަށް އަމާޒުވިއެވެ.\nމީޑިއާ ރިޕޯޓުތައް ބުނާ ގޮތުން ޗެލްސީއާއެކު ޓުޗެލް ހަދާފައިވަނީ އެއް އަހަރާ ބައިގެ އެއްބަސްވުމެކެވެ. އަދި އެއްބަސްވުމުގެ މުއްދަތު އިތުރުކުރެވޭ ގޮތަށް ބައިތަކެއްވެސް ހިމެނެއެވެ. މިއީ ސީޒަނެއްގެ މެދުތެރެއިން ޗެލްސީއާ ހަވާލުވި ފަސްވަނަ ކޯޗެވެ. މީގެކުރިން ކޯޗުން ވަކިކުރި އިރު އެ ކުލަބުގެ ވެރިޔާ ރޯމަން މިހާތަނަށް މީޑީއާގަައި ވާހަކަައެއް ނުދައްކައެވެ. ނަމަވެސް ލަމްޕާޑް ވަކިކުރުމަށްފަހު ރޯމަން ވަނީ މީޑިއާގައި ގިނަ ވާހަކަތަކެއް ދައްކައިފައެވެ. އަދި ލަމްޕާޑްގެ މަސައްކަތްތަކަށް ރޯމަން ޝުކުރުއަދާކުރިއެވެ.\nޓުޗެލް އަކީ ކޯޗިންގެ ކެރިއަރުގައި ކާމިޔާބު ކޯޗެކެވެ. އޭނާ 2018 ވަނަ އަހަރު ޗެލްސީއާ ހަވާލުވެ އެ ކުލަބަށް ގިނަ ކާމިޔާބީތަކެއް ހޯދިއެވެ. އެގޮތުން ފްރެންޗް ލީގު ދެ ފަހަރު ކާމިޔާބުކުރުމާއި މިދިޔަ ސީޒަނުގެ ޗެމްޕިއަންސް ލީގުގެ ފައިނަލަށް ޕީއެސްޖީ ދަތުރުކުރީ ވެސް ޓުޗެލްގެ ކޯޗުކަމުގެ ދަށުންނެވެ. މީގެއިތުރުންވެސް ޕީއެސްޖީއާއެކު ގިނަ ކާމިޔާބީތައް އޭނާ ހޯދިއެވެ.\nޗެލްސީ އެންމެ އަވަހަށްވެސް މެޗެއް ކުޅޭނީ އަންނަ ބުދަދުވަހުއެވެ. ނަމަވެސް މި މެޗުގައި ބައިވެރިވުމަށް ޓުޗެލްއަށް ފުރުސަތު ލިބޭނީ އެ ގައުމުގައި ހަދާ ކޮވިޑު-19 ގެ ޓެސްޓުތަކަށްފަހުއެވެ. ޗެލްސީން އަމިއްލަ ދަނޑުގައި ނުކުންނާނީ ވުލްވްސްއާ ދެކޮޅަށެވެ.\nކްރިސްޓަލް ޕެލަސް ބަލިކޮށް ޗެލްސީން ރަނގަޅު ފެށުމެއް


ސިޔާސީ ގޮތުން ރ.ޔާމިނަށް ދޭ ކޮންމެ ހަމަލާއަކަށް މޭ އައްޑަނައަކަށް ދިއްކުރަން ތާއަބަދު ހުންނާނަން: ޣައްސާން - DhiDaily\nސިޔާސީ ގޮތުން ރ.ޔާމިނަށް ދޭ ކޮންމެ ހަމަލާއަކަށް މޭ އައްޑަނައަކަށް ދިއްކުރަން ތާއަބަދު ހުންނާނަން: ޣައްސާން\nސިޔާސީ ގޮތުން ރައީސް ޔާމިން ޢަބްދުލްޤައްޔޫމަށްދޭ ކޮންމެ ހަމަލާއަކަށް މޭ އައްޑަނައަކަށް ދިއްކުރައްވަން އަބަދުވެސް ތައްޔާރަށް ހުންނަވާނެކަމަށް ޕީޕީއެމްގެ ނައިބު ރައީސް އަދި ރައީސް ޔާމިންއަށް ބޮޑުބޭބޭފުޅު ވިދާޅުވާ މުޙައްމަދު ޣައްސާން މައުމޫން ވިދާޅުވެއްޖެއެވެ.\nތ.ގުރައިދޫގެ މެންބަރުކަން ވެސް ކުރައްވަމުން ގެންދަވާ ޣައްސާން މިހެން ވިދާޅުވީ ޕީޕީއެމް އޮފީހުގައި މިއަދު ބޭއްވި ޕްރޮގްރެސިވް ކޯލިޝަންގެ ކުއްލި ކައުންސިލުގެ ބައްދަލުވުމުގައި ހުށަހެޅި ޤަރާރަށް ވާހަކަދައްކަވަމުންނެވެ.\nމި ގޮތުން ދެއްކެވި ވާހައިގައި ޣައްސާން ވިދާޅުވީ ރައީސް ޔާމިނަކީ ސިޔާސީ ގޮތުން ދޭނެ ހަމަލާއަކަށް ޖެހިލުންވެވަޑައިގަންނަވާނެ ބޭފުޅެއްނޫންކަން ނިމިދިޔަ ވެރިކަމުގައި އެ މަނިކުފާނު ކުރައްވާފައިވާ ޤައުމީ މަސައްކަތްޕުޅުތަކުން ރައްޔިތުންނަށް ހާމަވެފައިވާ ކަމަށެވެ.\nމާޒީއަށް އަލިއަޅުއްވައިލައްވަމުން ޣައްސާން ވިދާޅުވީ އެ ބޭފުޅާ ތިމަރަފުށީ ދާއިރާއަށް ކުރިމަތިލައްވައި ކުރެއްވި ކެންޕެއިނުގައި ސަތާރަ ގަޑިއިރު ވަންދެން ކަނޑުމަތީގައި އެއްވެސް އެއްޗެއް ފަރިއްނުކުޅުއްވައި ރައީސް ޔާމިން ދެއްކެވި ހިތްވަރާއި ފަންވަރުން ހާމަވީ، އެ މަނިކުފާނަކީ ސިޔާސީ ގޮތުން ދައްކާހައި ބިރަކަށް ފަސްޖެހިވަޑައިގަނެ ހުންއައިސްގެން ރަޖާލައްވާނެ ބޭފުޅެއް ނޫންކަމަށެވެ.\nމިއަދު ރައީސް ޔާމިނަށް ނުޙައްޤުންދޭ އަނިޔާތަކާއި ސިޔާސީ ހަމަލާތަކަކީ، އެ މަނިކުފާނުގެ ސިޔާސީ ހަޔާތުގެ ހުޅުކޮޅު ނިއްވައިލަން ކުރެވޭ މަސައްކަތެއްކަމަށް އެ ބަޔަކަށް ޤަބޫލުކުރެވުނަސް، ހަމަހިލާ މިއީ އަދި އެ މަނިކުފާނު ބަލިކުރެވޭވަރުގެކަމެއް ނޫންކަމަށް ވެސް ޣައްސާން ވިދާޅުވިއެވެ.\nކަންމިހެން ހުރިއިރު، ރައީސް ޔާމިނުގެ ދިފާޢުގައި ދެ މީހަކުވާނަމަ، އޭގެތެރެއިން އެކެއްގެ ގޮތުގައި ތާއަބަދު ހުންނަވާނެކަމަށް ވެސް ޣައްސާން ވިދާޅުވިއެވެ. ސިޔާސީ ގޮތުން ރައީސް ޔާމިނަށްދޭ ކޮންމެ ހަމަލާއަކަށް މޭ އައްޑަނައަކަށް ދިއްކުރައްވަން އަބަދުވެސް ތައްޔާރަށް ހުންނަވާނެކަމަށް ވެސް ޣައްސާން ވަނީ ވިދާޅުވެފައެވެ.


VIA Gai Alah Hadhaa Apron Ge2Vana Fiyavahi Fashaifi - Vaguthu\nވީއައިއޭގައި އަލަށް ހަދާ އޭޕްރަންގެ ދެވަނަ ފިޔަވަހި ފަށައިފި\nވެލާނާ އިންޓަނޭޝަނަލް އެއާޕޯޓު (ވީއައިއޭ) ގެ ހުޅަނގުދެކުނު ސަރަހައްދުގައި ހަދާ އާ އޭޕްރަންގެ ދެވަނަ ފިޔަވަހީގެ މަސައްކަތް ފަށައިފިއެވެ.\nމި އޭޕްރަންގެ ފުރަތަމަ ފިޔަވަހީގެ މަސައްކަތް ނިންމައި މިދިޔަ މަހުގެ 17 ވަނަ ދުވަހު ވަނީ ބޭނުންކުރަން ފަށާފައެވެ.\nއެމްއޭސީއެލް އިން އިއްޔެ ކުރި ޓުވީޓެއްގައި ބުނެފައިވަނީ ހުޅަނގުދެކުނު ސަރަހައްދުގައި ހަދާ އޭޕްރަންގެ ދެވަނަ ފިޔަވަހީގެ މަސައްކަތް މިހާރު ފަށާފައިވާ ކަމަށެވެ. އަދި މި ފިޔަވަހި ނިމުމުން އެ އޭޕްރަންގެ ޖުމްލަ ބޮޑުމިނުގައި 67،000 އަކަމީޓަރު ހުންނާނެ ކަމަށް އެ ކުންފުނިން ވަނީ ބުނެފައެވެ.\nމި ފިޔަަވަހީގެ މަސައްކަތް ނިމޭނެ ވަކި ދުވަހެއް އެމްއޭސީއެލް އަކުން ބުނެފައެއް ނުވެއެވެ. މި އޭޕްރަންގައި ކޯޑު އީގެ ތިން މަތިންދާބޯޓު ނުވަތަ ކޯޑު ސީގެ ހަ މަތިންދާބޯޓު އެއްފަހަރާާ ޕާކު ކުރެވޭ ސްޓެންޑެއްގެ އިތުރުން ކޯޑު އީގެ މަތިންދާބޯޓެއް ޕާކު ކުރެވޭ ސްޓޭންޑަކާއި ކޯޑު ސީގެ މަތިންދާބޯޓެއް ޕާކު ކުރެވޭ ސްޓޭންޑެއް ހުންނާނެއެވެ.\nވެލާނާ އިންޓަނޭޝަނަލް އެއާޕޯޓް ތަރައްގީކުރުމަށް 800 މިލިއަން ޑޮލަރުގެ އަގުހުރި މަޝްރޫއެއް ކުރިއަށް އެބަ ގެންދެއެވެ. މި ބިޔަ މަޝްރޫއުގެ ދަށުން 373 މިލިއަން ޑޮލަރު ހަރަދުކޮށްގެން އާ ރަންވޭއެއް އަޅާފައިވާއިރު، އާ ޕެސެންޖަރު ޓާމިނަލަކާއި ފިއުލް ފާމަކާއި ސީޕްލޭން ޓާމިނަލެއްގެ އިތުރުން އެހެނިހެން ސަޕޯޓް ފެސިލިޓީތައްވެސް ގާއިމްކުރުމަށް ވަނީ ހަމަޖެހިފައެވެ.


މިހައި ތަނަށް ރާއްޖޭގައި ކުޑަކުދިން ކަމުގައި ބަލައިގެން އައީ މައިން ބަފައިންގެ ބެލެނެވިވެރިކަމުގެ ދަށުގައި ތިބޭ، ސްކޫލް މަދުރަސާތަކަށް ގޮސް ކިޔަވައި އުޅޭ ކުދިންނަށެވެ. ކައިވެނިކޮށްފިނަމަ އަންހެން ކުދިން އަނހެނުންނަށް ބަދަލުވެއެވެ.\nމިހާރު ފުލުހުން މިބުނަނީ 15 އަހަރުގެ އަންހެން ކުއްޖަކު ޒިނޭގެ ދަރިއެއް ވިހައިފި ކަމަށެވެ. ނަމަވެސް އެއީ ކުޑަކުއްޖަކަށްވާތީ އިތުރު މައުލޫމާތެއް ހާމަކުރެވެން ނެތް ކަމަށެވެ. އަދި އެ ކުއްޖާގެ މައުލުމާތު ހާމަކޮށްފިނަމަ ދައުލަތުން ދައުވާކުރާނެ ކަމުގެ ބިރުވެސް އެބައޮތެވެ. އިތުރަށް މިއެނގެނީ އެ ކުއްޖާއަށް ޒިނޭގެ ދަރިއެއް ލިބުނީ ކޯޓުގައި ކައިވެނި ނުކުރި ނަމަވެސް އަދި އެއްވެސް ސިފައެއްގައި ކައިވެނި ނުކުރި ނަމަވެސް ފިރިއެއް ފަދައިން ފިރިހެނަކު ގެންގުޅެ، އެކުގައި ޒިނޭ ކުރަމުން ގެންދާތާ އެތައް ދުވަހެއް ފަހުން ކަމެވެ!\nކުޑަކުދިންނަކީ ލޯބިވެރިން ގެންގުޅެ ޒިނޭކޮށް ޒިނޭގެ ދަރިން ހޯދާ ބައަކު ކަމުގައި ވެއްޖެ ނަމަ ބޮޑެތި އަންހެނުން އިތުރަށް އޮތީ ކޮން ކަމެއްބާވައެވެ!\nހަމަ ޔަޤީނުންވެސް ރާއްޖޭގެ ރައްޔިތުންގެ މަޖިލީހުން ﷲ ތަޢާލާއަށް ގޮންޖަހައި ޤާނޫނުތައް ފާސްކުރި ނަމަވެސް އެކަމުގެ ޝަރުޢީ ޙުކުމް މިއޮތީ ފެންނާށެވެ. ޑރ. މުޙައްމަދު އިޔާޟް ޢަބްދުއްލަޠީފް ބަޔާން ކުރައްވާފައިވާ މި ބަޔާން ކުރެއްވުން ނިކަން ދޮގުކޮށް ބަލާށެވެ.\n"ޝަރުޢީ އަޅުކަންތައް ވާޖިބު ކުރައްވަވައި ތަކްލީފް ޖެއްސެވުމުގައި ﷲ ތަޢާލާ ބައްލަވައިވޮޑިގެންވަނީ ކުއްޖާގެ އުމުރަކަށް ނޫނެވެ. އެކަލާނގެ ކަނޑައަޅުއްވަވާފައިވާ ޝަރުޠަކީ ބާލިޣުވުމެވެ. - ޑރ. މުޙައްމަދު އިޔާޟް ޢަބްދުއްލަޠީފް"\nދަރިއަކު ވިހެއި 15 އަހަރުގެ ކުއްޖާއަކީ ބާލިޣް ނުވާ ނުވަތަ ވިހެއީ ބާލިޣް ނުވެ ހުރެ ކަމަށް ވެއްޖެނަމަ އޭނާ ވިހެއީ ކުޑަ ކުއްޖެއްގެ ގޮތުގައި ހުރެއެވެ. ކުއްޖާ ވިހެއީ ބާލިޣް ވެފައިވާ ހާލުގައި ކަމަށްވާނަމަ އެއީ ހަމަ ތަކްލީފް ލިބިގެންވާ އަންހެނެކެވެ.\nއިސްލާމް ދީނާއި ތަޢާރަޒްވާ ޤާނޫނެއް ރާއްޖެއަކު ނުހެދޭނެއެވެ. ހެދި ނަމަވެސް ބަލައިގަންނާކަށްވެސް ނުޖެހޭނެއެވެ. އަދި އެފަދަ ޤާނޫނަކަށް އަމަލު ނުކޮށްގެން ދެވޭނެ އަދަބެއް ވެސް އޮވެގެން ނުވާނެއެވެ. އެހެންކަމުން އަޅުގަނޑުގެ ވިސްނުމަކީ ﷲ ތަޢާލާއަށް ގޮންޖަހައި ފާސްކޮށްފައިވާ މިބާވަތުގެ މުރުތައްދު ޤާނޫނުތަކަށް އަމަލު ނުކުރުމެވެ. ރާއްޖެ ފަސާދަވަމުން މިދާ އެންމެ ބޮޑު އެއް ސަބަބަކީ ﷲ ތައާލާގެ ނިންމެވުންތަކަށް ގޮން ޖަހައި ފާފަ ކުރުމަށް މަގުފަހިކޮށްދީ ފާފަކުރަން ހިތްވަރު ދިނުމަށް މަޖިލީހުން މިފަދަ ގިނަ ޤާނޫނުތަކެއް ފާސްކޮށްފައިވުމެވެ.


ސަރުކާރު ހަފްލާއެއް ހުށަހަޅައިދިން މައްސަލާގައި މަރީ ކޮމެޓީއަށް ހާޒިރުކުރަނީ – Dhen.mv\nސަރުކާރު ހަފްލާއެއް ހުށަހަޅައިދިން މައްސަލާގައި މަރީ ކޮމެޓީއަށް ހާޒިރުކުރަނީ\nFebruary 8, 2020 - 9:21 pm\nޓޫރިޒަމް މިނިސްޓްރީގެ ހަފްލާއެއް ހުށަހެޅި މައްސަލައަކާއި ގުޅިގެން ބްރޯޑްކާސްޓިން ކޮމިޝަންގެ ރައީސާ މަރިޔަމް ވަހީދާ ރައްޔިތުން މަޖިލީހުގެ މިނިވަން މުއައްސަސާތަކުގެ ކޮމެޓީއަށް ހާޒިރު ކުރުމަށް ނިންމައިފިއެވެ.\nބުދަ ދުވަހު ބާއްވާ މިނިވަން މުއައްސަސާތަކުގެ ކޮމިޓީގެ ބައްދަލުވުމަށް މަރީ ހާޒިރު ކުރަން ނިންމީ، މި ސަރުކާރުގެ ފުރަތަމަ އަހަރު ދުވަހުގެ ތެރޭގައި ފަތުރުވެރިކަމުގެ ދާއިރާ އިން ހާސިލު ކުރެވުނު ކަންކަން ފާހަގަ ކުރުމުގެ ގޮތުން ބޭއްވި ހަފުލާއެއް ހުށަހަޅުއްވައި، އެ ހަފުލާގައި ސަރުކާރަށް ތައުރީފުކޮށް މަރީ ދެއްކެވި ވާހަކަތަކަކާ ގުޅިގެންނެވެ.\nއެ ޖަލްސާ މަރީ ހުށަހަޅައިދިން އިރު މަޖިލިސް އޮތީ ޗުއްޓީގައެވެ. ނަމަވެސް މަޖިލީހުގެ މިނިވަން މުއައްސަސާތަކުގެ ކޮމިޓީގެ މުގައްރިރު އަދި އައްޑޫ މީދޫ ދާއިރާގެ މެންބަރު ރޮޒައިނާ އާދަމް އޭރު ވަނީ އާ ދައުރަށް މަޖިލިސް ހުޅުވުން އެ މައްސަލަ ބަލަން ފަށާނެ ކަމަށް ވިދާޅުވެފަ އެވެ.\nޓޫރިޒަމް މިނިސްޓްރީން ބޭއްވި ހަފްލާއެއް ހުށައަޅައި ދެއްވާ، ސަރުކާރަށާއި ވަޒީރުންނަށް ވަރަށް ބޮޑަށް ތައުރީފް ކުރެއްވި މައްސަލާގައި މަރީއަށް ވަނީ ގިނަ ބަޔެއްގެ ފާޑުކިޔުންތައް އަމާޒުވެފައެވެ. ކުރީ ސަރުކާރުގައި ވެސް މިފަދަ އަމަލުތަކެއް ފެނި އޭރުގެ ބްރޯޑްކޮމްގެ އިތުބާރު ގެއްލިފައިވާ ކަމަށް މިސަރުކާރުގެ އިސް ބޭފުޅުން ވަނީ ބުނެފައެވެ.\nމި މައްސަލާގައި ޓޫރިޒަމް މިނިސްޓަރު އަލީ ވަހީދު ވަނީ މަރީގެ ދިފާއުގައި ވާހަކަ ދައްކަވައިފަ އެވެ. އަލީ ވަހީދު ވިދާޅުވެފައި ވަނީ، ސަރުކާރުން ބާއްވާ ހަފުލާތަކުގައި ބައިވެރިވުމަކީ ބްރޯޑްކޮމްގެ މެންބަރެއްގެ އުސޫލީ މިންގަނޑާ ހިލާފު ކަމެއް ނޫން ކަމަށާއި އެއީ ސިޔާސީ ހަރަކާތެއް ނޫން ކަމަށެވެ.


Lockdown ah lui dhenee Calendar in dhuvas kanda'alhaigen noon: Mabrook\nލޮކްޑައުންއަށް ލުއި ދިނުން\nލޮކްޑައުން އަށް ލުއި ދެނީ ކަލަންޑަރުން ދުވަސް ކަނޑައަޅައިގެނެއް ނޫން: މަބްރޫކް\nލުއި ދޭނެ ވަކި ދުވަހެއް ނުނިންމާ\nލުއި ދިނުމަށް ނިންމާނީ ޑޮކްޓަރުން ޓީމުން\nލުއި ދޭނީ ބޭނުންވާ ލަނޑުދަނޑި ހާސިލްވީމަ\nކ. މާލެ | 23 މެއި 2020 | ހޮނިހިރު 02:03 | 1,331\nލޮކްޑައުންގެ ތެރޭގައި މަގުމައްޗަށް ނުކުމެވޭނީ ޚާއްސަ ހުއްދައެއްގެ ދަށުން - ޕޮލިސް\nލޮކްޑައުން އަށް ލުއި ދެނީ ކަލަންޑަރަށް ބެލުމަށްފަހު ދުވަސް ކަނޑައަޅައިގެން ނޫން ކަމަށާއި، ލުއި ދެނީ ލަނޑުދަނޑި ހާސިލް ކުރެވުނީމަ ކަމަށް ކޮވިޑް-19 ޓާސްކްފޯހުގެ ތަރުޖަމާނު މަބްރޫކު ޢަޒީޒް ވިދާޅުވެއްޖެ އެވެ.\nހުކުރު ދުވަހުގެރޭ ނެޝަނަލް އިމަރޖެންސީ އޮޕަރޭޝަން ސެންޓަރ (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ލޮކްޑައުން އިން ފުރަތަމަ ފޭސްގައި ލުއި ދޭނެ ދުވަހެއް ކަނޑައަޅާފައި ނުވާ ކަމަށާއި، ފޭސް އެކެއްގައި ދޭނެ ލުއިތަކަށް ކަނޑައެޅުމަށް މަޝްވަރާތައް ކުރަމުންދާ ކަމަށެވެ.\nމަބްރޫކް ވިދާޅުވީ ލޮކްޑައުންގައި ލުއި ދިނުމަށް ނިންމާނީ ޑޮކްޓަރުންގެ ޓީމުން ކަމަށާއި، ދެވޭ ލުޔެއްގެ ސަބަބުން ކޮވިޑް-19 ގެ ކޭސްތައް އިތުވާނަމަ އަނެއްކާ ވެސް ލޮކްޑައުންއަށް ދާން ޖެހޭނެ ކަމަށެވެ. މަބްރޫކް ވިދާޅުވީ ފޭސް އެކެއްގައި ލުއިތައް ދޭނީ ވެސް ކޭސްތައް އިތުރުވެދާނެ ކަމަށް ބަލައިގެން ކަމަށާއި، ފޭސްތަކަށް ބަހާލި މައިގަނޑު ސަބަބަކީ ވެސް މިއީ ކަމަށެވެ. ފުރަތަމަ ލުއިތައް ދިނުމަށްފަހު ވަމުންދާނެ ގޮތް މޮނިޓަރ ކުރެވޭނެ ކަމަށް މަބްރޫކް ފާހަގަކުރެއްވި އެވެ.\nލޮކްޑައުންގެ ހާލަތުން ލުއިތަކެއް ދެވޭއިރުގަ ޕޮޒިޓިވް ކޭސްތައް ފެންނަވަރު އިތުރުވާކަން އެއީ ދެން ހުރިހާ ގައުމުން ކަހަލަ ގޮތަކަށް ގާތްގަނޑަކަށް ފެންނަ ކަމެއް. އެތަން އަތުން ކައްސާލައިގެން އޮބި ނޯންނާނަ ވަރަށް އިތުރުވެގެންދަނީތޯ އަޅުގަނޑުމެން ބަލަންޖެހޭނީ. އެހެން ވިޔަ ނުދިނުމަށް ރޭވިފައި ހުންނަ ރޭވުންތައް ފޭސް އެކެއްގައި ވެސް ހުންނާނީ. ދެން އެކަންތައް ވުމަށްފަހުގައި އަޅުގަނޑުމެން ކޮންމެސް ވަރެއްގެ ބެލުމަށްފަހު ނިންމާނެ ފޭސް ދޭކަށް ދެވެނީ ކިހާވަރެއް ވީމަތޯ.\nމަބްރޫކް ވިދާޅުވީ ލުއިތައް ދެމުންދާނީ ކަލަންޑަރަށް ބަލައިގެން ދުވަސް ކަނޑައަޅާގެން ނޫން ކަމަށާއި، ކްރައިޓީރިއާ ތަކަށް ބަހާލަގައިގެން ކަމަށެވެ. ފެންނަ ނަތީޖާއަށް ބެލުމަށްފަހު ބޭނުންވާ ލަނޑުދަނޑިތައް ހާސިލްވަމުންދާ ވަރަކަށް ލުއިތައް ދެމުންދާނެ ކަމަށް މަބްރޫކް ވިދާޅުވި އެވެ. އަދި ވިދާޅުވީ އެގޮތަށް މަޑުމަޑުން ހުރިހާ ލުއިތަކެއް ދެމުންދާނެކަން މަބްރޫކް ފާހަގަކުރެއްވި އެވެ.\nލުއި ދިނުމުގައި ބަލާނީ ބަލި ޖެހެމުންދާ ރޭޓާއި، ސާރީ ކޭސްތައް ގޮތުގައި ފެންނަ ކޭސްތައް ހުރީ ކިހާ އަދަދަކަށްތޯއާ، އެހެން ކްލާސްޓަރ ތަކާއި ނުގުޅި ފެންނަ ކޭސް ކިހާ ކޭސްއެއް ފެންނަމުން ދޭތޯއާ، ކޭސްތައް މަދުވާ މިންވަރާއި، ހެލްތް ކެއަރ ސިސްޓަމްގެ ކެޕޭސިޓީއާ، މޫވްމަންޓް ކޮންޓްރޯލް ކުރާ މިންވަރުގެ އިތުރުން ވެސް ގިނަ ކަންކަމަށް ބަލާނެ ކަމަށް މަބްރޫކް ވިދާޅުވި އެވެ.


މެޗުން ބަލިވިޔަސް އެއްވެސް ޝަކުވާއެއް ނެތް: ކޫޕްމަން\nރާއްޖެ އާއި ސީރިއާގެ މެޗު\nސީރިއާ އަތުން ރާއްޖެ ބަލިވީ 4-0 ގެ ނަތީޖާއަކުން\nކޮލިފައިންއަށް ތައްޔާރުވާން ރާއްޖެއަށް ދަތިތަކެއް ކުރިމަތި\n5 ޖޫން 2021 | ހޮނިހިރު 13:01\nފީފާ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަނުގައި ސީރީއާ އަތުން ބަލިވި ނަމަވެސް، އެއްވެސް ޝަކުވާއެއް ނެތް ކަމަށް ރާއްޖޭގެ ގައުމީ ފުޓްބޯޅަ ޓީމުގެ ކޯޗު މާޓިން ކޫޕްމަން ބުނެފިއެވެ.\nހުކުރު ދުވަހުގެރޭ ދުބާއީގައި ކުޅުނު މެޗުން ރާއްޖެ ބަލިވީ 4-0 ގެ ނަތީޖާއަކުންނެވެ.\nމި މެޗާ ކުރިމަތިލިއިރު، މިދިޔަ ދޮޅުމަހެއްހާ ދުވަހު ގައުމީ ޓީމުގެ މެޗެއް ކުޅެފައެއް ނުވެއެވެ. އަދި ކޮލިފައިންއަށް ތައްޔާރުވާން ރާއްޖެއަށް ދަތިތަކެއް ކުރިމަތިވިއިރު، މީގެ ކުރިން ރާއްޖޭގައި ގައުމީ ޓީމުން ތަމްރީނު ހަފާދައިފަވަނީ ހޮޓެލް ޖެންގެ ބޯލްރޫމްގައެވެ. އެއާއެކު އެ ފަހަރުވެސް ކޯޗު ވަނީ ކަންބޮޑުވުން ފާޅުކޮށްފައެވެ. އޭގެ ފަހުން ގައުމީ ޓީމަށް ފަރިތަކުރަން ފުރުސަތެއް ލިބުނީ މިދިޔަ މެއި މަހުގެ 22 ވަނަ ދުވަހު ދުބާއީއަށް ދިޔަ ފަހުންނެވެ.\nސީރިއާއާ ދެކޮޅަށް ކުޅުނު މެޗަށްފަހު ދިން އިންޓަވިއުއެއްގައި ކޫޕްމަން ބުނީ ގިނަ ދުވަސްތަކެއް ވަންދެން ކުޅުމާ ދުރުގައި ތިބުމަށްފަހު، މި މެޗުގައި ކުޅުންތެރިން ދެއްކި ހިތްވަރު ވަރަށް ފުރިހަމަ ކަމަށެވެ. އެގޮތުން ބޮޑު އަނިޔާއެއް ނުލިބި މެޗު ނިންމާލެވުމަކީވެސް ލިބުނު ހިތްހަމަޖެހުމެއް ކަމަށާއި، ގައުމީ ޓީމުގެ ފިޓްނަސް ކޯޗުގެ މަސައްކަތްވެސް ފާހަގަކޮށްލެވޭ ކަމަށް ވަނީ ބުނެފައެވެ.\nކޯޗު އިތުރަށް ބުނީ މި މެޗުން ބަލިވި ނަމަވެސް އޭނާގެ އެއްވެސް ޝަކުވާއެއް ނެތް ކަމަށާއި، ހުރިހާ ގޮތަކުންވެސް ސީރިއާ މާ ވަރުގަދަ ކަމަށެވެ. އަދި އެކަން ގަބޫލުކުރަންޖެހޭނެ ކަމަށާއި، ހަގީގަތަކީ ރާއްޖެއަށް ވުރެ ރަނގަޅަށް ކޮލިފައިންއަށް ސީރިއާއިން ތައްޔާރުވެފައި އޮތުން ކަމަށެވެ.\nއޭޝިއަން ކަޕަށް ކޮލިފައިވުމަށް ރާއްޖެއިން އަމާޒުހިފާފައިވީ ނަމަވެސް، މި ވަގުތު ރާއްޖެ އޮތީ ކޮލިފައިންގައި ހަ މެޗުން ހަ ޕޮއިންޓާއެކު ގްރޫޕުގެ ހަތަރުވަނައިގައެވެ. ކޮލިފައިންގައި ސީރިއާއާ ދެކޮޅަށް ކުޅުނު ދެ މެޗުންވެސް ރާއްޖެ ބަލިވިއިރު، ފުރަތަމަ މެޗުން ސީރިއާ އަތުން ރާއްޖެ ބަލިވެފައިވަނީ 2-1 ގެ ނަތީޖާއަކުންނެވެ.\nސީރިއާއާ ދެކޮޅަށް ކުޅުނު މެޗަކީ މިދިޔަ އަހަރުގެ ޖެނުއަރީ މަހު ގައުމީ ޓީމާ ކޫޕްމަން ހަވާލުވި ފަހުން، ގައުމީ ޓީމުން ކުޅުނު ރަސްމީ ފުރަތަމަ މެޗެވެ. ކޮލިފައިންގައި ގައުމީ ޓީމުން ދެން އެންމެ އަވަހަށް ކުޅޭ މެޗުގައި އަންނަ ހުކުރު ދުވަހުގެރޭ ނުކުންނާނީ ޗައިނާއާ ދެކޮޅަށެވެ.


32 rashehgai outdoor gym install kurumah ehbasvumugai soikohfi | Jazeera\t32 ރަށެއްގައި އައުޓްޑޯރ ޖިމް އިންސްޓޯލްކުރުމަށް އެއްބަސްވުމުގައި ސޮއިކޮށްފި - Jazeera\n32 ރަށެއްގައި އައުޓްޑޯރ ޖިމް އިންސްޓޯލްކުރުމަށް އެއްބަސްވުމުގައި ސޮއިކޮށްފި\nމުޙައްމަދު އަފްޒަލް November 9, 2020 252 views0\n32 ރަށެއްގައި އައުޓްޑޯރ ޖިމް އިންސްޓޯލްކުރުމަށް ބޭނުންވާ ތަކެތި ރަށްރަށަށް ގެންގޮސް އިންސްޓޯލް ކުރުމަށް ސިނާން ގްރޫޕް ޕްރައިވެޓް ލިމިޓެޑާއެކު މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުން ސޮއިކޮށްފިއެވެ.\nމިއަދު މިނިސްޓްރީގައި ބޭއްވި ސޮއިކުރުމުގެ ރަސްމިއްޔާތުގައި މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރ އަހްމަދު އިބްރާހީމްއެވެ. އަދި ސިނާން ގްރޫޕް ޕްރައިވެޓް ލިމިޓެޑްގެ ފަރާތުން ސޮއިކުރެއްވީ އެ ކުންފުނީގެ ޑިރެކްޓަރ އިބްރާހިމް އަރީފްއެވެ.\nމި އެއްބަސްވުމުގެ ދަށުން، ހއ.ބާރަށް، ހއ.ތަކަންދޫ، ހއ.މުރައިދޫ، ހދ.ކުޅުދުއްފުށި، ހދ.ނޭކުރެންދޫ، ހދ.ކުމުންދޫ، ހދ.ވައިކަރަދޫ، ށ.ފޯކައިދޫ، ށ.ކަނޑިތީމު، ނ.ހެނބަދޫ، ނ.މާޅެންދޫ، ނ.ވެލިދޫ، ނ.ކުޑަފަރި، ނ. މާފަރު، ނ. މަނަދޫ، ރ. މަޑުއްވަރީ، ރ. އުނގޫފާރު، ރ. ރަސްގެތީމު، ރ. ހުޅުދުއްފާރު، ރ. އިނގުރައިދޫ، ރ. އިންނަމާދޫ، ރ. މީދޫ، ރ. ފައިނު، ބ. އޭދަފުށި، ބ. ކަމަދޫ، ބ. ގޮއިދޫ، ޅ. ކުރެންދޫ، ކ. ހިންމަފުށި، ކ. މާފުށި، ކ. ދިއްފުށި، ވިލިމާލެ، އަދި ކ. ތުލުސްދޫ ގައި އައުޓްޑޯ ޖިމްތަކެއް ގާއިމްކުރެވިގެންދާނެއެވެ.\nމިނިސްޓްރީއިން މައުލޫމާތުދީފައިވާ ގޮތުގައި، މި އެއްބަސްވުމުގައި ސޮއިކުރާތާ 14 ދުވަހުގެ ތެރޭގައި މަސައްކަތް ފަށަން ޖެހޭއިރު 56 ދުވަހުގެ ތެރޭގައި މަސައްކަތް ނިންމަން ޖެހެއެވެ. މިއީ، އިންޑިއާ ސަރުކާރުގެ ހިލޭ އެހީގެ ދަށުން ރާއްޖޭގެ 61 ރަށުގައި ގާއިމްކުރާ އައުޓްޑޯރ ޖިމްތަކުގެ ތެރެއިން 32 ރަށެއްގެ ގާއިމްކުރުމަށް ނިންމާފައިވާ ޖިމްތަކެކެވެ. މި މަޝްރޫއަށް ޖުމްލަ 4،101،134.17 ރުފިޔާ ހަރަދުވާނެއެވެ.


އެޕާޓް ލީސް އަށް މަރުޙަބާ\nވިޔަފާރި މުޢާމަލާތްކުރުމަށް އައު ގޮތެއް\nފައިސާ ހޯދުމަށް އިންވެސްޓް ކުރުމަށް\nއެޕާޓް ލީސް އަކީ ކޮބާ؟\nއެޕާޓްލީސްއަކީ ފިންޓެކް ލީސްމާކެޓެކެވެ. އެޕާޓްލީސް އަކީ ފައިނޭންސަލް ސްކީމެއް ނޫނެވެ. މި މާކެޓްގައި އާމްދަނީ ހޯދޭ އެއްގޮތަކީ ގެދޮރާއި އެޕާޓްމަންޓް ފަދަ ހަރުމުދާ ލީސްއަށްނެގުމަށްފަހު ، އެމުދާ ތިންވަނަ ފަރާތަކަށް މަހުކުއްޔަށް ދީގެން ދުވަހުން ދުވަހަކަށް އާމްދަނީ ލިބޭގޮތަށް ކުރެވޭ ވިޔާފާރިއެވެ. މިގޮތުން ލިބޭ އާމްދަނީ އިންވެސްޓް ކުރައްވާ ފަރާތުގެ އީވޮލެޓްގައި ފެންނަން ހުންނާނެއެވެ..\nމިގޮތުން އެޕާޓްލީސްގެ ވެބްސައިޓް މެދުވެރިކޮށް އިންވެސްޓް ކުރުމުން އިންވެސްޓް އެކުރެވެނީ ލީސްކުރުމަށް ހުޅުވާލެވިފައިވާ ގޯތިގެދޮރު ނުވަތަ އެޕާޓްމަންޓަކަށެވެ. އަދި އެ އިންވެސްޓް ކުރެވުނު މުދަލަކުން މަހުކުލީގެ ގޮތުގައި ލިބޭ އާމްދަނީ އަކީ އިންވެސްޓްމަންޓުން ލިބޭ ފައިދާ ނުވަތަ މަހުކުއްޔެވެ.\nފިންޓެކް އުޞޫލަށް ފަރުމާކުރެވިފައިވާ މި ވިޔާފާރި އަކީ ދިވެހިރާއްޖެއަށް ހުޅުވާލެވޭ މިފަދަ ރިޔަލްއެސްޓޭޓް ފުރަތަމަ ލީސްމާކެޓެވެ. މިވިޔާފާރި ކުރެވެމުންދާތާ މިހާރު މިވަނީ3އަހަރުވެފައެވެ.\nފޮރެކްސް އަށް އިންވެސްޓް ކުރުމާއި ތަފާތަށް ރިޔަލްއެސްޓޭޓް މާކެޓަށް އިންވެސްޓް ކުރުމުން އެލިބޭއާމްދަނީއެއް މަހުންމަހަށް ލިބެމުންދަނީ ފިކްސްޑް (ޕެސިވް) އިންކަމެއްގެ ގޮތުގައެއެވެ.\nއެހެނިހެން ވިޔާފާރި ތަކެކޭ އެއްފަދައިން ކޮންމެ މާކެޓެއްގައިވެސް އިންވެސްޓްކުރުމުގައި ރިސްކެއް އޮވެދާނެކަމާއި ، އެކަމުގެ ފުރިހަމަ ރިސްކްނަގާނެ ފަރާތަކީ އިންވެސްޓް ކުރާފަރާތެވެ.\nލީސް މާކެޓްގައި ހިމެނެނީ ލީސްއަށް ނަގާ ފަރާތާއި ލީސް ކުރާ ފަރާތެވެ.\nލީސްއަށް ނަގާ ފަރާތް\nލީސްއަށް ނަގާފަރާތަކީ ލީސްމާކެޓްގައި އިންވެސްޓް ކުރަމުންދާ ފަރާތެވެ. މިގޮތުން ލީސްމާކެޓްގައި ހުރި ޕްރޮޖެކްޓްތަކަށް ފަންޑްރެއިސްކޮށް ލީސްއަށް ނެގިދާނެއެވެ. އަދި ކޮންމެ ޕްރޮޖެކްޓަކުން ފައިދާލިބެމުންދާނީ ތަފާތު މިންވަރަކަށެވެ. އިންވެސްޓްމަންޓް ކަވަރުވުމަށް ނަގާނެ މުއްދަތާއި ، ފައިދާ ވާނޭ މިންވަރު އެޕާޓްލީސްގެ ލީސްމާކެޓްގައި ފެންނަން ހުންނާނެއެވެ.\nލީސްކުރާފަރާތަކީ މުދާލީސްކުރުމަށް ހުށަހަޅާފަރާތެވެ. އެފަރާތުން އެމުދަލެއް ލީސްކުރުމަށް ބޭނުންވާ މުއްދަތާއި، ޖުމްލަ ލީސްގެ އަގު ކަނޑައަޅާފައި ލިސްޓް ކުރުމުން އެޕާޓްލީސްއިން އެ ޕްރޮޖެކްޓެއް އިވެލިއުޓޭކުރުމަށްފަހު ލީސް މާކެޓްގައި ލިސްޓް ކުރެވޭނެއެވެ.\n- އިބްރާހިމް އަލީ -\nރާއްޖޭގައި އޮތް އެންމެ އިތުބާރު ކުރެވޭ، ފައިދާ ބޮޑު ލީސިން މާކެޓް އަކީ އެޕާޓްލީސް، މިހާރު މި މާކެޓްއިން އާމްދަނީ އެބަ ލިބޭ.\n- އަހްމަދު ޔާމީން -\nރާއްޖޭގައި އޮތް ހަމައެކަނި އެމާރޖިން މާކެޓަކީ އެޕާޓްލީސް، ރައްކާތެރި އިންވެސްޓްމަންޓެއް\nމި މާކެޓްގައި ލީސްކުރެވޭ މުދަލަކީ\nގޯތިގެދޮރާއި އެޕާޓްމަންޓު ނުވަތަ އެޕާޓްމަންޓުން ބައެއް މިމާކެޓްމެދުވެރިކޮށް ލީސްކުރަންބޭނުންވާނަމަ މިލްކިއްޔާތުގައި ނުވަތަ ލީސްކުރެވޭނޭފަދަ އިޚްތިޔާރުލިބިފައިވާ ލީސްކުރާނޭ ޕްރޮޕަޓީއެއް (ހަރުމުދަލެއް) އޮންނަންވާނެއެވެ.\nއޮޑިދޯނިފަހަރާއި ކަނޑުގައި ދުއްވާ އުޅަނދު\nއަމިއްލަ މިލްކިއްޔާތުގައި ހިމެނޭ އޮޑިދޯނިފަހަރާއި ކަނޑުގައި ދުއްވާ އުޅަނދު ލީސްކުރުމަށްފަހު މިމާކެޓްގައި ފައިސާހޯދޭނޭ ނިޒާމެއް ކަނޑައެޅިފައިވެއެވެ.\nފިހާރާ، އޮފީސް ފަރުނީޗަރާއި ހިފާގެންގުޅޭ މުދާ\nފިހާރާއެއްނަމަ ފިހާރައިގައި ހުންނަ ފްރިޖާއި މިނޫންވެސް ހަރުމުދާ ލީސްކުރުމަށްފަހު ވިޔާފާރިއަށް ބޭނުންވާ ފައިސާ ހޯދުމަށް އެޕާޓްލީސްގެ މާކެޓް ފަހި ކުރެވިފައިވެއެވެ.\nއޮފީހެއްގައިނަމަ އެއޮފީހެއްގައި ބޭނުންކުރާ ކޮމްޕިއުޓަރާއި ފަރުނީޗަރު ލީސްކުރުމަށަފަހު ކުއްލިހާލަތުގައި ފައިސާބޭނުންވާކަންކަމަށް (މިސާލަކަށް އޮފިސް ކުލިދެއްކުމަށް ނުވަތަ މުއައްޒަފުންގެ މުސާރަދިނުމަށް) އެޕާޓްލީސްގެ މާކެޓްގައި ލިސްޓްކޮށްގެން ފައިސާހޯދޭނޭ މަގުފަހިކުރެވިފައިވެއެވެ.\nވިޔާފާރިއަކަށް ލިބިފައިވާ ފުރުޞަތު\nބިޑްކޮށްގެން ކާމިޔާބުވެފައިވާ ޕްރޮޖެކްޓަކަށް ފައިސާބޭނުންނަމަ ޕްރޮޖެކްޓުން ބައެއް ވިއްކާލުން، ނުވަތަ ޕްރޮޖެކްޓްގެ ބައެއް ލީސްކުރެވޭނޭ ފުރުޞަތު އެޕާޓްލީސް ގެ މާކެޓްގައި ހުޅުވިފައިވެއެވެ.\nމިގޮތުން އެތެރެކުރެވޭ މުދާ ( މިސާލަކަށް ވެހިކަލް، ލަކުޑި އަދި މީނޫންވެސް މާކެޓްގައި ވިއްކާލެވޭނޭމުދާ) އެތެރެކުރުމަށްފަހު ޑިއުޓީދެއްކުމަށް ދަތިތަކެއް މެދުވެރިވެއްޖެނަމަ، މުދަލުންބައެއް ނުވަތަ ވިޔާފާރިން ބައެއްވިއްކާލުމަށްފަހު ފައިސާ ލިބޭނޭ މަގު އެޕާޓްލީސްގެ މާކެޓްގައި ފަހި ކުރެވިފައިވެއެވެ.\nނޯޓް: ކޮންމެ މަހަކަށް އަދި ދުވަހަކަށް ޖެހޭ އާމްދަނީ ހިސާބު ކުރެވިފައި ވަނީ ޖުމްލަ އާމްދަނީގެ ޢަދަދު ބޭނުންކޮށްގެންނެވެ. އަދި މަހެއްގައި 30 ދުވަސް ކަމަށް ބަލައިގެންނެވެ.\nAPARTLEASE PVT LTD


"kharijee vazeeru masooliyyathu adhaakurevvumugai dhemi hunnavaane"\nލީބިޔާގެ ޚާރިޖީ ވަޒީރު ނަޖްލާ މަންޖޫޝް - ގައުމީ މަސްލަހަތާ ގުޅުން ހުރި ވާހަކައެއް ވިދާޅު ނުވާ ކަމަށް ވިދާޅުވި\nލީބިޔާގެ ޚާރިޖީ ވަޒީރު ނަޖްލާ މަންޖޫޝް އަމިއްލަ ފުޅަށް ކަންކަން ނިންމަވާ ކަމަށް ސަރުކާރު ހިންގާ ރިޔާސީ ކައުންސިލުން ބުނި ބުނުން އެކަމަނާ ދޮގުކުރައް ވައިފި އެވެ.\nމީޑިއާ ރިޕޯޓްތައް ބުނާ ގޮތުން ނަޖްލާ މިވަގުތު ހުންނެވީ މަގާމުގެ މަސްއޫލިއްޔަތު އަދާނުކުރެވޭ ގޮތަށް އެކަހެރިކޮށްފަ އެވެ. އެއީ 1988 ގައި ސްކޮޓްލޭންޑްގެ ލޮކަބީ މަތިން ދަތުރު ކުރަނިކޮށް ގޮއްވާލި އެމެރިކާގެ ޕޭން އޭމް މަތިންދާބޯޓުގައި ހަރުކުރި ބޮން އުފެއްދި ކަމަށް ބުނާ އަބޫ އަޖައިލާ މުހައްމަދު މަސްއޫދު އެމެރިކާއާ ހަވާލުކުރެވިދާނެ ކަމަށް އެކަމަނާ ވިދާޅުވުމުންނެވެ.\nނަޖްލާ ބީބީސިއަށް ދެއްވި އިންޓަވިއުރެއްގައި ވިދާޅުވި ކަމަށް ވަނީ މަސްއޫދު އެމެރިކާއަށް ފޮނުވާލުމުގައި ޓްރިޕޮލީ އޮތީ އެމެރިކާއަށް އެއްބާރުލުންދޭ ގޮތަށް ކަމަށެވެ.\nލޮކަބީ ހަމަލާގައި މަތިންދާބޯޓުން ދަތުރުކުރި 270 މީހުން ވަނީ މަރުވެފަ އެވެ. ފަޅުވެރިންގެ ތެރޭގައި ގިނައީ އެމެރިކާ މީހުންނެވެ. އިނގިރޭސިން ވެސް ހިމެނެ އެވެ.\nއެމެރިކާއާ ލީބިޔާއާ ދެމެދު އުފެދުނު މިމައްސަލާގައި އެމެރިކާއިން ލީބިޔާއަށް ބޮންއަޅައި ޓްރިޕޮލީގެ ބިނާތައް ފަނާކުރި އެވެ. އަދި ލީބިޔާއަށް އިގުތިސާދީ ގޮތުން ދަތިކުރުމުގެ ފިޔަވަޅުތައް އެޅި އެވެ.\nލީބިއާއިން 2003 ގައި މިހަމަލާގެ ޒިންމާ ނަގައި އާޢިލާތަކަށާއި އެއާލައިނަށް ބަދަލުދިނެވެ. އެހެން ނަމަވެސް ދެގައުމުގެ ދެމެދުގައި އުފެދުނު ހޫނުކަން އަދި ވެސް ފިލައިގެން ނުދެ އެވެ.\nރިޔާސީ ކައުންސިލުން މަންޖޫޝް 14 ދުވަހަށް އެކަހެރި ކުރުމަށް ވަނީ ނިންމާފަ އެވެ. ކައުންސިލުން ބުނި ގޮތުން ދާޚިލީ ކަންކަން ނިންމެވުމުގައި އިދާރީ ގޮތުން ޚިލާފުވުންތަކެއް ހުރި ކަމަށެވެ.\nއެހެން ނަމަވެސް ލީބިޔާގެ ސަރުކާރުން ވަނީ ރިޔާސީ ކޮމިޝަންގެ ނިންމުމާ ދެކޮޅު ހަދާފަ އެވެ. ސަރުކާރުން ބުނީ ޚާރިޖީ ވަޒީރު އާދައިގެ މަތިން އެކަމަނާގެ މަސްއޫލިއްޔަތު އަދާކުރެއްވުމުގައި ދެމިހުންނަވާނެ ކަމަށެވެ. މަސައްކަތް ކުރިއަށް ގެންދަވާނެ ކަމަށް ވިދާޅުވެފައެވެ.\nމަންޖޫޝް ބަޔާނެއް މެދުވެރިކޮށް ވިދާޅުވީ ލޮކަބީ ބޮމުގެ ހަމަލާގައި މަރުވި މީހުންނާ ބެހޭ ގޮތުން ކުރި ސުވާލަކަށް ޖަވާބު ދެއްވި ކަމަށެވެ. އެހެން ނަމަވެސް ގައުމީ މަސްލަހަތު ގެއްލޭ ފަދަ ވާހަކައެއް ވިދާޅުނުވާ ކަމަށެވެ.\nޓެރަރިޒަމް ޓެރަރިސްޓް ހަމަލާ


R.Atolhu Councilun Kuriah Gendhiya Diploma In Public Administration And Management Courhuge Dhasvenivun Baavvaifi | ungoofaaru.com\nބަނޑޭރިގަނޑު/ޚަބަރު/ރ.އަތޮޅު ކައުންސިލުން ކުރިއަށް ގެންދިޔަ ކޯސްތަކުގެ ދަސްވެނިވުން ބާއްވައިފި\n0 519 މިނެޓެއް ނުވަނިސް ކިޔާލެވޭ\nރ. އަތޮޅު ކައުންސިލް އަދި ސިވިލް ސާވިސް ޓްރެއިނިން އިންސްޓިއުޓް ގުޅިގެން ކުރިއަށް ގެންދިޔަ ޑިޕްލަމާ އިން ޕަބްލިކް އެޑްމިނިސްޓްރޭޝަން އަދި މެނޭޖްމެންޓު ފުރިހަމަ ކުރި ދަރިވަރުންގެ ދަސްވެނިވުން ބާއްވައިފިއެވެ.\nރ.އަތޮޅު ކައުންސިލްގެ އިދާރާގައި މިއަދު ކުރިއަށްދިޔަ މި ދަސްވެނިވުމުގެ ހަފުލާފައި ޖުމްލަ 39 ދަރިވަރުން ވަނީ ދަސްވެނިވެފައެވެ. މީ އެ ކައުންސިލުން ކުރިއަށް ގެންދިޔަ ޑިޕްލަމާ އިން ޕަބްލިކް އެޑްމިނިސްޓްރޭޝަން އަދި މެނޭޖްމެންގެ ބެޗް 10 އަދި ބެޗް 12 އިން ދަސްވެނިވި ދަރިވަރުންނެވެ. މިއީ 18 މަސް ދުވަހުގެ ކޯހެކެވެ.\nމި ހަފުލާގައި ދަސްވެނިވި ދަރިވަރުންނާ އެ ދަރިވަރުންގެ ތެރެއިން އެންމެ ރަނގަޅު ނަތީޖާ ހޯދި3ދަރިވަރުން ހޮވާ އެދަރިވަރުންނަށް ހަނދާނީ ފިލާ ހަވާލުކޮށްފައިވެއެވެ. މި ހަފުލާ ޝަރަފުވެރިކޮށްދެއްވާފައި ވަނީ އުނގޫފާރު މެޖިސްޓްރޭޓް ކޯޓުގެ ސީނިއާ މެޖިސްޓްރޭޓް މުޙައްމަދު ސާދިޤުއެވެ.\nމި ހަފުލާގައި ދަރިވަރުންނާ މުހާތަބުކުރައްވާ ވާހަކަފުޅު ދައްކަވަމުން ސަރަފުވެރި މެހެމާނު މުޙައްމަދު ސާދިޤު ވިދާޅުވީ އެއްވެސް ދަރިވަރަކު ކިޔެވުން މިހާ ހިސާބުން ހުއްޓާ ނުލުމަށާއި ދައުލަތުން ފަހިކޮށްދީފައިވާ މަތީ ތަޢުލީމުގެ ގިނަ ފުރުސަތުތަކުގެ ބޭނުން ހެޔޮގޮތުގައި ހިފުމަށެވެ. އަދި ހުރިހާ ދަރިވަރުންވެސް މި ކޯހުން އުނގެނުނު އެއްޗެއް ވަޒީފާގެ މައިދާނުގައި އާއި ޢަމަލީ މައިދާނުގައި ފުރިހަމައަށް ބޭނުންކުރުމަށް މެޖިސްޓްރޭޓް ސާދިޤް ދަރިވަރުންނަށް ނަސޭހަތްތެރިވެލެއްވިއެވެ.\nމި ކޯހުން އެންމެ ރަނގަޅު ނަތީޖާއެއް ހޯދާފައި ވަނީ ބެޗް 10 ކުން 1 ވަނަ ހޯދާފައިވާ ރ.މީދޫ، އޯސަން ވިލާ، ހުސެއިން ނަޝީދު އެވެ. އޭނާގެ ވާހަކާގައި ފާހަގަ ކުރި ގޮތުގައި ރ.އަތޮޅު ކައުންސިލުން މި ފަހިކޮށްދިން ފުރުސަތުގެ ބޭނުން ހިފާ ދަސްވެނިވި ގިނަ ދަރިވަރުން މިހާރު އަންނަނީ ޑިގްރީއަށް ކިޔަވަމުންނެވެ.\nރ.އަތޮޅު ކައުންސިލުން ހަރަދުކޮށްގެން ސިވިލް ސާވިސް ޓްރޭނިން އިންސްޓިޓިއުޓާ ގުޅިގެން 2016 ވަނަ އަހަރުން ފެށިގެން އަންނަނީ ސިވިލް ސާވިސް މުވައްޒަފުންނަށް އަމާޒުކޮށްގެން އެކި ކޯސްތައް ބާއްވަމުންނެވެ. ރ. އަތޮޅު ކައުންސިލުން މަޢުލޫމާތު ދިން ގޮތުގައި އެ ކައުންސިލުން ބޭއްވި ކޯސްތަކުން މިހާތަނަށް 66 ދަރިވަރަކު ވަނީ ދަސްވެނިވެފައެވެ. މި ކޯސްތަކުގައި ކިޔައިދެނީ ސިވިލް ސާވިސް ޓްރެއިނިން އިންސްޓިއުޓުން ކަނޑައަޅާ ލެކްޗަރާއިންނެވެ.


ރަންވޭލާ ކެމްޕޭން ދ.އަތޮޅުގެ ހުރިހައި ރަށެއްގައި ކުރިއަށް ގެންގޮސްފި – Atoll News\nޝާއިޢު ކުރީ: އިބްރާހީމް ރަމީޒް ޖެނުއަރީ 30, 2018, 13:17\nދޮށީ އުމުރުގެ މީހުންނަށް އަމާޒުކޮށްގެން މިނިސްޓްރީ އޮފް ޖެންޑަރ އެންޑް ފެމިލީން ހިންގާ ”ރަންވޭލާ“ ކެމްޕޭންގެ ހަރަކާތްތައް ދ.އަތޮޅުގެ ހުރިހައި ރަށެއްގައި ކުރިއަށްގެންގޮސްފިއެވެ.\nމި ކެމްޕޭންގެ ތެރެއިން ދޮށީ އުމުރުގެ މީހުންގެ ބައިވެރިވުން މުޖުތަމަޢުގައި އިތުރުކުރުމަށާއި، އެ ފަރާތްތަކަށް ބޭނުންވާ އަޅައިލުމާއި އެހީތެރިކަން ލިބޭނެ ގޮތްތައް މަގުފަހިކޮށްދިނުމަށާއި، އެ ފަރާތްތަކުގެ ޖިސްމާނީ އަދި ނަފްސާނީ ދުޅަހެޔޮކަން އިތުރުކުރުމުގެ މުހިންމުކަމާ މެދު ހޭލުންތެރިކަން އިތުރުކުރުމުގެ ސެޝަންތަކެއް ދ.އަތޮޅުގެ ކުޑަހުވަދޫ، މީދޫ، ބަނޑިދޫ، ހުޅުދެލި، ރިނބުދޫ އަދި މާއެނބޫދޫގައި ހިންގިފައިވާއިރު، މި ސެޝަންތަކުގައި ދޮށީ އުމުރުގެ ގިނަ އަދަދެއްގެ މީހުން ބައިވެރިވެފައިވެއެވެ.\nދޮށީ އުމުރުގެ މީހުންނަށް އަމާޒުކޮށްގެން ހެލްތު ސްކްރީނިންގ ޕްރޮގްރާމްތަކެއްވެސް ދ.އަތޮޅު ހޮސްޕިޓަލާއި ހެލްތު ސެންޓަރުތައް ގުޅިގެން ދ.އަތޮޅުގެ ހުރިހައި ރަށެއްގައި ހިންގައިފައިވެއެވެ. މީގެ އިތުރުން، ދޮށީ އުމުރުގެ މީހުންނާއި ޒުވާނުންނާ ދެމެދު އޮންނަ ގުޅުން ބަދަހިކުރުމަށާއި، އެ ފަރާތްތަކަށް ޒުވާނުންގެ ފަރާތުން ލިބޭ އެހީތެރިކަން އިތުރުކުރުމަށްޓަކައި ދ.އަތޮޅުގައި ހިންގި ޚާއްޞަ ސެޝަންތަކުގައި 250 އަށްވުރެ ގިނަ ޒުވާނުން ވަނީ ބައިވެރިވެފައެވެ.\nމި ކެމްޕޭންގެ ހަރަކާތްތަކުގެ ތެރޭގައި، ދޮށީ އުމުރުގެ މީހުންނަށް ރަށު ފެންވަރުގައި ފޯރުކޮށްދޭ ޚިދުމަތްތައް ހަރުދަނާކުރުމުގެ މަޤްޞަދުގައި ޞިއްޙީ އަދި އިޖްތިމާޢީ ޚިދުމަތްތެރިންނަށް އަމާޒުކޮށް ދ.ކުޑަހުވަދޫގައި3ދުވަހުގެ ވޯކްޝޮޕެއް ހިންގައިފައިވެއެވެ.\nދ.އަތޮޅުގެ ހުރިހައި ރަށަކުންނާއި، ތ.އަތޮޅުގެ 12 ރަށެއްގައި މަސައްކަތްކުރާ ހެލްތު ވަރކަރުންނާއި ސޯޝަލް ސަރވިސް ވަރކަރުން ބައިވެރިވި މި ވޯކްޝޮޕްގައި އަލިއަޅުވައިލާފައިވާ ބައިތަކުގެ ތެރޭގައި ދޮށީ އުމުރުގެ މީހުންނަށް ދިމާވާ ޞިއްޙީ އަދި ނަފްސާނީ މައްސަލަތަކާއި، އެ ފަރާތްތަކަށް މުޖުތަމަޢުގައި ދިމާވާ ދަތިތަކާއި، ދާނުގައި ތިބޭ ދޮށީ އުމުރުގެ މީހުންނަށް ބޭނުންވާ އަޅައިލުމުގެ އިތުރުން ޕެންޝަނާ ގުޅޭ މުހިންމު މަޢުލޫމާތު ހިމެނެއެވެ.\nމި ޕްރޮގްރާމްގައި ޖުމުލަ 34 ޞިއްޙީ އަދި އިޖްތިމާޢީ ޚިދުމަތްތެރިން ބައިވެރިވެފައިވާއިރު، މި ފަރާތްތަކަށް ހަނދާނީލިޔުން ޙަވާލުކޮށްދެއްވީ ދ.ކުޑަހުވަދޫގައި އިއްޔެ ބޭއްވި ޚާއްޞަ ރަސްމިއްޔާތެއްގައި މިނިސްޓަރ އޮފް ޖެންޑަރ އެންޑް ފެމިލީ އަލްފާޟިލާ ޒެނީޝާ ޝަހީދު ޒަކީއެވެ.މި ރަސްމިއްޔާތުގައި ބައިވެރިންނާއި މުޚާޠިބުކުރައްވަމުން، ”މިއަދު ރާއްޖޭގެ އެކި ކަންކޮޅުތަކުގައި އުމުރުން ދުވަސްވީ ބޭފުޅުން ކަސްރަތާއި ޞިއްޙަތު ޕްރޮގްރާމްތަކުގައި ހަރަކާތްތެރިވެ އުޅޭތަން ފެނުމަކީ ވަރަށް ބޮޑު އުފަލެއް“ ކަމުގައި މިނިސްޓަރ ޒެނީޝާ ވިދާޅުވިއެވެ.\nއަދި ”އުމުރުން ދުވަސްވީ މީހުން، އާ ކަންތައްތައް ދަސްކޮށް، އެކި ކަންކަމުގައި މަސްއޫލުވެ، ގޭތެރޭގެ މާހައުލުގައްޔާއި މުޖުތަމަޢުގެ ތެރޭގައި އިސްދައުރެއް އަދާކުރުމަކީ މިއަދުގެ ޒުވާން ޖީލަށް ލިބޭ އާ ހިތްވަރަކާ ރީތި ނަމޫނާއެއްކަން ޔަޤީން“ ކަމުގައި އެ ކަމަނާ ފާހަގަކުރެއްވިއެވެ. އަދި ހަމައެއާއެކު، މިދިޔަ އަހަރު މިނިސްޓްރީން އިފުތިތާހުކޮށްފައިވާ ދޮށީ އުމުރުގެ މީހުންގެ ޤައުމީ ސިޔާސަތަކީ، ރަންވޭލާ ކެމްޕޭންގެ ތަޖުރިބާތަކުގެ އަލީގައި، މި ކެމްޕޭން މެދުވެރިކޮށް ހިންގައިފައިވާ ސެޝަންތަކުން މިނިސްޓްރީއަށް ލިބިފައިވާ މަޢުލޫމާތުތަކަށް ބިނާކޮށް އެކުލަވައިލާފައިވާ ސިޔާސަތެއްކަމަށާއި، މި ސިޔާސަތުގެ ސަބަބުން ކުރިއަށް އޮތްތަނުގައިވެސް ދޮށީ އުމުރުގެ ފަރާތްތަކަށް ފައިދާކުރަނިވި ތަފާތު ޕްރޮގްރާމްތައް ހިންގަން ގަސްދުކުރައްވާކަމުގައި އެ ކަމަނާ ވަނީ ވިދާޅުވެފައެވެ.\n-ޚިޔާލު ފާޅުކުރައްވާ!- "ރަންވޭލާ ކެމްޕޭން ދ.އަތޮޅުގެ ހުރިހައި ރަށެއްގައި ކުރިއަށް ގެންގޮސްފި"


Aa councilerun huvaa kurun mi mahu 17 gai\nމިދިޔަ އޭޕްރިލް 10 ވަނަ ދުވަހު ބޭއްވި އިންތިހާބުގައި މީހަކު ވޯޓުލަނީ--\nއަލަށް އިންތިހާބުވި ކައުންސިލަރުން ހުވާ ކުރުން މިމަހު 17 ގައި ބޭއްވުމަށް ހަމަޖެހިފައިވާކަމަށް ލޯކަލް ގަވަރުމެންޓް އޮތޯރިޓީން ބުނެފިއެވެ. އެގޮތުން ކައުންސިލަރުން ހުވާކުރުމުގެ އުސޫލުތައްވެސް އެކުލަވާލަފައިވާ ކަމަށް އެ އޮތޯރިޓީން މައުލޫމާތު ދެއެވެ.\nމިއުސޫލުތައް މިހާރު އެޓާނީ ޖެނެރަލްގެ އޮފީހަށް ފޮނުވާފައިވާނެ ކަމަށާއި ކޮވިޑް-19ގެ ހާލަތުގައި ހުވާކުރުމުގެ ރަސްމިއްޔާތު ކުރިއަށް ގެންދާނެ ގޮތާމެދު ހެލްތު ޕްރޮޓެކްޝަން އެޖެންސީގެ ލަފާ ލިބިފައިވާކަމަށް ލޯކަލް ގަވަމެންޓް އޮތޯރިޓީގެ ޑިރެކްޓަރު އަބްދުﷲ ރަޝީދު ވިދާޅުވި އެވެ.\nއަތޮޅު ކައުންސިލަރުން މީގެ ކުރިން ހުވާކުރަމުން އައި ގޮތަށް ފަނޑިޔާރުންގެ ކުރިމަތީގައި ހުވާކުރަން ނިންމާފައިވާ ކަމަށާއި ކޮވިޑްގެ ހާލަތަށް ރިއާޔަތްކޮށް ކާފިއު އިއުލާނުކޮށްފައިވާ އަދި މޮނިޓަރިންގެ ހާލަތުގައި އޮތް ރަށްރަށުގައި ހުވާކުރާނެ ގޮތްތައް ހަމަޖެއްސުމުގެ މަސައްކަތް ކުރަމުންދާކަމަށް އޭނާ ވިދާޅުވި އެވެ.\nމީގެ އިތުރުން ރަސްމިއްޔާތަށް ހާޒިރުވެ، ހުވާކުރުމުގެ ކަންތައްތައް ކުރިއަށް ގެންދެވޭނެ އިންތިޒާމުތައް ހަމަޖެއްސުމުގެ މަސައްކަތްކުރަމުންދާ ކަމަށާއި އެގޮތަށް އެކަން ނުވެއްޖެ ނަމަ ވަރޗުއަލްކޮށް ހުވާކުރުމުގެ ރަސްމިއްޔާތު ކުރިއަށް ގެންދާނެ ކަމަށް ރަޝީދު ވިދާޅުވިއެވެ.\nއެގޮތުން ފަނޑިޔާރުން ހަމަޖެހި، އެކަން ރާވާލާއިރު އެއްވެސް ރަށެއްގެ ހުވާ އިރުއޮއްސޭއިރަށް ނުނިމިއްޖެ ނަމަ އެ އަތޮޅެއްގެ ހުވާކުރުމުގެ ރަސްމިއްޔާތު ކުރިއަށް ގެންދާނީ އޮންލައިންކޮށް ކަމަށާއި އެއްވެސް ރަށެއްގެ ހުވާކުރުމުގެ ރަސްމިއްޔާތު މެންދުރުވާއިރަށް ނިންމާލެވި ދަތުރުކުރުގެ ފުރުސަތު ހުޅުވާލެވިފައިވާނަމަ ރަސްމިއްޔާތަށް ހާޒިރުވެ އަތޮޅު ކައުންސިލަރުން ހުވާކުރުމުގެ ފުރުސަތު ދޭނެކަމަށް ރަޝީދު ވިދާޅުވިއެވެ.


Barcelona in7million dollar ah Suarez vikkaalaifi | Mihaaru\nބާސެލޯނާ އިން ހަތް މިލިއަން ޑޮލަރަށް ސުއަރޭޒް ވިއްކާލައިފި\n24 ސެޕްޓެމްބަރ 2020 - 09:322comments\nމި ފަހަރުގެ ޓްރާންސްފާ މާކެޓްގައި ބާސެލޯނާ އިން ވަނީ އެ ޓީމަށް ކުޅޭ ތަޖުރިބާކާރު ދެ މިޑްފީލްޑަރުން ކަމަށްވާ އިވާން ރަކިޓިޗާއި އާޓޫރޯ ވިޑާލް ތިން މިލިއަން ޑޮލަރަށް ވުރެން އަގުހެޔޮކޮށް ވިއްކާލައިފަ އެވެ. އަދި ދާދި ފަހުން ބާސެލޯނާގެ ޕޯޗުގީސް ފުލްބެކް ނެލަސަން ސެމޭޑޯ ވަނީ އިންްގްލެންޑްގެ ވުލްވްސް އަށް 30 މިލިއަން ޑޮލަރުގެ އަގަކަށް ބަދަލުވެފަ އެވެ. ސެމޭޑޯ ވިއްކާލައިގެން ލިބޭ ފައިސާ ބާސެލޯނާ އިން ހަރަދުކުރާނީ އަޔަކްސްގެ ސާޖިނިއޯ ޑެސްޓް ގެންނާށެވެ.


Hamahama Furusathu Dhinumugai Adhevunu Hisaabu Rangalhu: Raees – adduLIVE\nހަމަހަމަ ފުރުޞަތު ދިނުމުގައި އާދެވުނު ހިސާބު ރަނގަޅު\nJun 15, 2022, 16:41 ހަސަން ރަޝީދު\nހުރިހާ ކުޅިވަރަކަަށް ހަމަހަމަ ފުރުޞަތު ދިނުމަށް ސަރުކާރުން ކުރާ މަސައްކަތުގައި ރަނގަޅު ހިސާބަކަށް އާދެވިފައިވާ ކަމަށް ރައީސް އިބްރާހީމް މުޙައްމަދު ޞާލިޙް ވިދާޅުވެއްޖެ އެވެ.\nރައީސް މިހެން ވިދާޅުވީ އއ. އުކުޅަހުގައި މިއަދު ފެށޭ ވެސްޓަރން އޭޝިއަން ޖޫނިއަރ ޗެސް ޗެންޕިއަންޝިޕުގައި ބައިވެރިވުމަށް މާލެއިން ފުރާ ދިވެހި ރާޒުވާ ކުޅުންތެރިންނާއި ބައްދަލުކުރައްވާ ދެއްކެވި ވާހަކަފުޅުގަ އެވެ.\nމިއަދުގެ ބައްދަލުކުރެއްވުމުގައި ރައީސް ދެއްކެވި ވާހަކަފުޅުގައި، އެކި އުމުރުފުރައިގެ މީހުނަށް ކުޅެވޭ އެކިއެކި ކުޅިވަރުގެ ފުރުޞަތުތައް ފަހިކޮށްދީ އެ ކުޅިވަރުތައް ތަރައްޤީ ކުރުމަށްޓަކައި ހުރިހާ ކުޅިވަރަކަަށް ހަމަހަމަ ފުރުޞަތު ދިނުމަށް ސަރުކާރުން ކުރަމުންގެންދާ މަސައްކަތުގެ ތެރެއިން ގެންގުޅޭ އެއް ސިޔާސަތަކީ ރާއްޖޭގައި ބައިނަލްއަޤްވާމީ ކުޅިވަރު މުބާރާތްތައް ބޭއްވުން ކަމުގައި ވިދާޅުވި އެވެ.\nއެގޮތުން ރާއްޖޭގައި ބޭރުގެ ކުޅިވަރު މުބާރާތްތައް ބޭއްވުމަކީ ދިވެހި ކުޅުންތެރިންނަށް އޭގެ ފައިދާ ކުރާނެ އަދި ރާއްޖޭގައި އެ ކުޅިވަރެއް ތަރައްޤީ ކުރުމަށް ލިބޭނެ ކުރިއެރުމެއް ކަމަށް ރައީސް ވިދާޅުވި އެވެ.\nވެސްޓަރން އޭޝިއަން ޖޫނިއަރ ޗެސް ޗެންޕިއަންޝިޕުގައި ނުވަ ޤައުމަކުން 8 އަހަރާ 18 އަހަރާ ދެމެދު 160 ރާޒުވާ ކުޅުންތެރިން ބައިވެރިވާނެ އެވެ. މި މުބާރާތުގައި ބައިވެރިވުމަށް މާލެއިން 30 ކުއްޖަކު އުކުޅަހަށް ފުރުމަށް ހަމަޖެހިފައިވާއިރު އުކުޅަހުން ވެސް ރާޒުވާކުޅޭ 30 ދިވެހި ކުޅުންތެރިން ބައިވެރިވުމަށް ވަނީ ހަމަޖެހިފަ އެވެ.


މެނުއަލް އިންސިނިރޭޓަރއެއް ހެދުމާއި ބެހޭ:\nމި ކައުންސިލުންދޭ މަޢުލޫމާތާއި ކުރެހުމާއި އެއްގޮތަށް އުކުޅަހު ވޭސްޓް މެނޭޖްމެންޓް ސެންޓަރގައި މެނުއަލް އިންސިނިރޭޓަރއެއް ހަދައިދޭނެ ފަރާތެއް ހޯދަން ބޭނުން ވެއްޖެއެވެ.\nވީމާ މި މަސައްކަތް އަމިއްލަތަކެތީގައި ކުރުމަށް ޝައުޤުވެރިވެލައްވާ ފަރާތްތަކުން 19 ޖޫން 2019 ވާ ބުދަ ދުވަހުގެ 11:30 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 27 ޖޫން 2019 ވާ ބުރާސްފަތި ދުވަހުގެ 11:30 އަށް ބިޑް ހުށަހެޅުއްވުން އެދެމެވެ.\nސުންގަޑި: 19 ޖޫން 2019 1130


Ufanvi kujjaku maruvi kamah ninmi dhe doctor in vazeefa in vaki kohfi\nއުފަންވި ކުއްޖަކު މަރުވި ކަމަށް ނިންމި ދެ ޑޮކްޓަރުން ވަޒީފާއިން ވަކި ކޮއްފި\nއިންޑިއާގެ ހޮސްޕިޓަލަކަށް އުފަންވި ކުއްޖަކު މަރުވެފައިވާ ކަމަށް ނިންމި ދެ ޑޮކްޓަރަކު ވަޒީފާއިން ވަކި ކޮއްފިއެވެ.\nތުއްތު ދަރިފުޅު މަރުނުވާ ކަން އެނގުނީ ކުއްޖާގެ އާއިލާއިން ކުއްޖާގެ މަރުގެ ކަންތައް ކުރިއަށްގެންދިއުމަށް ދަބަހަކަށް ލައިގެންދަނީކޮށް ކުއްޖާ ތެޅި ގަތުމުންނެވެ.\nމިމައްސަލަ ވަނީ އިންޑިއާގެ އެތެރޭގައި ވަރަށް ބޮޑަށް ހޫނުވެފައެވެ. އަދި އިންޑިއާގެ ނިއު ދިއްލީގެ ހެލްތު މިނިސްޓަރު ވަނީ އެ ހޮސްޕިޓަލުގެ ލައިސެންސް ކެންސަލް ކޮއްފާނެ ކަމުގެ އިންޒާރު ވެސް ދެއްވާފައެވެ.\nނިއު ދިއްލީގައި ހުންނަ މެކްސް ހެލްތު ކެއާ އިން މިކަމާ ގުޅިގެން ނެރުނު ބަޔާނެއްގައި ބުނެފައިވަނީ މި ހިތާމަ ވެރި ހާދިސާ ހިނގާފައިވަނީ ބުރާސްފަތި ދުވަހު ކަމަށެވެ. އެއީ ބަނޑަށް5މަސް ފުރުނުތާ ދުވަސް ނުފުރާ އެއްމާ ބަނޑު ދެކުދިން ވިއްސަން އުޅުމުގެ ތެރޭގައި ދިމާވި ކަމެއް ކަމުގައެވެ.\nފުރަތަމަ ކުއްޖާ ވިހެއި އިރު ދިރި އޮތެވެ. ނަމަވެސް އޭގެ އިރުކޮޅެއް ފަހުން އެކުއްޖާ ވަނީ މަރުވެފައި ކަމަށް ނިންމާފައެވެ. ދެވަނަ ކުއްޖާ ވިހެއި އިރުވެސް އޮތީ މަރުވެފައެވެ.\nއާއިލާގެ ފަރާތުން މިކުދިން ކަށުކަމާކެމީގެ ކަނކަން ކުރުމަށް ދަބަހަކަށް ލައިގެން ދަނިކޮށް ބޭގު ތެރެއިން އެއްޗެއް ތެޅޭހެން ހީވެގެން ބެލިއިރު ފުރަތަމަ ކުއްޖާ އޮތީ ދިރިއެވެ. އެ ކުއްޖާ ވަނީ ވަގުތުން ލައިފް ސަޕޯޓް އަށް ލާފައެވެ.\nހޮސްޕިޓަލުން ބުނެފައިވަނީ އެމީހުންދަނީ ކުއްޖާގެ މައިންބަފައިންނާ ބަރާބަރަށް ވާހަކަ ދައްކަމުން ކަމަށާއި އެ ކުއްޖާ އަށް ބޭނުންވާ ހުރިހާ ހިދުމަތެއްދަނީ ފުރިހަމައަށް ދަނީ ފޯރު ކޮއްދެމުން ކަމަށެވެ.\n،މި މައްސަލައިގެ ތެރެއަށް މިހާރު ވަނީ ފުލުހުން ވަދެފައެވެ. ކުއްޖާގެ ބައްޕަ އާޝިޝް ބުނެފައިވަނީ ޑޮކްޓަރުން ބުދަ ދުވަހު އެނާގެ އަންހެނުން ލޭ އަންނަމުންދާ ކަމަށް ބުނެ އޮޕަރޭޝަން ކުރުމަށް އެންގި ކަމަށެވެ. އަދި ކުއްޖާ އާއި މަންމަގެ ފުރާނަ ސަލާމަތް ކުރުމަށް އިތުރު ފައިސާ އަށް އެދުނު ކަމަށެވެ.\nދިއްލީ ޕޮލިހުން ބުނެފައިވަނީ އެފަރާތުން ހޮސްޕިޓަލްގެ ރިކޯޑްތައް ޗެކް ކުރަމުންދާ ކަމަށެވެ. އަދި ހޮސްޕިޓަލުގެ ތެރޭ ވީޑިއޯ ތައް ވެސް ބަލަމުން ދާ ކަމަށް އެފަރާތުން ވަނީ ބުނެފައެވެ..


Neighbourhood Police ge khidhumaiy Addu City ga rasmeekoh fashaifi - vNews.mv\nނެއިބަރހުޑް ޕޮލިސްގެ ޚިދުމަތް އައްޑޫ ސިޓީގައި ފެށުން\nނެއިބަރހުޑް ޕޮލިސްގެ ހިދުމަތް އައްޑޫ ސިޓީގައި ރަސްމީކޮށް ފަށައިފި\nއާމިނަތު އަމީނާ (އަނާ) 09 November 2019, 13:44\nފުލުހުންގެ ނެއިބަރހުޑް ސަޕޯޓް އޮފިސަރުންގެ ޚިދުމަތް އައްޑޫ ސިޓީގައި ރަސްމީކޮށް ފަށައިފި އެވެ.\nއައްޑޫ ސިޓީ ގަން އީކުއޭޓަރ ވިލެޖްގައި ބޭއްވި ރަސްމިއްޔާތުގައި ނެއިބަރހުޑް ސަޕޯޓް އޮފިސަރުންގެ ޚިދުމަތް ރަސްމީކޮށް ފައްޓަވާދެއްވީ ކޮމިޝަނަރ އޮފް ޕޮލިސް މުހައްމަދު ހަމީދުއެވެ. މިރަސްމިއްޔާތުގައި ފުލުހުންގެ އެކްޒެކެޓިވް އޮފިސަރުންނާއި ކޮމިޝަންޑް އޮފިސަރުންނާއި އައްޑޫ ސިޓީގެ މޭޔަރު ޢަބްދުﷲ ޞާދިޤްއާއި ސިޓީ ކައުންސިލް މެމްބަރުންނާއި އައްޑޫ ސިޓީގައި ހުރި މުއައްސަސާތަކުގައި މަސައްކަތްކުރާ އިސްވެރިންނާއި އައްޑޫ ސިޓީގައި މަސައްކަތްކުރާ ފުލުހުން ބައިވެރިވެވަޑައިގެންނެވިއެވެ.\nނެއިބަރހުޑް ސަޕޯޓް އޮފިސަރުންގެ ޚިދުމަތާއެކު އައްޑޫ ސިޓީގެ ގޭބިސީތަކަކާއި އެ އޮފިސަރަކަށް ކަނޑައެޅިފައިވާ ސަރަޙައްދުތަކަށް ޒިޔާރަތްކޮށް، ގޭބިސީތަކާއި އެސަރަަހައްދުތަކުގެ އާންމު މަޢުލޫމާތު އޮޅުފިލުވާނެ ކަމަށް ފުލުހުންގެ އިދާރައިން ބުނެއެވެ. އަދި އާންމު އިޖުތިމާޢީ މިންގަނޑުތަކާއި ޚިލާފު އަމަލުތަކާއި އެސަރަހައްދުތަކުގައި ހިނގާ އެހެނިހެން ކުށްތައް ދެނެގަނެ ހައްލު ހޯދައިދިނުމަށް މަސައްކަތްކުރަމުންދާނެ ކަމަށް ވަނީ ބުނެފައެވެ.\nމީގެ އިތުރުން ކުށްމަދުކުރުމަށާއި އަމިއްލަ ސަލާމަތާއި ރައްކާތެރިކަމަށްޓަކައި މަސައްކަތްކުރަންވީ ގޮތުގެ މަޢުލޫމާތު، އެ ސަރަޙައްދުގައި ހިމެނޭ އާންމު ރައްޔިތުންނާއި ހިއްސާކޮށް، ކުށުގެ ޝިކާރައަކަށް ވެފައިވާ ފަރާތްތަކާއި އެކި މައްސަލަތަކުގައި ހެކިބަސްދޭ ފަރާތްތަކަށް ރައްކާތެރިކަން ހޯދައިދިނުމަށް މަސައްކަތްކުރާނެ ކަމަށް ފުލުހުންގެ އިދާރާއިން ވަނީ ބުނެފައެވެ.\nއައްޑޫ ސިޓީގެ އަވަށްތައް ބެހިފައިވާގޮތަށްބަލައި، ނެއިބަރހުޑް ސަޕޯޓް އޮފިސަރުން ކަނޑައަޅާފައި ވަނީ 21 ސަރަޙަދަކަށެވެ. އަދި ކޮންމެ ސަރަޙައްދެއްގައި ނެއިބަރހުޑް ދެސަޕޯޓް އޮފިސަރުން ހަރަކާތްތެރިވަމުންދާނެކަމަށް ފުލުހުންގެ އިދާރާއިން ވަނީ ބުނެފައެވެ.\nއާންމު ރައްޔިތުންނަށް ރައްކާތެރި މާހައުލެއް ޤާއިމްވެފައިވާ ތަނަކަށް ހެދުމާއި، ގޭބިސީތަކާއި ގޭބިސީތައް ހިމެނޭ ސަރަޙައްދުތަކަކީ ދިރިއުޅުމަށާއި ހިނގާބިނގާވެ އުޅުމަށް ފަހި، ހިތްްގައިމު މާޙައުލަކަށް ހެދުމަށާއި އަދި އާންމު ރައްޔިތުންނަށް ދިމާވާ ކަންބޮޑުވުންތައް ފުލުހުންނާއި ފަސޭހައިން ހިއްސާކޮށް، އެކަންކަމުގެ ޙައްލު ހޯދައިދިނުމުގެ ގޮތުން ނެއިބަރހުޑް ސަޕޯޓް އޮފިސަރުންގެ ޚިދުމަތް ފަށާފައި ވަނީ 2018 ވަނަ އަހަރުގެ ޑިސެމްބަރު މަހުގެ 17 ވަނަ ދުވަހުއެވެ. މި ޚިދުމަތް މާލެއާއި ހުޅުމާލެ އަދި ވިލިމާލޭގައިވެސް ދަނީ ފޯރުކޮށްދެމުންނެވެ.\nއައްޑޫ ސިޓީ މޯލްޑިވްސް ޕޮލިސް ސާވިސް


India ge hurihaa crew memberun minivan kurumah India in Iran ah govaalaifi - vNews.mv\nއިންޑިއާގެ ހުރިހާ ކްރޫ މެމްބަރުން މިނިވަންކުރުމަށް އިންޑިއާއިން އީރާނަށް ގޮވާލައިފި\nސައިފް އަޒްހަރު 27 July 2019, 18:04\nއީރާނުން ހިފަހައްޓާފައިވާ ޕެނަމާގެ ދިދަޖެހި ތެޔޮ ޓޭންކަރުން ހައްޔަރު ކޮށްފައިވާ އިންޑިއާގެ ހުރިހާ ކްރޫ މެމްބަރުން މިނިވަންކުރުމަށް އިންޑިއާއިން އީރާނު ސަރުކާރަށް ގޮވާލައިފިއެވެ.\nއެމްޓީ ރިއާހް ނަމަކަށްކިޔާ ތެޔޮ ޓޭންކަރު އީރާނުގެ ކޯސްޓްގާރޑުން ހިފަހައްޓާފައިވަނީ މި ޖުލައިމަހުގެ 13 ވަނަ ދުވަހުއެވެ.\nއިންޑިއާގެ ޚާރިޖިއްޔާއިން ބުނެފައިވަނީ، އީރާނުން ހިފެހެއްޓި މި ތެޔޮ ޓޭންކަރުގައި އިންޑިއާގެ 12 ކްރޫ މެމްބަރުން ތިބި ކަމަށާއި، ނަމަވެސް އޭގެ ތެރެއިން ނުވަ މެމްބަރުން އީރާނުން އިއްޔެ މިނިވަން ކޮށްފައިވާ ކަމަށެވެ.\nމިނިވަންކުރި ކްރޫ މެމްބަރުން ވަރަށް އަވަހަށް އިންޑިއާއަށް އަންނާނޭ ކަމަށްވެސް، އިންޑިއާ ޚާރިޖިއްޔާގެ ތަރުޖަމާނު ރަވީޝް ކުމާރު ވިދާޅުވިއެވެ.\nއެހެންނަމަވެސް، ބާކީ ތިބި ކްރޫ މެމްބަރުން މިނިވަން ކުރުމަށްވެސް އޭނާވަނީ އީރާނަށް ގޮވާލައްވާފައެވެ.\n"އީރާނުގައި ހުންނަ އަޅުގަނޑުމެންގެ މިޝަނުން މިހާރުވަނީ އީރާނުގެ ކަމާބެހޭ ފަރާތްތަކަށް ހުށަހަޅާފައި ބާކީތިބި އިންޑިއާ ކްރޫ މެމްބަރުން މިނިވަންކުރުމަށް އެދި" ރަވީޝް ކުމާރު ވިދާޅުވިއެވެ.\nއެމްޓީ ރިއާހުން ހިފެހެއްޓި އިންޑިއާގެ ބާރަ ކްރޫ މެމްބަރުންގެ ތެރެއިން ތިން މެމްބަރުން އީރާނުން ހިފަހައްޓާފައިވާ ސަބަބެއް ހާމަކޮށްފައެއް ނުވެއެވެ.\nއީރާނާއި، ހުޅަނގާ ދެމެދު ހިނގަމުންދާ އަރާރުންތަކާ ގުޅިގެން މަސްރަހް ނުތަނަވަސްވެފައިވާ މި ދަނޑިވަޅުގައި އީރާނުން ގެންދަނީ ގަލްފް ސަރަހައްދުން ދަތުރުކުރާ ބައެއް ތެޔޮ ޓޭންކަރުތައް ހިފަހައްޓަމުން،، އެގޮތުން، އެފަދަ ޓޭންކަރުތަކުގައި ތިބި އިންޑިއާގެ އެތައް ކްރޫ މެމްބަރުންވެސް ހިފަހައްޓާފައިވެއެވެ.\nއީރާނުގެ ކޯސްޓްގާރޑުން ހިފެހެއްޓިތާ ދުވަސްކޮޅެއް ފަހުން އީރާނުގެ ދައުލަތުގެ ޓީވީންވަނީ، އެމްޓީ ރިއާހްގެ ވީޑިއޯ ފުޓޭޖެއް އާންމުކޮށްފައި،، އެ ޓޭންކަރު އީރާނުން ހިފެހެއްޓީ ވަގަށް ތެޔޮ އުފުލާކަމުގެ ތުހުމަތުގައި ކަމަށް ބުނެފައިވެއެވެ.\nއިންޑިއާ އަދި އީރާނުގެ މިޝަންތަކުން މި ހަފްތާގައި ބުނެފައިވަނީ، އީރާނުން ކުރިން ހިފެހެއްޓި އިނގިރޭސި ތެޔޮ ޓޭންކަރު ސްޓެނާ އިމްޕީރޯގައި ތިބި އިންޑިއާގެ 18 ކްރޫ މެމްބަރުންނާ އިންޑިއާގެ ކަމާބެހޭ ފަރާތްތަކުން ބައްދަލު ކުރުމުގެ ފުރުސަތު އީރާނުން ދީފައިވާ ކަމަށް،، ސްޓެނާ އިމްޕީރޯ އީރާނުގެ ކޯސްޓްގާރޑުން ހިފެހެއްޓީ ހޮރްމޫޒު ކަނޑުއޮޅިން މި ޖުލައިމަހުގެ 19 ވަނަ ދުވަހުއެވެ.\nއީރާނުން ބުނެފައިވަނީ، އިނގިރޭސި ތެޔޮ ޓޭންކަރު ހިފެހެއްޓީ އީރާނުގެ މަސް ބޯޓެއްގައި ޖައްސާފައި މަޑުނުކޮށް ދިއުމާއި، ޓޭންކަރާ މުއާމަލާތް ނުކުރެވޭގޮތަށް ސިގްނަލް ކަނޑާލުމާއި، ދަތުރުކުރަން އޮތް މަގު ގަވާއިދާ ޚިލާފަށް ބަދަލުކޮށްގެން ދިއުމުން ކަމަށެވެ.\nއިނގިރޭސި ތެޔޮ ޓޭންކަރު އީރާނުން ހިފެހެއްޓުމުގެ ސަބަބުން، ހުޅަނގާއި އީރާނާ ދެމެދު ހިނގަމުންދާ ކޯޅުންތައް އިތުރަށް ވަނީ ފުޅާވެގެން ގޮސްފައެވެ.\nއިންޑިއާގެ ޖޫނިއަރ ފޮރިން މިނިސްޓަރ ވީ މުރަލީދަރަން ވިދާޅުވީ، އީރާނުން ހިފެހެއްޓި އިނގިރޭސި ޓޭންކަރުގައި ތިބި އިންޑިއާގެ ކްރޫ މެމްބަރުން މިނިވަން ކުރުމަށް އިންޑިއާއިން އީރާނަށް ފިއްތުންތައް ކުރިމަތި ކުރަމުންދާ ކަމަށެވެ.\nއިންޑިއާއަކީ ވަރަށް ކުރީއްސުރެ އީރާނާ ސިޔާސީގޮތުން ގާތް ގުޅުންތަކެއް އޮންނަ އަދި އީރާނުން އަބަދުވެސް ތެޔޮ ގަންނަމުންދިޔަ ގައުމެކެވެ. ނަމަވެސް، އެމެރިކާއިން އެޅި ދަތިކުރުމުގެ ފިޔަވަޅުތަކާ ގުޅިގެން އިންޑިއާއިންވަނީ އީރާނުން ތެޔޮ ގަތުން މުޅީން ހުއްޓާޅާފައެވެ.\nހިމަބިއްސަށް އާއްމުން ސްކްރީން ކުރުމުގެ މަސައްކަތް ފަށައިފި


ވިއެޓުނާމު - ވިކިޕީޑިއާ\n(އިނގިރޭސިބަހުން: "Army March")ފަންވަތް:Refn\nEthnic groups ފަންވަތް:Unbulleted list\nCommunist (Marxist-Leninist), Socialist, single party dictatorship\n- Total $205.539 billion\nވިއެޓްނާމް، ރަސްމީ ނަމަކީ ސޯޝަލިސްޓް ރިޕަބްލިކް އޮފް ވިއެޓްނާމް، އަކީ އިރުދެކުނު އޭޝިއާ ސަރަހައްދުގެ އިންޑޮޗައިނީސް ޕެނިންސުލާ ގެ އެންމެ އިރުމަތީ ކޮޅުގައި، ލާއޯސް އާއި ބޯޑަރުގައި އޮންނަ ގައުމެއް އެކެވެ , ކެމްބޯޑިއާ، ޗައިނާ، އިރުމަތީ ކަނޑާއި ތައިލެންޑްގެ ގަލްފް އެވެ.\nވިއެޓްނާމުގެ ރަސްމީ ބަހަކީ ވިއެޓްނާމީޒްއެވެ. އެންމެ ބޮޑު ޝަހަރަކީ ހޯޗީމިން ސިޓީއެވެ. ވެރިކަން ކުރަނީ ހަނޯއީގައެވެ. ވިއެޓްނާމަކީ ސޯޝަލިސްޓް ޖުމްހޫރިއްޔާއެކެވެ. އަދި ހަމަ އެހެންމެ ސިންގަލް ޕާޓީ ކޮމިއުނިސްޓް ސްޓޭޓެކެވެ. ވިއެޓްނާމުގެ އާބާދީއަކީ 86 މިލިއަނެވެ. ޤައުމުގެ ޖީ.ޑީ.ޕީ ޕަރކެޕިޓާއަކީ 2793 ޑޮލަރެވެ. ބިމުގެ ބޮޑުމިނަކީ 0.33 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ vn. އެވެ. ކޯލިން ކޯޑަކީ +84 އެވެ. ފައިސާގެ ގޮތުން ބޭނުންކުރަނީ ވިއެޓްނާމީ ޑޮންގްއެވެ.\nވިއެޓްނާމް، މި ނަން އެ ޤައުމުގެ ރަސްމީ ނަމެއްގެ ގޮތުގައި ބޭނުން ކުރައްވަން ފެށްޓެވީ 1804 ވަނަ އަހަރުގައި އެމްޕެރަރ ޖިއާ ލޮންގއެވެ. މިއީ “ނާމް ވިއެޓް” މި ނަމުން ނެގިފައިވާ ނަމެކެވެ. މީގެ މާނައަކީ ދެކުނު ވިއެޓް އެވެ. މިއީ ޤަދީމީ ޒަމާނުގައި މި ޤައުމަށް ކިޔާފައިވާ ނަމެވެ. 1839 ގައި އެމްޕެރަރ މިން މާންގް އެ ޤައުމުގެ ނަން “ދައި ނާމް” ނުވަތަ “ގްރޭޓަރ ސައު^ް” އަށް ބަދަލު ކުރެއްވިއެވެ. 1945 ގައި އެ ޤައުމުގެ ނަމަކީ ވިއެޓްނާމް ކަމުގައި އަލުން ހަމަޖެހުނެވެ.\nވިއެޓްނާމުގެ އުތުރުގައި އޮތީ ޗައިނާއެވެ. ހުޅަނގު އުތުރުގައި އޮތީ ލާއޯސްއެވެ. ހުޅަނގު ދެކުނުގައި އޮތީ ކެންބޯޑިޔާއެވެ. އިރުމަތީގައި އޮތީ ދެކުނު ޗައިނާ ކަނޑެވެ.\nވިއެޓްނާމުގެ ގޮތުގައި މިއަދު އޮތް ސަރަޙައްދުގައި އިންސާނުން ވަޒަންވެރިވެފައިވާތާ އެތައް ހާސް އަހަރެއް ވެއްޖެކަމަށް ތާރީޚީ ހެކިތަކުން ސާބިތުވެއެވެ. ތަންހޯ ޕްރޮވިންސުގައި ހުރި އާސާރީ ތަންތަނުގެ ތެރޭގައި އެތައް ހާސް އަހަރެއް ވެފައި ހުރި ތަންތަން އެބަހުށްޓެވެ. ވިއެޓްނާމުގެ މިނިވަންކަމަށް އެތައް ފަހަރެއްގެ މަތީން ފަރަންސޭސީން ވަނީ އަރައިގެންފައެވެ. މި ގޮތުން 1859 ވަނަ އަހަރުން ފެށިގެން 1885 ވަނަ އަހަރާ ދެމެދު ދީފައިވާ ޙަމަލާތައް ފާހަގަކޮށްލެވެއެވެ. ފަރަންސޭސީންގެ ދަށުގައި އޮތުމުގެ ސަބަބުން ހުޅަނގުގެ ތަޢުލީމީ ނިޒާމު ވިއެޓްނާމުގައި ޤާއިމުވެގެން ދިޔައެވެ. އަދި ހަމަ އެހެންމެ ވިއެޓްނާމުގެ މުޖުތަމަޢުގައި ޢީސާއީ ދީން ފުރަތަމަ ފަހަރަށް ފެތުރިގެން ދިޔައީ ވެސް މި ދުވަސްވަރުއެވެ. މަޝްހޫރު ވިއެޓްނާމް ހަނގުރާމައިގައި އެމެރިކާގެ ލަޝްކަރުތަކަށް ލިބިގެން ދިޔަ ނާކާމިޔާބީއަކީ މިއަދު ވެސް ވިއެޓްނާމުގައި ފާހަގަކުރަމުންދެއެވެ. ދައި ވިއެޓްގެ ގޮތުގައި 1054 ގައި ޤާާއިމުވި ދައުލަތް 1853 އާއި 1883 އާ ދެމެދު ފަރަންސޭސިވިލާތުގެ ދަށަށް ދިޔައެވެ. ފަރަންސޭވިލާތުގެ ކިބައިން މިނިވަންވީ2ސެޕްޓެންބަރު 1945 ގައެވެ. ވަކިވެފައި އޮތް ދެ ވިއެޓްނާމް އަލުން އެއް ވެގެން ދިޔައީ 30 އެޕްރީލް 1975 ގައެވެ. މިހާރު ވިއެޓްނާމުގައި ހިންގަމުންދާ ޤާނޫނުއަސާސީ ތަޞްދީޤު ކުރެވުނީ 19 ޑިސެންބަރ 1980 ގައެވެ.\nއާބާދީގެ ގޮތުން 86 މިލިޔަނެއް ހައި މީހުން ތިބި ފިލިޕީންސަކީ މުޅި ދުނިޔެއަށް ބަލާއިރު 13 ވަނައަށް އެންމެ އާބާދީ ބޮޑު ޤައުމެވެ. ވިއެޓްނާމުގެ އާބާދީގެ 86.2% އަކީ ކިންހ ނަސްލުގެ މީހުންނެވެ. މީގެ އިތުރުން ފާހަގަ ކޮށްލެވޭ ނަސްލުތަކުގެ ތެރޭގައި ހްމޮން، ޑާއޯ، ޓައި، ތައި، އަދި ނުންގ ނަސްލު ހިމެނެއެވެ. 1978 ވަނަ އަހަރާއި 1979 ވަނަ އަހަރާ ދެމެދުގެ ޗައިނާ ނަސްލުގެ 450000 އެއް ހައި މީހުން ވަނީ ވިއެޓްނާމް ދޫކޮށް ގޮސްފައެވެ.\nވިއެޓްނާމުގައި އެންމެ ގިނައީ ބުދިސްޓުންނެވެ. އެމީހުންނަކީ އާބާދީގެ 85% މީހުންނެވެ. 8% މީހުންނަކީ ކްރިސްޓިޔަނުންނެވެ. 3% މީހުންނަކީ ކާއޮޑައިޒަމަށް ތަބަޢަވާ މީހުންނެވެ. އެހެން ދީންތަކަށް ތަބަޢަވާ މީހުންގެ ނިސްބަތަކީ 4% އެވެ. ވިއެޓްނާމުގެ ސަގާފަތު ބިނާވެފައިވަނީ ޗައިނާ އާއި އިންޑިޔާގެ ސަގާފަތުގެ މައްޗަށެވެ. މީގެ އިތުރުން ޔޫރަޕުގެ އިސްތިޢުމާރުގެ ސަބަބުން ކޮށްފައިވާ އަސަރުތަކުގެ މައްޗަށެވެ.\nވިއެޓްނާމުގެ އިޤްތިޞާދު ބިނާވެފައިވަނީ ހަނޑުލުގެ ދަނޑުވެރިކަމުގެ މައްޗަށެވެ. ވިއެޓްނާމު ހަނގގުރާމައިގެ ސަބަބުން އިޤްތިޞާދަށް ހީނަރުކަމެއް ލިބިގެން ދިޔަ ނަމަވެސް، މިއަދު ވިއެޓްނާމުގެ އިޤްތިޞާދުގެ ދުވެލި ހުރީ ކުރިޔަށެވެ. ފިލިޕީންސްގެ ޖީ.ޑީ.ޕީ ޕަރކެޕިޓާ އަކީ 2793 ޑޮލަރެވެ.\n↑ Robbers, Gerhard (30 January 2007). Encyclopedia of world constitutions. Infobase Publishing. ISBN 978-0-8160-6078-8. Retrieved on 1 July 2011.\n↑ 3.0 3.1 3.2 3.3 3.4 "World Economic Outlook: Vietnam". International Monetary Fund. October 2013. Retrieved 16 February 2014.\n↑ "Gini Index". World Bank. Retrieved 29 March 2013.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 11 މެއި 2022، 10:46 ގައެވެ.


Haggu Noon Bayakah Kuree Sarukaarun Flat Dhin Goi Hamaa Koffi | Hathaavees\nހައްގު ނޫން ބަޔަކަށް ކުރީ ސަރުކާރުން ފްލެޓު ދިން ގޮތް ހާމަކޮށްދީފި\nކުރީގެ ރައީސް އަބްދުﷲ ޔާމީންގެ ސަރުކާރުން އިމާރާތް ކޮށްފައިވާ ފްލެޓުތައް، ހައްގު ނޫން ބަޔަކަށް ދިން ހާމަކޮށް ދީފިއެވެ. މިކަން ހާމަކުރީ މިހާރު ރައީސް އޮފީހުގައި ކުރިޔަށްދާ ނޫސްވެރިންގެ ބައްދަލުވުމެއްގައި ފްލެޓު ކޮމެޓީގެ މެންބަރު ތޯހާ މުހައްމަދުއެވެ.\nއެގޮތުން ދަރިން ނެތް މީހުންނަށް ދަރިން ތިބި ކަމަށް ބުނެ ކުރީ ސަރުކާރުން ފްލެޓު ދީފައިވާއިރު މާލޭގައި ބިން އޮވެ، އަގުބޮޑު ފްލެޓުތަކުގެ މިލްކުވެރިންނަށް ވެސް ކުރީ ސަރުކާރުން ފްލެޓު ދޫކޮށްފައިވާއިރު މާލެ ދަފްތަރުގައި ޖެހުނު ދުވަހު ފްލެޓަށް ޝަރުތު ހަމަވާ ކަމަށް ނިންމާފައިވާ ކަމަށް ފްލެޓު ކޮމެޓީން މިއަދު ވަނީ ބުނެފައެވެ.\nތޯހާ ވިދާޅުވީ ހައުސިންގ މިނިސްޓްރީއިން ހިޔާ މަޝްރޫޢުގެ ފޯމުތައް ދިރާސާކުރިއިރު، ދިރިއުޅުމުގެ ހާލަތުގެ ބަޔަށް ޕޮއިންޓް ދެނީ މިނިސްޓަރުގެ ބިއުރޯ ތެރެއިން ކަމަށާއި، އެގޮތުން ހިޔާ ފޯމުތަކުގެ މަސައްކަތުގައި އުޅޭ މުވައްޒަފުންނާ ހިސާބަށް އަންނަނީ ފޯމު ނަންބަރުތަކެއް ޖަހާފައިވާ ލިސްޓެއް ކަމަށާއި، މި ފޯމުތައް ވަކިން ނަގައިގެން ބިއުރޯއަށް ގެންދަންޖެހޭކަމަށް މައުލޫމާތު ދީފައިވާ ކަމަށެވެ.\nފޯމު ހުށައެޅި ދުވަހާ ހަމައިން އެންސްޕާގައި ރަޖިސްޓްރީކޮށްފައިނުވާ ފަރާތްތަކަށްވެސް ނުކުޅެދުންތެރިކަން ހުންނަ ބަޔަށް ޕޮއިންޓް ދީފައިވާ ކަމަށާއި، ފޯމު ހުށަހެޅި ދުވަހު ދަފްތަރުގައި ރެޖިސްޓްރީވެފައިވާ ފަރާތްތަކަށްވެސް ދަފްތަރު ކެޓެގަރީއިން ފުލެޓު އެވޯޑްކޮށްފައިވާ ކަމަށް ތޯހާ ވިދާޅުވިއެވެ.\nPrevious ކޮވިޑް ޖެހިގެން އުމުރުން ދުވަސްވީ މީހަކު މަރުވެއްޖެ\nNext ހިޔާ ފްލެޓް ލިބޭ ވަގުތީ ލިސްޓް ނެރެފި


PPM ge kaamiyaabee ah elhunu hurahakee raees Yamin jalah lun: PPM | Jazeera\tޕީޕީއެމްގެ ކާމިޔާބީ އަށް އެޅުނު ހުރަހަކީ ރައީސް ޔާމިން ޖަލަށް ލުން: ޕީޕީއެމް - Jazeera\nޝުރުފާ މުޙައްމަދު October 27, 2021 95 views0\nއިދިކޮޅު ޕީޕީއެމް އުފެއްދިތާ 10 އަހަރު ފުރުނު އިރު މިހާތަނަށް ވެސް އެ ޕާޓީ އަކީ ވަރަށް ކާމިޔާބު ޕާޓީއެއް ކަމަށާއި، ޕާޓީގެ ކާމިޔާބަށް އެޅުނު އެންމެ ބޮޑު ހުރަހަކީ ރައީސް ޔާމީން ނުހައްގުން ޖަލަށް ލާފައި ވުން ކަމަށް އެ ޕާޓީން ބުނެފިއެވެ.\nއެ ޕާޓީގެ 10 ވަނަ އަހަރީ ދުވަހުގެ މުނާސަބަތުގައި ނެރުނު ބަޔާނުގައި ބުނީ ޕީ.ޕީ.އެމް ގެ 10 އަހަރުގެ ތާރީހަށް ބަލާލާއިރު، ޕީ.ޕީ.އެމް ހިމެނިގެންދަނީ ކުރު މުއްދަތެއްގެ ތެރޭގައި ދިވެހިރާއްޖެގެ އެންމެ ކާމިޔާބު ސިޔާސީ ޕާޓީގެ ގޮތުގައި ކަމަށެވެ. އެގޮތުން ޕާޓީ އުފެދުނު ފަހުން ކުރިމަތިލީ އެންމެ ބޮޑު އިންތިޚާބަކީ 2013 ވަނަ އަހަރުގެ ރިޔާސީ އިންތިހާބު ކަމަށާއި އެ އިންތިހާބުގައި ޕާޓީގެ އެފަހަރުގެ ކެންޑިޑޭޓް ކުރީގެ ރައީސްއަބްދުﷲ ޔާމީން ކާމިޔާބުކުރެއްވި ކަން ފާހަގަކޮށްފައިވެއެވެ.\nހަމަ އެ އަހަރުގެ މަޖިލިސް އިންތިހާބު ވެސް ކާމިޔާބުކޮށް، އެ ޕާޓީން ފަސް އަހަރުގެ ދައުރެއް ނިންމާލި އިރު، ރާއްޖެ އަށް އެކި ގޮތް ގޮތުން ވަރަށް ބޮޑެތި ކުރިއެރުންތައް ގެނެސްދީފައިވާ ކަން ވެސް ފާހަގަކޮށްފައިވެއެވެ.\nދިވެހި ރައްޔިތުންނަށް ވަޒީފާގެ ފުރުސަތުތައް ތަނަވަސްކޮށްދެއްވައި، ދިވެހީންނަކީ ފުދުންތެރި ބަޔަކަށް ހެއްދެވުމަށް ކުރެއްވި މަސައްކަތްޕުޅުންވެސް ވަނީ އެތައް ކާމިޔާބިއެއް ހާސިލު ކުރައްވާފައެވެ. އުމަރާނީ ގޮތުންނާއި، ތައުލީމީ ދާއިރާއިންނާއި، ސިއްހީ ދާއިރާންނާއި، ކުޅިވަރުގެ ދާއިރާއިންނާއި އަދިވެސް އެނޫން ދާއިރާތަކުންވެސް ވަނީ މިގައުމާއި ރައްޔިތުންނަށް ކުރިއެރުމާއި ތަރައްގީ ގެނެސްދެއްވާފައެވެ.\nއެ ޕާޓީން ބުނީ އެ ޕާޓީގެ ހުރިހާ ކާމިޔާބީއެއްގެ އެންމެ ބޮޑު މޭސްތިރި އަކީ ޔާމިން ކަމަށެވެ. އަދި ޕާޓީގެ ކާމިޔާބަށް މިހާރު އަޅާފައިވާ އެންމެ ބޮޑު ހުރަހަކީ ރައީސް ޔާމީން ޖަލަށް ލާފައި ވުން ކަމަށް އެ ޕާޓީން ބުނެފައިވެއެވެ. މިހާލަތުގައި ޕާޓީ އަށް ލިބޭ އެންމެ ބޮޑު ހިއްވަރަކީ އެމަނިކުފާނަށް ލިބެމުންދާ އަނިޔާތަކާ ދެކޮޅަށް އެމަނިކުފާނު ޖަލަށް ލާފައި ވަނީ ނުހައްގުން ކަން ގަބޫލުކޮށް، އެތައް ބަޔަކު އެމަނިކުފާނުގެ ހައްގުގައި ނިކުމެ އަޑު އުފުލުން ކަމަށް އެ ޕާޓީން ބުނެއެވެ.\nހަމައެއާއެކު މިވަގުތު ދިވެހިރާއްޖެއަށް އެކި ގޮތްގޮތުން ކުރިމަތިވަމުން ދާ ގެއްލުންތަކާއި ކުރިމަތިވަމުންދާ ގޮންޖެހުންތަކުން އަރައިގަނެވޭނެ ހަމައެކަނި ލީޑަރަކީ ޔާމީން ކަމަށް ދިވެހި ރައްޔިތުންގެ ތެރެއިން ގިނަ ބަޔަކު ގަބޫލުކުރާ ކަމަށް ވެސް ބުނެފައިވެއެވެ.\nބުރުނީ ގިރާ ސަރަހައްދު ހިމާޔަތްކުރަން ވެލި ނަގަން ފަަށައިފި\nދީނާއި ޚިލާފު ވެބްސައިޓުތަކާއި އެޕުތައް ބްލޮކްކުރަން އަންގައިފި\nނެޝަނަލް އެޕްރެންޓިސްޝިޕް ޕްރޮގްރާމްގެ ދަށުން ޒުވާނުން ތަމްރީނު ކުރަނީ\nސުލްހަވެރިކަމާއި ހަމަހަމަކަމަށް އެންމެގެ ހައްގުތައް ބަލައިގަންނަންޖެހޭ: ޝާހިދު


އެދުމަކީ ﷲ ތަޢާލާއާއި ބައްދަލުވުމެވެ. – DhiSalafiyyah\nއެދުމަކީ ﷲ ތަޢާލާއާއި ބައްދަލުވުމެވެ.\n13/12/2011 އެހެނިހެން, ދީންއަލް އަޚް ބިލާލް ޢަބްދުއްސައްތާރު\nﷲ ތަޢާލާގެ ވަޙީބަސްފުޅުގައިވެއެވެ. ” فَمَن كَانَ يَرْ‌جُو لِقَاءَ رَ‌بِّهِ فَلْيَعْمَلْ عَمَلًا صَالِحًا وَلَا يُشْرِ‌كْ بِعِبَادَةِ رَ‌بِّهِ أَحَدًا ﴿١١٠﴾ ” – سورة الكهف – الآية – މާނަ : ” ފަހެ، އެމީހެއްގެ ވެރިރަސްކަލާންގެއާ ބައްދަލުވުމަށް އެދޭމީހާ ދަންނާށެވެ! ފަހެ، އެމީހާ ޞާލިޙު ޢަމަލުން ޢަމަލު ކުރާ ހުށިކަމެވެ! އަދި އެމީހާގެ ވެރިރަސްކަލާނގެއަށް އަޅުކަންކުރުމުގައި، އެއިލާހާއި އެއްވެސް ފަރާތެއް ބައިވެރި ނުކުރާހުށިކަމެވެ! “\nއެހެންކަމުން ﷲ ތަޢާލާއާއި ބައްދަލުވުމަށް އެދޭމީހަކަށް އޮތީ އެއިލާހު ފިޔަވައި މީސްތަކުން އަޅުކަންކުރާހައި ތަކެއްޗަކަށް ކާފަރުވެ، ހަމައެކަނި ﷲ ތަޢާލާއަށް އަޅުކަންކުރުމެވެ. ޝިރުކާއި ޝިރުކުގެ އަހުލުވެރިންނާއި ދުރުހެލިވުމެވެ. އަދި ޞާލިޙް ޢަމަލުކުރުމެވެ. ﷲ ތަޢާލާ ކުރަން އަމުރުކުރެއްވެވި ހެޔޮ ޢަމަލުތަކުން އެއްކިބާވެ ތިމާގެ ހަވާނަފްސު އެދޭހައި ގޮތަކަށް ދިރިއުޅުން ބައްޓަށްކޮށްފި ކަމުގައި ވާނަމަ އާޚިރުގައި ވަދެ އޮންނަން ޖެހޭނީ ނަރަކާގައެވެ. ﷲ ތަޢާލާ ނުފެނި، ޣައިބުގައި އެއިލާހަށް އީމާންވެ ، ތިމާއަށް އެއިލާހު ނުފެނުނަސް ، އެއިލާހު ތިމާއަށް ބައްލަވާވޮޑިގެންވާކަން ޔަޤީންކޮށް، ތިމާގެ ހަވާނަފްސު އެދިގޮވާ، ފާޙިޝް ކަންތައްތަކާއި މުންކަރާތްތަކުން އެއްކިބާވެ، ޙަޔާތް ވޭތުކޮށްލިމީހާއީ ﷲ ތަޢާލާގެ ހަޟްރަތުގައި ކިހައި ލޮބުވެތިކަންބޮޑު އަޅަކަށް ވާނެތޯއެވެ؟ އެފަދަ އަޅަކަށް ﷲ ތަޢާލާ ތައްޔާރުކުރައްވާފައިވާ ނިޢުމަތްތައް ކިހައި ފުރިހަމަވާނެތޯއެވެ؟\nﷲ ތަޢާލާގެ ވަޙީބަސްފުޅުގައިވެއެވެ. ” إِنَّ الَّذِينَ يَخْشَوْنَ رَ‌بَّهُم بِالْغَيْبِ لَهُم مَّغْفِرَ‌ةٌ وَأَجْرٌ كَبِيرٌ ﴿١٢﴾ ” سورة الملك މާނަ: ” ހަމަކަށަވަރުން، ޣައިބުގައި އެއުރެންގެ ވެރިރަސްކަލާނގެއަށް ބިރުވެތިވާމީހުން ދަންނާށެވެ! ފާފަފުއްސެވުމާއި، ބޮޑުވެގެންވާ ދަރުމަ، އެމީހުންނަށް ހުށްޓެވެ.” ޤުދުސިއްޔަ ޙަދީޘެއްގައި ﷲ ތަޢާލާ ވަޙީކުރައްވާފައި ވެއެވެ. ” أَعْدَدْتُ لِعِبَادِي الصَّالِحِينَ مَا لاَ عَيْن رَأَتْ ، وَلاَ أُذُن سَمِعَتْ ، وَلاَ خَطَر عَلَى قَلْبِ بَشَرٍ ” رواه البخاري މާނަ : ” ތިމަންއިލާހުގެ ޞާލިޙު އަޅުންނަށްޓަކައި ތިމަން އިލާހު ތައްޔާރުކުރައްވާފައިވާ ނިޢުމަތްތަކަކީ، އެއްވެސް ލޮލަކަށް ފެނިފައިނުވާ، އަދި އެއްވެސް ކަންފަތަކަށް އޭގެ ވާހަކަ އިވިފައިނުވާ އަދި އެއްވެސް މީހެއްގެ ހިތައްވެސް އަރާފައި ނުވާފަދަމަތިވެރި ނިޢުމަތްތަކެވެ. “\nލޮބުވެތި އަޚުންނޭވެ! ސުވަރުގެއަށް ވަދެވެނީ ﷲ ތަޢާލާގެ ރުހިވޮޑިގަތުން ލިބުނު އަޅަކަށެވެ. އެއިލާހުގެ ރުހިވޮޑިގަތުން ލިބޭނީ ދުނިޔެމަތީގައި އެއިލާހު އެންގެވި ގޮތައް ދުވަސްތައް ހޭދަކުރެވިގެންނެވެ. ސުވަރުގޭގެ އަހުލުވެރިންނަށްޓަކައި އެތަނުގައި އެއްވެސް އުނިކަމެއްނުވެއެވެ. އެތަނުގައިވަނީ ފުރިހަމަކަމެވެ. އެބައިމީހުން ހިތް ނޭދޭ އެއްވެސްކަމެއް އެތަނުގައި އެބައިމީހުންނަކަށް ކުރިމައްޗެއްނުވާނެތެވެ. އަދިކިއެއްހެއްޔެވެ. އެތަނުން އެބައިމީހުން ހިތްއެދޭހައި ކަމެއް ހާޞިލިވާނެއެވެ. ﷲ ތަޢާލާގެ ވަޙީ ބަސްފުޅުގައިވެއެވެ. ” يُطَافُ عَلَيْهِم بِصِحَافٍ مِّن ذَهَبٍ وَأَكْوَابٍ ۖ وَفِيهَا مَا تَشْتَهِيهِ الْأَنفُسُ وَتَلَذُّ الْأَعْيُنُ ۖ وَأَنتُمْ فِيهَا خَالِدُونَ ﴿٧١﴾ ” سورة الزخرف މާނަ : ” އެއުރެންގެ ގާތުގައި ރަނުގެ ކަންވާރުތަކާއި، ތަށިތަކާއިގެން ބުރުޖެހޭނެތެވެ. އަދި އެތާނގައި އެއުރެން ހިތްއެދޭހައި ކަމެއް، އަދި ލޯތަކަށް އަރާމު ލިބިދޭ ހުރިހާ ތަކެތި ވެއެވެ. އަދި ތިޔަބައިމީހުން އެތާނގައި ދެމިތިބޭނެތެވެ. “ ސުވަރުގޭގެ ނިޢުމަތްތަކާއިބެހޭގޮތުން ކީރިތި ޤުރުއާނާއި މާތްނަބިއްޔާ ޞައްލަﷲ ޢަލައިހި ވަސައްލަމަގެ ސުންނަތުގައި އެތައް ނައްސެއް ވާރިދުވެގެން އައިސްފައިވެއެވެ.\nސުވަރުގޭގެ އަހުލުވެރިން ހިތް އެދޭހައި ކަމެއް، އެތަނުގައި، ﷲ ތަޢާލާ ލައްވާފައިވާކަން މަތީގައި ބަޔާންވެދިޔަ އާޔަތުން ހާމަވެގެން ހިނގައްޖެއެވެ. އެބައިމީހުން އިތުރު ނިޢުމަތަކަށް ބޭނުންނުވާފަދަ ފުރިހަމަ ނިޢުމަތްތަކެކެވެ. ދާއިމީ ނިޢުމަތްތަކެކެވެ. އެހެންނަމަވެސް އެބައިމީހުން އެ ފުރިހަމަވެގެންވާ ބޮޑެތި ނިޢުމަތްތަކުގެ މަތިން އެވަގުތު ހަނދާންނެތިގެންދާނެ ، އެއްމެ ބޮޑުނިޢުމަތް އެއިލާހު ތަޢާލާގެ ހަޞްރަތުގައި ވެއެވެ. ﷲ ތަޢާލާ ވަޙީކުރައްވާފައިވެއެވެ. ” لَهُم مَّا يَشَاءُونَ فِيهَا وَلَدَيْنَا مَزِيدٌ ﴿٣٥﴾ ” سورة ق މާނަ: ” އެ ސުވަރުގޭގައި އެއުރެންނަށް އެއުރެން އެދޭހާ ކަމެއްވެއެވެ. އަދި ތިމަންރަސްކަލާނގެ ޙަޟްރަތުގައި އިތުރު ނިޢުމަތްތައްވެސް ވެއެވެ.” އެއީ ކޮންނިޢުމަތެއްތޯއެވެ؟ އާދެ އެއީ ރަޙްމާނުވަންތަ އިލާހުގެ މޫނުފުޅު ސުވަރުގޭގެ އަހުލުވެރިންނަށްޓަކައި ކަޝްފުކުރެއްވުމެވެ. އެއަށްވުރެ ބޮޑު ނިޢުމަތެއް ލިބޭނެތޯއެވެ؟ ޣައިބުގައި އެއިލާހު ނުފެނި، އެލާހުގެ ހައިބަވަންތަކަމާއި ބޮޑުކަމަށް ބިރުން، އެއިލާހަށް އަޅުކަންކޮށްއުޅުނު އަޅުތަކުންނަށް އެއިލާހުގެ މޫނުފުޅު ފެނުމުން އެންމެހައި ނިޢުމަތްތަކުގެ މަތިން ހަނދާންނެތިގެންދާނެއެވެ. އެމީހުން އެފަރާތަކާއި ބައްދަލުވުމަށް އުއްމީދުކޮށްގެ އަޅުކަންކުރަމުން ދިޔަ ގަދަކީރިތިވަންތަ ﷲ ސުބްޙާނަހު ވަތަޢާލާގެ މޫނުފުޅަށް އެބައިމީހުން އެއްވެސް ހުރަހެއްނެތި ބާލާނެއެވެ. ﷲ ތަޢާލާގެ ވަޙީބަސްފުޅުގައި ވެއެވެ. ” وُجُوهٌ يَوْمَئِذٍ نَّاضِرَ‌ةٌ ﴿٢٢﴾ ” سورة القيامة މާނަ : ” އެދުވަހުން މޫނުތަކެއް ރީތިވެ، އަލިވެގެންވެއެވެ.” – ” إِلَىٰ رَ‌بِّهَا نَاظِرَ‌ةٌ ﴿٢٣﴾ ” سورة القيامة މާނަ : ” އެ މޫނުތަކުގެ ވެރިރަސްކަލާނގެއަށް ބަލަބަލައި ތިބޭހާލުގައެވެ. “\nކޮންމެ މުސްލިމެއްގެ ވެސް އެދުމަކަށް ވާނީ ، އޭނާގެ ވެރި ރައްބާއި ބައްދަކުކުރުންކަންކަށަވެރެވެ. އެހެންކަމަށްވާނަމަ ސުވަރުގޭގެ އަހުލުވެރިންގެ ތެރެއިން ވުމަށްޓަކައި ﷲ ތަޢާލާއަށް މިއަދު ، ދުނިޔޭގައި ، ބިރުވެތިވެ ކިޔަމަންތެރިވާށެވެ. ހަވާނަފްސުގެ އެދުންތައް އެއްކިބާކޮށް ، އާޚިރަތުގެ ދިރިއުޅުން އިސްކުރަމާތޯއެވެ.\nނަރަކައިގެ އަހުލުވެރިންނާއިބެހޭގޮތުން ސޫރަތުލްމުޠައްފިފީން ގައި ﷲ ތަޢާލާ ވަޙީކުރައްވާފައިވެއެވެ. ” كَلَّا إِنَّهُمْ عَن رَّ‌بِّهِمْ يَوْمَئِذٍ لَّمَحْجُوبُونَ ﴿١٥﴾” މާނަ : ” ހަމަހިލާ އެހެންނަކުން ނުވާނެއެވެ. ހަމަކަށަވަރުން، އެއުރެންގެ ވެރިރަސްކަލާނގެ ހަޟްރަތުން އެދުވަހު، އެއުރެން ފަރުދާ ކުރެވިގެންވާނޭކަން ކަށަވަރެވެ. “ ނަރަކައިގެ އަހުލުވެރިންނަށް ހުރި ހިތާމައެއްގެ ބޮޑުކަމާއެވެ.


އާލަމް" ނަމުގައި ބައިސްކޯފަށް އައު މަދަހަ އަލްބަމެއް" އާލަމް" ނަމުގައި ބައިސްކޯފަށް އައު މަދަހަ އަލްބަމެއް"\nބައިސްކޯފަށް އައު މަދަހަ އަލްބަމެއް\nދިރާގާއި ބައިސްކޯފް ގުޅުގެން މަދަހަ އަލްބަމެއް މިއަދު ނެރެފިއެވެ.\n" އާލަމް" ނަމުގައި ތައްޔާރުކޮށްފައިވާ މި މަދަހަ އަލްބަމް ނެރުމަށް ދިރާގް ހެޑް އޮފީހުގައި ވާހަކަދައްކަވަމުން ދިރާގްގެ މެނޭޖަރ ޕްރޮޑަކްޓް ޑިވެލޮޕްމަންޓް އެންޑް އިނޮވޭޝަން މުހައްމަދު ފާރިހް ވިދާޅުވީ، އާލަމް މަދަހަ އަލްބަމް މިހާރު، ބައިސްކޯފް އެޕުން ގަނެވޭނޭކަމަށެވެ.\nއަށް މަދަހަ ހިމެނޭ މި އަލްބަމް ދިރާގް ކަސްޓަމަރުންނަށް 69 ރުފިޔާއަށް ގަނެވޭނޭކަމަށް އޭނާ ވިދާޅުވިއެވެ.\nއާލަމް އަލްބަމާއި ބެހޭގޮތުން ވާހަކަދައްކަވަމުން މަޝްހޫރު ޅެންވެރިޔާ އީސާ ޝަރީފް ވިދާޅުވީ، މަދަހައިގެ ޅެންތައް ހައްދަވާފައިވަނީ، އޭނާގެ އިތުރުން ކުޅަދާނަ ޝާއިރު، އާދަމް ނަސީރު ކަމަށެވެ. މީގެ އިތުރުން އަރަމުން އަންނަ ޒުވާން ޅެންވެރިއެއްގެ މަސައްކަތްވެސް މި އަލްބަމުގައި ހިމެނޭކަމަށް އީސަ ވިދާޅުވިއެވެ. އާލަމް މަދަހަ އަލްބަމްގެ މަސައްކަތް ނިންމާފައިވަނީ 10 ދުވަހުގެ ތެރޭގައެވެ.\nބައިސްކޯފްގެ ކުރިއޭޓިވް ޑިރެކްޓަރު އަބްދުﷲ ހާފިޒް ވިދާޅުވީ، އާލަމް މަދަހަ އަލްބަމަކީ، ރަމަޟާނަމަހަށް ހާއްސަކޮށްގެން ނެރުނު މަދަހަ އަލްބަމެއްކަމަށެވެ. ބައިސްކޯފުން މިހާރުވެސް 100 އަށްވުރެ ގިނަ މަދަހަ އަޑުއަހާލެވޭނެއެވެ\nއާލަމް މަދަހަ އަލްބަމުގައި ހިމެނޭ މަދަހަތައް ކިޔާފައިވާ މަޝްހޫރު ލަވަކިއުންތެރިންގެ ތެރޭގައި، މުމްތާޒް، ރާފިޔަތު، ފާތިމަތު ރައޫފް އަދި ޕަބްލިކް ސަރވިސް މީޑިއާގެ މޯލްޑިވިއަން އައިޑަލްއިން ވިދާލި ޝާއިނާ ހިމެނެއެވެ.\nއާލަމް މަދަހަ އަލްބަމުގައި މުޅިންވެސް ހިމެނޭނީ ކާއިނާތާއި ބެހޭ މަދަހަތަކެވެ. ބައިސްކޯފް މެދުވެރިކޮށް މަދަހަ އަލްބަމްގައި ހިމެނޭ މަދަހަތައް މިހާރު އަޑުއަހާލެވޭނޭކަމަށް ބައިސްކޯފް ޓީމުން ބުނެއެވެ.\nބައިސްކޯފަކީ މުނިފޫހިފިލުވުމަށް ހާއްސަ ޕްލެޓްފޯމެކެވެ. ބައިސްކޯފް އެޕްލިކޭޝަނުން ރާއްޖޭގެ އެހާރާއި މިހާރުގެ ފިލްމްތަކާއި، ޑްރާމާތަކާއި، ވީޑިއޯ ލަވަތަކުގެ އިތުރުން އޯޑިއޯ ލަވަ އާއި މަދަހަތައް ލިބެންހުރެއެވެ.


އެމްޑީޕީއިން "ޖަޒީރާ ރާއްޖެ" ކެމްޕެއިން ލޯންޗްކުރުމަށް އެޕާޓީގެ ހަރުގޭގައި ބޭއްވި ރަސްމިއްޔާތުގެ ތެރެއިން، މި ރަސްމިއްޔާތުގައި އެމްޑީޕީގެ ޕާލިމެންޓަރީ ގްރޫޕްގެ މެމްބަރުންނާއި އެޕާޓީގެ ގައުމީ މަޖިލީހުގެ މެމްބަރުންގެ އިތުރުން ގިނަ އަދަދެއްގެ އާއްމު މެމްބަރުން ބައިވެރިވެވަޑައިތެވެ. އެމްޑީޕީއިން އެޕާޓީގެ ރިޔާސީ ކެމްޕެއިން ލޯންޗްކޮށްފައިވާއިރު އެޕާޓީގެ ރިޔާސީ ކެންޑިޑޭޓެއްގެ ގޮތުގައި ކަނޑައަޅާފައިވަނީ އެޕާޓީގެ ލީޑަރު އަދި ކުރީގެ ރައީސް މުހައްމަދު ނަޝީދެވެ. -- ފޮޓޯ : މުހައްމަދު ޝަރުހާން\nޖޫން 14، 2018 : އެމްޑިޕީ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގައި އެމްޑީޕީގެ ޕީޖީ ލީޑަރު އިބްރާހިމް މުހައްމަދު ސޯލިހު ވާހަކަފުޅު ދައްކަވަނީ، އިދިކޮޅު ފަރާތްތަކުން އުއްމީދުކުރާ ކަންތައްތައް ޙާސިލްވާނީ ގުޅިފައިވާ ކެންޑިޑޭޓްގެ ގޮތުގައި ރައީސް ނަޝީދު ނެރެގެންކަމަށް ޤަބޫލުކުރައްވާކަމަށް އިބޫ ވިދާޅުވި -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގައި އެމްޑީޕީގެ ޕީޖީ ލީޑަރ އިބްރާހިމް މުހައްމަދު ސޯލިހް (އިބޫ) ވާހަކަފުޅު ދައްކަވަނީ، ސިންގަލް ކެންޑިޑޭޓެއްގެ ގޮތުގައި ނެރެން އެންމެ ރަނގަޅީ ރައީސް ނަޝީދު ކަމަށް އިބޫ ވަނީ ވިދާޅުވެފައި -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގައި އެމްޑީޕީގެ ޕީޖީ ލީޑަރު އިބްރާހިމް މުހައްމަދު ސޯލިހު އާއި ރައީސް ނަޝީދުގެ ކެމްޕެއިން މެނޭޖަރ މުހައްމަދު އަސްލަމް ބަރިވެރިވެވަޑައިގަންނަވަނީ، މި ރަސްމިއްޔާތުގައި އެޕާޓީގެ ލީޑަރޝިޕްގެ އިސްވެރިން ބައިވެރިވެވަޑައިގެންނެވި -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގައި އެމްޑީޕީގެ ރިޔާސީ ކެންޑިޑޭޓް ރައީސް މުހައްމަދު ނަޝީދު ސްކައިޕް މެދުވެރިކޮށް ވާހަކަފުޅު ދައްކަވަނީ، އެމްޑީޕީގެ ރިޔާސީ ޓިކެޓް ރައީސް ނަޝީދު ކާމިޔާބުކުރެއްވީ އެޕާޓީގެ ރިޔާސީ ޕްރައިމަރީ ބޮޑު އަޣުލަބިއްޔަތަކުން ކާމިޔާބުކޮށްގެން -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީގެ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގެ ތެރެއިން، މި ރަސްމިއްޔާތުގައި އެޕާޓީގެ ގައުމީ މަޖިލީހުގެ ގިނަ އަދަދެއްގެ މެމްބަރުން ބައިވެރިވެވަޑައިގެންނެވި -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީގެ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގެ ތެރެއިން -- ފޮޓޯ: މުހައްމަދު ޝަރުހާން\nޖޫން 14، 2018 : އެމްޑިޕީ "ޖަޒީރާ ރާއްޖެ" ކެމްޕެއިން ލޯންޗް ކުރުމަށް ހަރުގޭގައި ބޭއްވި ރަސްމިއްޔާތުގެ ތެރެއިން، މި ރަސްމިއްޔާތުގައި އެޕާޓީގެ ގިނަ އަދަދެއްގެ އާއްމު މެމްބަރުން ބައިވެރިވި -- ފޮޓޯ: މުހައްމަދު ޝަރުހާން


Tsunami binaa maizaan hulhuvaifi - vNews.mv\n"ސުނާމީ ބިނާ މައިޒާން" ހުޅުވައިފި\nއަހުމަދު ހަމީދު އާދަމް 13 March 2016, 21:58\nތިން ރުއްޕާކުގައި ސުނާމީ ބިނާ ބެހެއްޓުމަށްފަހް އެ ސަރަހައްދު ތަރައްގީކޮށް މިރޭ ހުޅުވައިފިއެވެ.\n"ސުނާމީ ބިނާ މައިޒާން" މިނަމުގައި ތިން ރުއްޕާކް ސަރަހައްދު ތަރައްގީކުރުމަށް ފަހް އެތަން ހުޅުވައިދެއްވީ ރައީސުލްޖުމްހޫރިއްޔާ އަބުދުﷲ ޔާމީން އަބުދުލް ގައްޔޫމެވެ.\nޕާކެއްގެ ގޮތުގައި ތަރައްގީ ކޮށްފައިވާ ތިން ރުއް ޕާކު ސަރަހައްދު މިހާރު ފެންނަން އޮތީ ވަރަށް ހިތްގައިމު ސަރަހަދެއްގެ ގޮތުގައެވެ. ސުނާމީ ބިނާކުރިން ހުރިތަނުން އެ ބިނާ ނެގީ މާލެ ހުޅުމާލޭ ބުރިޖް މަސައްކަތް ކުރުމަށް އެ ސަރަހައްދު ބޭނުންކުރަން ޖެހުމުގެ ސަބަބުންނެވެ.\nސުނާމީ ބިނާ ތިން ރުއްޕާކް ސަރަހައްދުގައި ބަހައްޓަން ނިންމިއިރު އެތަން އޮތީ އަޑިއަށް ގަނބައިގެންދާ ގޮތަށް ވަރަށް ބޮޑަށް ހަލާކުވެފައެވެ. އަލުން އެސަރަހައްދު ތަރައްގީކޮށް ހިތްފަސޭހަ ތަނެއްގެ ގޮތުގައި ހުޅުވިގެންމިދިއައީ ބޮޑެތި މަސައްކަތްތަކެއް ކުރުމަށްފަހްކަމަށް ހައުންސިން މިނިސްޓްރީން ވަނީ ބުނެފައެވެ.\nމީގެ އިތުރަށް ތިއް ރުއް ޕާކް ސަރަހައްދުގައި ކުރިން ހުރި ތިލަފުއްޓަށް ކުނި އުކާ ބާޖުތައްވެސް މިހާރު ވަނީ އެސަރަހައްދުން ނަގާފައެވެ.\n"ސުނާމީ ބިނާ މައިޒާން" ހުޅުވުމަށްފަހް ހައުންސިން މިނިސްޓްރީން ވަނީ އެމަސައްކަތް ކުރިއަށް ދިޔަގޮތުގެ މަންޒަރުތައް ދައްކުވައިދޭ ފޮޓޯ އަލްބަމެއް ރައީސް އަބުދުﷲ ޔާމީނަށް އަރުވާފައެވެ.\nއަދި 2004 ވަނަ އަހަރުގެ ޑިސެންބަރު މަހުގެ 26 ވަނަ ދުވަހު ހިނގާދިޔަ ހިތާމަވެރި ސުނާމީ ކާރިސާގެ ހަނދާންތައް އައުކުރުމުގެ ގޮތުން ހާއްސަ ހަރަކާތްތަކެއްވެސް ވަނީ ދައްކުވައިދީފައެވެ. ސުނާމީ ބިނާއަކީ 2004 ވަނަ އަހަރު ކުރިމަތިވި ސުނާމީ ކާރިސާގައި ދުނިޔެ ދޫކޮށްފައިވާ މީހުންގެ ހަނދާނުގައި ލޮނުޒިޔާރަތް ކޮޅުގައި ހެދި ބިނާ އެކެވެ.


HDC Ah Bidaai, Proposal Hushahelheyne Portal Eh Tha'aarafu Koffi\nއެޗްޑީސީއަށް ބިޑާއި ޕްރޮޕޯޒަލް ހުށަހަޅޭނެ ޕޯޓަލެއް ތައާރަފްކޮށްފި\n09 ޖެނުއަރީ 2022 - 16:00:26\nއެޗްޑީސީއަށް ބިޑް އަދި ޕްރޮޕޯސަލް ހުށަހެޅުމަށް ހާއްސަ ޕޯޓަލްއެއް މިއަދު އިފްތިތާހްކޮށްފި އެވެ.\nއެޗްޑީސީން ބުނީ، އެ ޕޯޓަލްގެ މަގްސަދަކީ، ބިޑަށް އެދި ހުށަހަޅާ ފަރާތްތަކަށް ލުއިފަސޭހަވާނޭ ގޮތަށް ބިޑް އަދި ޕްރޮޕޯސަލް ހުށަހެޅުމުގެ ކަންތައް ކުރިޔަށް ގެންދިޔުމާއި ކަރުދާސް ބޭނުން ކުރާ މިންވަރު މަދު ކުރުން ކަމަށެވެ.\nމިއީ ބިޑް އަދި ޕްރޮޕޯސަލް އޮންލައިންކޮށް އެއް ޕްޓަލްއެއް މެދުވެރިކޮށް ހުށަހެޅުމަށް ރާއްޖޭގައި ހުޅުވާލެވޭ އެންމެ ފުރަތަމަ އޮންލައިން ޕޯޓަލް އެވެ. އެގޮތުން އޮންލައިންކޮށް ބިޑް އަދި ޕްރޮޕޯސަލް ހުށަހެޅުމުގެ ސަބަބުން އާންމުންގެ ވަގުތު ސަލާމަތްވެ ފަސޭހަކަމާއި އެކީ މިކަން ކުރުމަށް މަގު ފަހިވެގެންދާނޭކަމަށް އެ ކޯޕަރޭޝަނުން ބުނެއެވެ.\nއެޗްޑީސީން ބުނީ މިޕޯޓަލް މެދުވެރިކޮށް ބިޑްތަކުގެ ސްޓޭޓަސް ބަލާލެވުމުގެ އިތުރުން ޕްރޮ ޕޯސަލްތަކަށް ހުށަހަޅާފައިވާ ފަރާތްތަކަކީ މިކަމަށް ޤާބިލު ފަރާތެއްކަން ވެސް ޔަގީންކުރެވޭނެ ކަމަށާއި އެޗްޑީސީން ހުޅުވާލާ އާރްއެފްޕީ ތަކާއި ބިޑްތަކަށް ޕްރޮޕޯނަންޓްސް އާއި ވެންޑާސްގެ ގޮތުގައި ރަޖިސްޓަރީ ކޮށްގެން ޕްރޮޕޯސަލް އަދި ބިޑް ހުށަހެޅޭނެ ކަމަށެވެ.\nމި ޕޯޓަލް ބޭނުންކުރުމަށް އީމެއިލްގެ ޒަރިއްޔާއިން ރަޖިސްޓަރީ ކުރަންޖެހެއެވެ. އަދި ރަޖިސްޓްރޭޝަން ފުރިހަމަކުރުމަށް ބޭނުންވާ އެންމެހާ ލިޔެކިޔުންތައް ވެސް ހުށަހަޅަންޖެހެއެވެ. މީގެ އިތުރުންވެސް ބިޑްތަކާއި ބެހޭގޮތުން މައުލޫމާތު ސާފުކުރުމަށް މި ޕޯޓަލް ބޭނުންކުރެވިދާނެއެވެ.\nބިޑް އަދި ޕްރޮޮޕޯސަލް ސަބްމިޝަން ޕޯޓަލްގެ ހިދުމަތް ލިބޭނީ އެޗްޑީސީގެ މައި ހުޅުމާލެ ޕޯޓަލް މެދުވެރިކޮށެވެ.


Track ge masakaiythah lassvanee dhiraasaa kuran jehumun | Mihaaru\n28 އޮކްޓޯބަރ 2019 - 15:224comments\nޔޫތު މިނިސްޓަރު އަހުމަދު މަހުލޫފް، ޖޫން މަހުގެ 30 ވަނަ ދުވަހު ކުރައްވާފައިވާ ފޭސްބުކް ޕޯސްޓެއްގައި ވިދާޅުވީ 120 ދުވަހުގެ ތެރޭގައި ޓްރެކް ތަރައްގީކޮށް ނިންމަން މާޒިޔާ ކޮންސްޓްރަކްޝަނާ ހަވާލުކޮށްފައިވާ ކަމަށެވެ. އެ މުއްދަތު މިއަދަށް ހަމަވެ އެވެ.\nސްވިމިން ޓްރެކް ތަރައްގީ ކުރަން މިނިސްޓަރު މަހުލޫފް، މާޒިޔާ ކޮންސްޓްރަކްޝަންއާ ހަވާލު ކުރައްވަނީ: ނިންމަން ބުނި މުއްދަތު ހަމަވިއިރުވެސް މަސައްކަތް ނުފަށާ-- ފޮޓޯ: ޔޫތު މިނިސްޓްރީ\nއަދި މިހާތަނަށް އެތަނުގައި އެއްވެސް މަސައްކަތެއް ފަށައިފައެއްނުވެ އެވެ.\nސްވިމިން ޓްރެކް ތަރައްގީ ކުރަނީ ސިޑިބަރިއާ އެކު ފާހާނާ އާއި ފެންވަރާނެ ތަންތަން ވެސް ހިމެނޭ ގޮތަށެވެ. އަދި ބޮޑު ސަރަހައްދެއް ހިޔާ ކުރުމަށްވެސް ވަނީ ނިންމާފަ އެވެ.\nއެ މަސައްކަތުގައި އުޅުއްވާ، ސްވިމިން އެސޯސިއޭޝަންގެ ނައިބު ރައީސް އިސްމާއިލް އަލީ މިއަދު ވިދާޅުވީ ޕްރޮޖެކްޓް ނުފެށި ލަސްވަމުން ދަނީ ކުރިން ރޭވިގޮތާ ހިލާފަށް ގިނަ މަސައްކަތްތަކެއް ކުރަން ޖެހުމުން ކަމަށެވެ. އެގޮތުން އެ ޕްރޮޖެކްޓުގައި މާލޭ އެއްގަމު ތޮއްޓަށް ބޮޑެތި ބަދަލުތަކެއް ގެންނަން ޖެހޭއިރު އެކަން ކުރުމަށް ދިރާސާތަކެއް ކުރަން ޖެހިފައިވާ ކަމަށް އޭނާ ވިދާޅުވި އެވެ.\n"ތޮއްޓަށް ބަދަލުތައް ގެންނާތީ ތިމާވެށީގެ ގޮތުން ވެސް ދިމާވެދާނެ ކަންކަމަށް ބަލަން އެބަ ޖެހޭ. ކުރެހުންތަކަށް ވެސް ބަދަލު ގެންނަން އެބަޖެހޭ. އެކަހަލަ ބައިވަރު މަސައްކަތާ ހެދި ލަސްވަނީ،" އިސްމާއިލް ވިދާޅުވި އެވެ.\n"ފައިސާ ހަމަނުޖެހިގެން ނުވަތަ އެކަހަލަ ކަމެއް ދިމާވެގެންނެއް ނޫން. އެކަހަލަ ކަމެއް ނޫޅޭ."\nސްވިމިން ޓްރެކް ތަރައްގީ ކުރަން ނިންމާފައިވާ ގޮތުގެ ކުރެހުމެއް--\nއެންވަޔަރްމެންޓަލް އިމްޕެކްޓް އެސެސްމެންޓް (އީއައިއޭ) އާއި ކުރެހުންތަކަށް ގެންނަން ޖެހޭ ބަދަލުތައް ގެނެސް މި ހަފްތާގެ ތެރޭގައި ނިންމާލެވޭނެ ކަމަށް އިސްމާއިިލް ވިދާޅުވި އެވެ. އަދި މިފެށޭ މަސްތެރޭ އަމަލީ މަސައްކަތް ފަށައިގަނެވޭނެ ކަމަށް އޭނާ ވިދާޅުވި އެވެ.\nކުރިއާ ހިލާފަށް މިހާރު ނިންމާފައިވަނީ އެ ސަރަހައްދު ޝީޓްޕައިލް ކޮށްގެން އެ ޕްރޮޖެކްޓް ކުރިއަށް ގެންދިއުމަށް ކަމަށް ވެސް އޭނާ ވިދާޅުވި އެވެ. އަދި އިތުރު ތަނބުތައް މޫދަށް ޖަހައި އެތަން ގިނަ ދުވަހަށް ހުންނާނެ ގޮތަށް ހެދުމަށްވެސް ނިންމާފައިވާ ކަމަށް އޭނާ ވިދާޅުވި އެވެ.\nއިތުރު ލިޔުންތައް ޔޫތު މިނިސްޓްރީ ތަރައްގީގެ މަޝްރޫއުތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ޓްރެކް\nސްވިމިން ޓްރެކް ސަރަހައްދު ތަރައްގީކުރާނެ ބަޔަކު ހޯދަނީ\nފަތާ ޓްރެކް ފުންކުރާތީ އެތަން ބަންދުކޮށްފި


Dhaulathuge verin naajaaizu faidhaa negumaky bodu massala eh: Transparency - vNews.mv\nދައުލަތުގެ ވެރިން ނާޖާއިޒު ފައިދާ ނެގުމަކީ ބޮޑު މައްސަލައެއް: ޓްރާންސްޕޭރެންސީ\nޝިފްޒާ މުޞްޠަފާ 13 March 2016, 12:52\nދިވެހި ދައުލަތުގެ އިސްވެރިން އެބޭފުޅުންގެ މަގާމާއި ބާރުގެ ނުފޫޒު ބޭނުންކޮށްގެން ނާޖާއިޒު ފައިދާ ނެގުމަކީ ރާއްޖެއަށް މިވަގުތު ދިމާވެފައިވާ އެންމެ ބޮޑު އެއް މައްސަލަ ކަމަށް ޓްރާންސްޕޭރެންސީ މޯލްޑިވްސް އިން ބުނެފިއެވެ.\nއެ ޖަމްއިއްޔާއިން މިހެން ބުނެފައިވަނީ އެމްއެމްޕީއާރުސީގެ ޚިޔާނާތުގެ ފައިސާ ރައްޔިތުންގެ މަޖިލީހުގެ މެމްބަރުން ވެސް ބޭނުންކުރައްވާފައިވާ ކަމަށް ވިދާޅުވެ މަޖިލީހުގެ ޖަލްސާއެއްގައި މެމްބަރުން ދެއްކެވި ވާހަކައާ ގުޅިގެން ކަންބޮޑުވުން ފާޅުކޮށް ނެރުނު ބަޔާނެއްގައެވެ.\nޓްރާންސްޕޭރެންސީން ބުނީ އެމްއެމްޕީއާރުސީގެ ޚިޔާނާތާ ގުޅިގެން ސަރުކާރުގެ ވެރިންނާއި ރައްޔިތުންގެ މަޖިލީހުގެ މެމްބަރުންނާއި މިނިވަން ބައެއް މުއައްސަސާތަަކުގެ އިހުމާލާއި ބައިވެރިވުން ހިމެނޭ ކަމުގެ ތުހުމަތު ކުރެވެމުން ދަނިކޮށް ރައްޔިތުންގެ މަޖިލީހުގެ މެމްބަރަކު ޚިޔާނާތުގެ ފައިސާ ބެހުމުގައި އުޅުއްވި ކަމަށް އިއުތިރާފު ވުމަކީ ދައުލަތުގައި ކޮރަޕްޝަން އަށަގެންފައިވާ މިންވަރުގެ ބޮޑުކަން ހާމަކޮށްދޭ ކަމެއް ކަމެކެވެ.\nޓްރާންސްޕޭރެންސީން ކޮށްފައިވާ އެކިއެކި ދިރާސާއިން ދައްކާގޮތުގައި ކޮރަޕްޝަން އިތުރުވަމުން އަންނަކަން ރައްޔިތުން ވެސް ގަބޫލުކުރެއެވެ. 2015 ވަނަ އަހަރު އެ ޖަމްއިއްޔާއިން ނެރުނު ޑިމޮކްރެސީ ސާވޭގެ ނަތީޖާ ދައްކާގޮތުން 77 އިންސައްތަ ރައްޔިތުން ގަބޫލުކުރާގޮތުގައި 2014 ވަނަ އަހަރު ވަނީ ކޮރަޕްޝަން އަށަގެންފައިވާ މިންވަރު އިތުރުވެފައެވެ.\nޓްރާންސްޕޭރެންސީން ބުނީ ރައްޔިތުންގެ ފައިސާއަށް ޚިޔާނާތްތެރިވުމާއި ދިވެހި ދައުލަތުގެ މައި ބޭންކު އެމްއެމްއޭއިން ކަޅުފައިސާ ދޮވުމުގެ މަސައްކަތްކޮށްފައިވާ ކަމަށް ބައިނަލްއަގުވާމީ މީޑިއާތަކުންނާއި ރާއްޖޭގެ މީޑިއާތަކުން ރިޕޯޓު ކޮށްފައި ވަނިކޮށް ރައީސުލްޖުމްހޫރިއްޔާ ވަނީ މަޖިލީހުގެ މެމްބަރުންނަށާއި ސަރުކާރުގެ ވެރިންނަށް ގޮތްނޭގޭ ފައިސާތަކެއް ލިބިފައިވާ ކަމަށް އެއްބަސްވެވަޑައިގެންފައި ކަމަށެވެ. އަދި ސަރުކާރުގެ ދާޚިލީ ވަޒީރު ވަނީ އިދިކޮޅު މެމްބަރުންވެސް މިފަހުން ހިނގާދިޔަ ކޮރަޕްޝަން މައްސަލަތަކުގައި ޝާމިލްވާކަން ދޭހަވާ ގޮތަށް ވާހަކަފުޅު ދައްކަވާފައި ކަމަށެވެ.\n"ގައުމުގެ ހާލަތު މިހެން އޮތްއިރު ކޮރަޕްޝަނުގެ މައްސަލަތައް މަޖިލީހަށް ހުށަހެޅުމުން އެ މައްސަލަތައް ބޭރުކުރުމުން، އެކަމަށް ވޯޓުދޭ މެމްބަރުންގެ ފަސްބައިގެ ސާފުތާހިރުކަމާއި އިޚުލާސްތެރިކަމާ މެދު ސުވާލު އުފެދެއެވެ. އަދި ތަހުގީގު ކުރާ މުއައްސަސާތަކުން ވެސް ތަހުގީގީ ރިޕޯޓު އެކުލަވާލުން ލަސްވުމާއި ފުރިހަމަ ރިޕޯޓުތައް އެކުލަވާނުލުމަކީވެސް މައްސަލަ އިތުރަށް ގޯސްވެ މުއައްސަސާތަކާ މެދު ރައްޔިތުންގެ އިތުބާރު ކުޑަވާ ކަމެކެވެ" ޓްރާންސްޕޭރެންސީގެ ބަޔާނުގައި ވެއެވެ.\nމިނުތަނަވަސްކަމުން ސަލާމަތްވުމަށްޓަކައި ރައްޔިތުންގެ މަޖިލީހާއި އެންޓި ކޮރަޕްޝަން ކޮމިޝަނާއި އޮޑިޓާ ޖެނެރަލް އޮފީހާއި ޕްރޮސެކިއުޓާ ޖެނެރަލް އޮފީސް ސިޔާސީ ނުފޫޒުން އެއްކިބާވެ މިނިވަންކަމާއެކު ރައްޔިތުންގެ އިތުބާރު ހިފެހެއްޓުމަށް ޒިންމާ އުފުލުގައި އަވަސްވުމަށް އެޖަމްއިއްޔާއިން ވަނީ ގޮވާލާފައެވެ. އަދި ސަރުކާރާއި މުއައްސަސާތައް ޖަވާބުދާރީ ކުރުމަށް ރައްޔިތުން ތެދުވެ ފާރަވެރި ވުމަށް ވެސް ވަނީ ގޮވާލާފައެވެ.


Iskan dheynee Addu tourism kuriaruvan: Mausoom\nއެންމެ އިސްކަން ދެނީ އައްޑޫ ޓޫރިޒަމް ކުރިއަރުވަން\nޓޫރިޒަމް މިނިސްޓަރު ޑރ. އަބްދުﷲ މައުސޫމް މަޖިލީހުގައި މެންބަރުންގެ ސުވާލުތަކަށް ޖަވާބު ދެއްވަނީ -- ފޮޓޯ: މަޖިލިސް\nއެންމެ އިސްކަން ދެއްވާ އެއް ކަމަކީ އަދިވެސް އައްޑޫ ޓޫރިޒަމް ކުރިއެރުވުން ކަމަށް ޓޫރިޒަމް މިނިސްޓްރީން ބުނެފި އެވެ.\nރައްޔިތުން މަޖިލީހުގައި މަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފު (މަވޯޓާ) ކުރެއްވި ސުވާލަކަށް ޖަވާބު ދެއްވަމުން ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވީ ޓޫރިޒަމްގެ ވާހަކަ ދައްކާއިރު އައްޑޫ ޓޫރިޒަމްގެ ވާހަކަ ދައްކަން ފުރުސަތު ލިބުމަކީ މުހިންމު ކަމެއް ކަމަށެވެ.\n"މި ވާހަކަ ދައްކާފަ ދާއިރަށް މީހުން ބުނާނެ މައުސޫމް އެބަ ވާހަކަ ދައްކައޭ. ތިޔަ ވާހަކަ ނުދައްކާށޭ. ތިޔަކަމެއް ނުވި ނޫންހޭ. އަޅުގަނޑުމެން ގަބޫލު ކުރަން ޖެހެނީ ޓޫރިޒަމަކީ ވިޔަފާރިއެއްކަން. ޓޫރިޒަމް ކުރިއަރުވާއިރު މުޅި އިންޑަސްޓްރީ ކުރިއަރަން ޖެހޭ،" މައުސޫމް ވިދާޅުވި އެވެ.\nމިނިސްޓަރު ވިދާޅުވީ އައްޑޫ ޝަންގްރިއްލާގެ މަރާމާތު ކުރުމުގެ މަސައްކަތް ކުރުމަށްޓަކައި މީހުން ފޮނުވަމުންދާކަން އެނގިވަޑައިގެންފައިވާ ކަމަށެވެ.\n"އެންމެ ފަހުން ވާހަކަ ދެއްކިއިރު މައުލޫމާތު ލިބިފައިވަނީ އެތަން ހަދަން މީހުން ގެންދާކަމަށް. އެކަމަކު އެތަން ހަދަން މީހުން ގެންދަނީ އެތަނުގެ އެހެން މީހުން. ދިވެހިންނަކަށް އަދި އެ ފުރުސަތެއް ނުލިބެ،" މައުސޫމް ވިދާޅުވި އެވެ.\nމިނިސްޓަރުގެ ވާހަކަފުޅު ކުރިއަށް ދަނިކޮށް މަޖިލީހުގެ ރައީސް މުހައްމަދު ނަޝީދު ވަނީ މިނިސްޓަރު ވާހަކަފުޅު މެދުކަނޑުއްވާލައްވައި ޝަންގްރިއްލާގެ ހިއްސާއާ ބެހޭ ގޮތުން ސުވާލު ކުރައްވާފަ އެވެ.\nމި ސުވާލާ ގުޅިގެން މިނިސްޓަރު މައުސޫމް ވިދާޅުވީ ޝަންގްރިއްލާގެ ހިއްސާ ދޫކޮށްލެއްވޭ ގޮތަށް- ޓޫރިޒަމް- ގާނޫނަށް މަޖިލީހުން ބަދަލު ގެންނަމުންދާ ކަމަށެވެ.\n"ހިއްސާ ބަދަލު ނުކުރާނަމަ ވާގޮތަކީ މައިނޯރިޓީ ޝެއާ ހޯލްޑަރަކަށްވާހެން ކުންފުންޏަށްވާހެން މައިނޯރިޓީ ޝެއާ ހޯލްޑަރަކަށް ލިބޭ ގެއްލުންވޭ،" މައުސޫމް ވިދާޅުވި އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް


"XXX" ge ithuru bayakah Deepika Padukone ge shaugeh neiy | Mihaaru\nދީޕިކާ އާއި ޑީޒެލް "ޓްރިޕްލް އެކްސް: ރިޓާން އޮފް ޒެންޑަ ކޭޖް" ގެ މަންޒަރެއްގައި.\n"ޓްރިޕްލް އެކްސް" ގެ އިތުރު ބަޔަކުން އިން ދީޕިކާ ޕަދްކޯން ނުފެންނާނެ\n13 މާޗް 2018 - 06:433comments\nމިދިޔަ އަހަރު ރިލީޒް ކުރި ދީޕިކާ ޕަދްކޯންގެ ފުރަތަމަ ހޮލީވުޑް ފިލްމް "ޓްރިޕްލް އެކްސް: ރިޓާން އޮފް ޒެންޑަ ކޭޖް" އަކީ އޭނާގެ ފޭނުން އުންމީދު ކުރި ވަރުގެ ފިލްމެއް ނޫނެވެ. ހާއްސަކޮށް އިންޑިއާގައި ތިބި ދީޕިކާ ފޭނުންނަށް އެ ފިލްމް އެހާ ކަމުދާ އެއްޗަކަށް ނުވި އެވެ.\nއަނެއްކޮޅުން ޑީޖޭ ކަރޫސޯ ޑައިރެކްޓް ކުރި ފިލްމަކީ ބޮކްސް އޮފީހުގައި ވެސް މާ ބޮޑު ތަރުހީބެއް ލިބުނު ފިލްމެއް ނޫނެވެ. އެކަމަކު "ޓްރިޕްލް އެކްސް" ގެ އިތުރު ބައެއް އުފައްދާނެކަން އިއުލާންކޮށް ވިން ޑީޒެލްއާ އެކު އަނެއްކާ ވެސް ދީޕިކާ ފެންނާނެ ކަމުގެ އިޝާރާތްތަކެއް ޑީޖޭ ދީފައިވެ އެވެ.\nރިޕޯޓްތައް މިހާރު ބުނާ ގޮތުން އެ ފިލްމުން ދީޕިކާ ފެނުމުގެ ފުރުސަތު ވަރަށް ކުޑަ އެވެ. އިންޑިއާގެ ފިލްމީ ހަބަރުތައް ގެނެސްދޭ ބައެއް ނޫސްތަކުން ބުނެފައިވާ ގޮތުގައި "ޓްރިޕްލް އެކްސް: ރިޓާން އޮފް ޒެންޑަ ކޭޖް" އަކީ ދީޕިކާ އަށް ހޮލީވުޑްގައި ކުރިއަށް ދާން އިހުތިޔާރު ކުރެވުނު އެންމެ ރަނގަޅު ހޮވުމެއް ނޫނެވެ. އެ ފިލްމުން އޭނާގެ ކެރިއަރަށް އައި މާ ބޮޑު ކުރިއެރުމެއް ނެތުމުން "ޓްރިޕްލް އެކްސް" ގެ ކުރިއަށް އޮތް ފިލްމަށް އޭނާގެ އެއްވެސް ޝައުގުވެރި ކަމެއް ނެތެވެ.\nއެހެންވެ އޭގެ އިތުރު ބަޔަކުން އޭނާ ފެނުމަށް ވުރެ، މާ ބޮޑަށް ވެސް ގާތީ ނުފެނުން ކަމަށް ރިޕޯޓްތައް ބުނެ އެވެ. ދެހާސް ފަނަރާގައި ރިލީޒް ކުރި ސަންޖޭ ލީލާ ބަންސާލީގެ "ބަޖިރާއޯ މަސްތާނީ" އަށް ފަހު، ދީޕިކާ 2016 އެއްކޮށް ކަހަލަ ގޮތަކަށް ހުސްކުރީ "ޓްރިޕްލް އެކްސް: ރިޓާން އޮފް ޒެންޑަ ކޭޖް" އަށެވެ. އެހެންވެ ހިންދީ އެއްވެސް ފިލްމެއްގައި މަސައްކަތް ކުރާނެ ފުރުސަތު ވެސް ނުލިބުނެވެ.\n"ޓްރިޕްލް އެކްސް: ރިޓާން އޮފް ޒެންޑަ ކޭޖް" ގެ ޓްރެއިލާއެއް.\n"ޓްރިޕްލް އެކްސް: ރިޓާން އޮފް ޒެންޑަ ކޭޖް" އަށް ފަހު ރިލީޒް ކުރި ދީޕިކާގެ ފުރަތަމަ ހިންދީ ފިލްމަކީ މިދިޔަ ޖެނުއަރީ މަހުގެ 25 ގައި ރިލީޒްކޮށް، ބޮޑު ކާމިޔާބީއެއް ހޯދި ބަންސާލީގެ "ޕަދްމާވަތު" އެވެ.\nއެ ފިލްމަށް ފަހު ދީޕިކާ، 32، ސޮއިކޮށްފައި އޮތް ހަމައެކަނި ހިންދީ ފިލްމަކީ މާފިއާ ކްއީން ރަހީމާ ހާން (ސަޕްދާ ދީދީ) ގެ މައްޗަށް ބިނާކޮށް ހަދާ ވިޝާލް ބަރަދްވާޖްގެ ފިލްމެވެ. ނަމަވެސް ދީޕިކާ ބުރަކަށީގައި ރިއްސާތީ ދުވަސްކޮޅަކަށް އަރާމުކޮށްލަން ޖެހިގެންނާއި އިރްފާން ހާން ވެސް ބައްޔަކަށް ފަރުވާ ހޯދާތީ ފިލްމްގެ މަސައްކަތް ވަނީ ފަސްކޮށްފަ އެވެ.\nއިތުރު ލިޔުންތައް ބޮލީވުޑް ހޮލީވުޑް ދީޕިކާ\n"ޓްރިޕްލް އެކްސް 4" އިން ވެސް ދީޕިކާ ފެންނާނެ\nވިން ޑީސަލް އާއި ދީޕިކާ ގުޅޭތަ؟


ނަޝީދަށާއި އީވާއަށް އޯކޭ ޒާހިރު ވަރަށް ބޮޑަށް ފާޑުވިދާޅުވެއްޖެ | Sandhaanu\nނަޝީދަށާއި އީވާއަށް އޯކޭ ޒާހިރު ވަރަށް ބޮޑަށް ފާޑުވިދާޅުވެއްޖެ\nޖޫން 11, 2021\n“މި ނުލަފާ އަންހެން މީހާ ކޮންމެ ކަމެއް މިހެން ކުރަމުންދާއިރު މަޑުން ތިބެންވެއްޖެއްޔާ ގައުމު އިސާހިތަކު ފަސާދަވެގެން ނެތި ހަލާކުވެގެން ހިނގައިދާނެ”. ޒާހިރު:\nއެމްޑީޕީގެ ރައީސް މުޙައްމަދު ނަޝީދުގެ ޢަމަލުފުޅުތަކާއި އެމަނިކުފަނުގެ ގާތްތިމާގެ ކޮއްކޮ އީވާ ޢަބުދުއްލާގެ ވިޔާނުދާ ޢަމަލުތަކުގެ ސަބަބުން އަޅުގަނޑުމެން އެންމެން ހަލާކުވެގެން ދާކަމުގައި އެމްޑީޕީ އުފެއްދުމުގައިވެސް އިސް ދައުރެއް އަދާކުރެއްވި އަދި މިހާރުވެސް އެމްޑީޕީގެ ހާރޑްކޯ ސަޕޯޓަރ މުޙައްމަދު ޒާހިރު (އޯކޭ ޒާހިރު) ވިދާޅުވެއްޖެއެވެ.\n“އެހެންވީމާ އެމީހުންގެ ޢަމަލުތަކުގެ ސަބަބުން މުޅި ގައުމު ހަލާކުވެދާތަން ބަލަން އެމްޑީޕީގެ ފަހުލަވާނުން ނުތިއްބަވައި އަޅުގަނޑުމެން ވެއްޖެ ނިކަން ރަނގަޅަށް ވިސްނަން.” ޒާހިރު ވިދާޅުވިއެވެ. “ދިވެހިރާއްޖެ މިހާރު މިދާ މިސްރާބާދޭތެރޭ ރައްޔިތުން މިހާރު ވަރަށް ބޮޑަށް ވިސްނަންވެއްޖެ. އެމްޑީޕީގެ ފަހުލަވާނުން ގައުމުގެ ރައްޔިތުންގެ މެދުގައި ބިނާކޮށްދިން އެއްބައިވަންތަކަމާއި އެކުވެރިކަން ފުނޑުފުނޑުވެ ހަލާކުވެގެން މިދަނީ. ހަމަ އެންމެ ބޭފުޅަކާއި އެބޭފުޅާގެ އާއިލާގެ ބޭފުޅުންގެ ސަބަބުން.”\nޒާހިރު ވިދާޅުވިގޮތުގައި ދިވެހިރާއްޖޭގެ ގާނޫނުއަސާސީއާއި ސިފައިންގެ ގާނޫނާ ދެންވެސް ހުރި ގާނޫނުތަކުންވެސް އެނގޭ އެއްޗަކީ އެއްވެސް ހާލެއްގައި ދިވެހިރާއްޖޭގެ ރައްޔިތުންގެ މަޖިލީހަކަށް އެމީހުންގެ މަސްލަޙަތު އޮތަސް ނެތަސް، މައްސަލަތައްބަލައި މީހަކު ނުވަތަ ބަޔަކު ކުއްވެރިވާ ކަމަށް ކަނޑަ އަޅުއްވާ ދައުވާކުރަން ސީދާ ޕްރޮސިކިއުޓަރ ޖެނެރަލްއަށް އެންގޭނެ ފަދަ ގާނޫނެއް ނެތްކަމެވެ. އުސޫލެއްނެތްކަމެވެ. އެފަދަ ދައުވާއެއް ކުރަން ބޭނުންވެއްޖެނަމަ އެކަމުގައި އެފަދަ ފިޔަވަޅެއް އަޅަން ހޯދިފައިވާ ހޯދުންތަކަށް ބަލާ އެގޮތަށް ބުރަވެވޭނަމަ އެތަހުގީގެއް ހިންގަން އެދެންޖެހެނީ މޯލްޑިވްސް ޕޮލިސް ގައިކަމެވެ. މަޖިލިސް އެއީ ތަޙުގީގު އިދާރާއެއްކަމެއް ދިވެހިރާއްޖޭގެ ތާރީޚުގައިވެސް ބަޔަކަށް ގަބޫލުކުރެވިފައެއް ނުވެއެވެ. އާދެ! އެމަޖިލީހަކީ ތަޙުގީގު އިދާރާއެއް ނޫނެވެ.\n“ޕޮލިހުން ކުރާ ތަހުގީގުން ދައުވާއެއް ކުރަން ސާބިތުވާވަރަށް ހެކި ލިބިއްޖެނަމަ މައްސަލަ ބެލުމަށް ފަހު ދައުވާކުރަން ފޮނުވާނީ. އެކަމަކު ހިތާމައަކީ ރައީސުލް ޖުމްހޫރިއްޔާކަން ކުރެއްވި މުޙައްމަދު ނަޝީދަކަށް މިކަމެއް އެނގިވަޑައެއް ނުގަންނަވާ.” ޒާހިރު ވިދާޅުވިއެވެ.\nޒާހިރު އިތުރަށް ވިދާޅުވިގޮތުގައި މަޖިލީހުގެ ނައިބު ރައީސް އަދި މިހާރު ރިޔާސަތު ބަލަހައްޓަވަމުން ގެންދަވާ ނަޝީދުގެ ކޮއްކޮ އީވާ ޢަބުދުއްލާ ރައްޔިތުންގެ މަޖިލީހުގައި އިންނަވައިގެން އެކުރައްވާ ވިޔަނުދާ ކަންތައްތައް، ހުއްޓުވަން ހޭވެރިކަންވާ، ގައުމުދެކެ ލޯބިވަ މަދު މެންބަރުން ކޮޅެއް އެބިލާ ދެކޮޅަށް ވޯޓުދެއްވުމުން، އެއީ ގައުމު ބައިބައި ކުރަން ކުރާ ކަމެއްގެ ގޮތުގައި ނޫނީ ގައުމަށް ފުރައްސާރަ ކުރަންކުރާ ކަމެއްގެ ގޮތުގައި ނުވަތަ އެމްޑީޕީ ބައިބައި ކުރަން ކުރާ ކަމެއްގެ ގޮތުގައި އީވާ ޢަބުދުއްލާ ގަބޫލު ކުރައްވާކަމީވެސް ދެރަވަރު ކަމެއްކަމުގައި ޒާހިރު ވިދާޅުވިއެވެ.\n“ދަންނަވަންތޯ މިކަހަލަ ޖާހިލު އަންހެނަކު ދިވެހިރާއްޖޭގެ ރައްޔިތުންގެ މަޖިލީހުގެ ރައީސްގެ މަގާމުގައި އިނދެގެން ދިވެހިރާއްޖޭގައި ތިބިހާ ޢިލްމީ ބޭފުޅުންނަށް ފުރައްސާރަކުރަމުން ދާއިރުވެސް ދިވެހި ރައްޔިތުން މިތިބީ މަޑުން. މި ނުލަފާ އަންހެން މީހާ ކޮންމެ ކަމެއް މިހެން ކުރަމުންދާއިރު މަޑުން ތިބެންވެއްޖެއްޔާ ގައުމު އިސާހިތަކު ފަސާދަވެގެން ނެތި ހަލާކުވެގެން ހިނގައިދާނެ. މާތް އައްލާހުގެ ނުރުއްސެވުމަށް މިގައުމު ވެއްޓިގެން ހިނގައިދާނެ. އެހެންވީމާ އަޅުގަނޑުމެން ވިސްނަންވީ މި ގައުމު ސަލާމަތް ކުރުމަށްޓަކައި މި ގައުމުން މީނާގެ ބާރު ކަނޑުވާލެވުމަށްޓަކާ މަސައްކަތް ކުރަން.”\nއެމްޑީޕީގެ ފުރަތަމަ ވެރިކަމުގައި އިސްމަގާމުތަކެއް އަދާކުރެއްވި އޯކޭ ޒާހިރު ރައީސް ނަޝީދަށް ގޮވާލެއްވީ މިސަކަރާތް މިގޮތަށް ނުޖެއްސެވުމަށެވެ. އަދި ވިދާޅުވިއެވެ.\n“މިގައުމު ފަސާދަކޮށްގެން މިގައުމުގެ ރައްޔިތުންގެ މަޖިލީހުގެ ތެރޭގައި ބަޣާވާތެއް ކުރައްވައިގެން މި ގައުމުގެ ބޮޑުވަޒީރުކަން ހޯއްދަވަން މަސައްކަތް ނުކުރައްވާ! އަދި މަނިކުފާނުގެ ކޮއްކޯފުޅަށް އީވާއަށް ރައީސްކަން ދެއްވަން ގެންގުޅުއްވާ ޚިޔާލުފުޅު ދޫކޮށްލައްވާ! ތީ ހުވަފެނެއް. ތީ ބިލާހެއް. ތިކަމެއް ނުކުރެއްވޭނެ. މިގައުމާއިގެން އިބްރާހީމް މުޙައްމަދު ޞާލިޙު އެ ކުރައްވާ މަސައްކަތްތަކާއިގެން ކުރިއަށް ދިއުމުގެ ފުރުސަތު ދެއްވާ!”\nޒާހިރު ވިދާޅުވި ގޮތުގައި ނަޝީދު ގައުމު އިތުރަށް ހާލާކު ނުކުރައްވައި ފަހަތަށް ޖެހިވަޑައިގަންނަވަން އެބަޖެހެއެވެ.\n“މައުމޫނަށް ވެސްވީ ހަމަތިޔަހެން. ހެޔޮއެދޭ މީހުންދައްކާ ވާހަކަ ނާހައި އޭނާ ވެރިކަމުގައި ބައްދަންވެގެން އުޅެއުޅެ އުޅެ އުޅެ މިގައުމުގެ އަޚުލާޤު ގެއްލި ހަލާކުވެ ދިޔައިރުވެސް ވެރިކަން ދުކޮށްލައްވާފައި ވަޑައިގަންނަވާކަށް އެނގިވަޑައެއް ނުގެންނެވި.” ޒާހިރު ވިދާޅުވިއެވެ. ” އެންމެ ފަހުން އެ މަނިކުފާނުގެ ވެރިކަން ނިމިގެންގޮސް މަނިކުފާނުގެ އާއިލާގެ ތެރެއަށް ކެނެރީގެ، ވެރިކަމުގެ ތެރެއަށް ވަދެއްޖެ. އެގޭގެ އެއްޗަކަށް މީތި ވެއްޖެ. އެހެން ނަހައްދަވާ އެއްގޮތަކަށްވެސް. އަޅުގަނޑުމެން ކުރީން ތިބީ އެއްބަސްވިގޮތަށް ތާހިރު ދިރިއުޅުމެއްގެތެރެއިން ހެޔޮވެރިކަމެއް ދިވެހި ހުރިހާ ރައްޔަތުންނަށް ކޮށްދޭން. އެޗާންސް މަނިކުފާނަށް އަރުވައިގެން މަނިކުފާނު ގަންނާނެހާ ގަނޑެއް ގަންނަން. އެމްޑީޕީގެ ފަހުލަވާނުން މިހާރުތިބީ ތިގޮތަށް މިކަން ކުރާކަށްނޫން. އަޅުގަނޑުމެން އެމްޑީޕީ ރައްޔިތުން އެކަތިގަނޑަކަށް ވެގެންވެސް މިތިބީ މިދިވެހި ގައުމު ސަލާމަތްކުރުމުގެ ވިސްނުމުގައި.”\nރައްޔިތުންގެ މަޖިލީހުގެ ރައީސް ކެރަފާ މުޙައްމަދު ނަޝީދާއި ނައިބު ރައީސް ކަމުގައި ހުންނެވި އީވާ މަޖިލީހުގައި އަދާ ކުރައްވަމުންގެންދަވާ ދައުރާ މެދު ހިތް ހަމަނުޖެހިގެން ވަރަށް ގިނަ އެމްޑީޕީަގެ ބޮޑުންނާއި މެމްބަރުން ގެންދަނީ ހިތްހަމަނުޖެހުމާއި އެކު ފާޑުވިދާޅުވަމުންނެވެ.\nAnonymous ޖޫން 11, 2021 At 9:28 ޕމ\nނަޝީދު ކުރެއްވެވި އިސްލާހީ މަސައްކަތް އީވާއަބުދުލްﷲ ކުރަށްވާތީ ހަސަދަވެރިނުވޭ. އޯކޭ.\nއަންތަރީސް ޖޫން 11, 2021 At 9:38 ޕމ\nދިވެހިރާއްޖޭގެ ނޫހެއްގައި ފުރަތަމަ ފަހަރަށް ﷲ ގެ އިސްމުފުޅަށް ބޭއިހްތިރާމުވާގޮތައް ޢަރަބި ބަހުން ނުލިޔެއޮތްތަން މިފެނުނީ. ވަރަށްވެސް ބޮޑު ހިތާމައެއް. މިކަން މިހާރުން މިހާރަށް އިސްލާހުކުރުމަށް ގޮވާލަން\nބިރުބޮޑު ޖޫން 11, 2021 At 9:39 ޕމ\nއެމްޑީޕީއަށް މަޖްލީހުގެ މެޖޯރެޓީ ލިބުނީމާ މިގުއިވާ އާއި ހަންޑިބޭ ބޭނުންވަނީ ރަށްޔިތުންގެ މަޖުލިސްއަކީ އެންމެމަތީ ތަހުގީގު ކުރާތަނަކަށް މަޖުލިސްހަދަން ވަރަށްސާފް އިނގޭތޯ\nހޮކަންޑޭ ޖޫން 11, 2021 At 9:53 ޕމ\nމިދެ މީހުން އެމްޑީޕީން ބޭރުކުރޭ\nމަންސޫރު އަހުމަދު ޖޫން 12, 2021 At 1:30 ޕމ\nލައްބަ. އަންނިގެ ބަލާ ހަމަ އެ ބޮޑުވީ. ދެން ޖެހޭނީ މެޖޯރިޓީ ވެގެން ސައިޒްކުރަން. މައުމޫނަށްވުރެވެސް މީނާގެ ބޮޑޭހެދުން ދިވެހިންނަށް ބަލާވެރިކަމަކަށް މިވީ. މީހާއަށް މީހާ އޮޅުނީ. ގޮވި ގޮވެލިފަތި ފަރިއްސަށް ބަދަލުވީ. ދެބޯ ގެރި ދުއްވުމުގެ މާސްޓަރ. ޒަހިރުމެނަށް އަދި ރެއަކާއެލީ. ޕާޓީވެސް އަމިއްލަ ގައުމުވެސް އަމިއްލަ. މީނާ ބޭނުންވާގޮތެއް އެހެން އެންމެނަށް އޯކޭ ވާން މަޖުބޫރުކުރުން އެއީ ޑިމޮކްރެސީ؟؟


Quarantine kurumaa, isolate kurumugai vaki meehakah thafaatheh nukuraane – Iru\nކަރަންޓީން ކުރުމާއި، އައިސޮލޭޓް ކުރުމުގައި ވަކި މީހަކަށް ތަފާތެއް ނުކުރާނެ\nސަރުކާރުން މިހެން ބުނެފައިމިވަނީ ސަރުކާރުގެ ނުފޫޒުގަދަ ބައެއް ބޭފުޅުންނާއި އެ ފަރާތްތަކުގެ އާއިލާގެ ބޭފުޅުން ކަރަންޓީނަށް ވަޑައިނުގެން ގޭގައި ތިއްބަވާ ކަމުގެ އަޑުތަކެއް ފެތުރިފައިވާ ދަނޑިވަޅެއްގައެވެ.\nއެ ވާހަކަތައް ދޮގުކުރައްވަމުން ކޮވިޑް-19 ގެ ސަރުކާރުގެ ތަރުޖަމާނު މަބްރޫކް އަޒީޒް މިރޭ ވިދާޅުވީ މިގޮތަށް ދެކެވުނު ވާހަކަތަކާއި އަދި ފޮޓޯތައް ވެސް ފެނިވަޑައިގެންފައިވާ ކަމަށާއި އެގޮތަށް ދެކެވޭ ވާހަކަތަކުގައި އެއްވެސް ވަރެއްގެ ހަގީގަތެއް ނެތް ކަމަށެވެ.\nއެގޮތުން މިހާރުވެސް ކަރަންޓީން ފެސިލިޓީތަކުގައި އަދި އައިސޮލޭޝަން ފެސިލިޓީތަކުގައި އެކި ފަންތިތަކުގެ ބޭފުުޅުންނާއި، އެ ބޭފުޅުންގެ ދަރިންނާ، ކެނބިނެޓް މިސްޓަރުންގެ އާއިލާތައް ވެސް އެބަ ތިއްބެވި ކަމަށް މަބްރޫކް ވިދާޅުވިއެވެ.\n“މިކަމުގައި ދިވެހި ރައްޔިތުންގެ ސަލާމަތަށްޓަކައި އަޅުގަނޑުމެން ނާޅާނެ ފިޔަވަޅެއް ނެތް. އަދި ވަކި މީހަކަށްވީތީވެ އިސްތިސްނާއެއް ނޯވޭ” މަބްރޫކް ވިދާޅުވިއެވެ.